
βΗ ενίσχυση της Χρυσής Αυγή«είναι ακόμη μια ένδειξη ότι 
^^ή’τί)υ αστικού καθεστώτος έχει φτάσει σε παροξυσμό. 
^^τανίερά^Γίολάθο^οι δυνάμεις του εργατικού 
|:ινήματος να εμπλακούν σε δί](ίεν Αντιφασιστικά* μέτωπα, 
που κυκλοφορούν ευρέως τελευταία με την ονομασία του 
ρ^υντα^ματικού» ή «δημοκρατικού τόξου», από εκείνους 
που κατεστρεψαν του ςίεργαζό μένους και τη νεολαία με τα 
Μνημόνια, που νομιμ^οίησα^το λόγο και την πρακτική 
τής Χρυσής Αυγής με^ς επιχ^ρήσεις «Ξένιος Ζευς» και τα 
στρατοπεδα|συγκέντ®)σης. Μ 

' ,Η Χρυσή [Αυγή και® φασισμός δεν χτυπιούνται με νομικά 
μέσα, αλλά|κυρίως μαπολιτιιαίι και πρακτικά. Με την 
ανάδειξη και την πά® ενάντ^ι στις αιτίες, που δεν είναι 
άλλες απόπην κρίσηβιπτσυβήματος και τις μνημονιακές 
πολιτικές, ροιπ?δήΜπταν στην εξαθλίωση τις εργατικές και 
μικροαστικές μάζεςΜΜε τηνΕτυγκρότηση ενός «ταξικού 

Β 'που»! που θα αντιμετωπίζει το φασισμό παντού και 
ους τους πρακτικούς τρόπους και πάνω απ’ όλα με 
εργατικές και λαϊκ^ πολιτοφυλακές, που θα επεμβαίνουν 
όπο]υ παρουσιάζονΒχ^ οι φασίστες. 

ι", ^λίμ^ο^^^ή^μ^στους-^αμαρά- Β εν ιζέλο και στο , 
τλ ' ,Οέΐι , ίΙ|^^Γ·ι <ΜΓ ' ν'* * : · - *'· * -,· 

Π^ατο^ν.αιμ^^ Αυγ,,ηικίαίϊτοχφ^ασισμο.: 



ΕΑΣ-ΕΛΒΟ-ΛΑΡΚΟ 

Λουκέτο και 
ανεργία 

σελ. 5 


Εκπαίδευση 
Ο αγώνας πρέπει 
να συνεχιστεί 

σελ. 6-7 


ΗΠΑ 
«Ξαφνικός 
θάνατος» και στις 
ΗΠΑ 

σελ. 12 



Ιδεολογία 
Το εργατικό 
κίνημα κατά την 
δικτατορία 

σελ. 14 


Ανακοίνωση της ΟΚΔΕ: Η κυβερνητική τρομοκρατία στη Χαλκιδική ΔΕΝ ΘΑ ΠΕΡΑΣΕΙ 


Η επίθεση στην ηγεσία της ΧΑ -απ’ 
αυτούς που την εξέθρεψαν με τις πολι¬ 
τικές τους, την πρόβαλαν από τα ΜΜΕ 
τους και την προστάτευαν με τους κρα¬ 
τικούς μηχανισμούς- θα αποδειχτεί πα¬ 
ραμύθι. Δεν θέλουν να τους διαλύσουν, 
αλλά να τους πειθαρχήσουν για να τους 
χρησιμοποιήσει το σύστημα σαν υπάκου¬ 
ους μπράβους (όπως έκαναν μέχρι τώρα 
οι εφοπλιστές). Ταυτόχρονα θα επιτεθούν 
στο εργατικό/λαϊκό κίνημα και τις οργα¬ 
νώσεις του, για να συντρίψουν κάθε αντί¬ 
σταση. Είναι η εφαρμογή της αντιδρα¬ 
στικής «θεωρίας των 2 άκρων» του Σα¬ 
μαρά, που εξισώνει τους ναζί δολοφόνους 
με τους αγωνιστές κατοίκους της Χαλκι¬ 
δικής και όποιον αγωνίζεται. Καθόλου τυ¬ 
χαία, μόλις βγήκαν τα εντάλματα σύλ¬ 
ληψης των χρυσαυγιτών την άλλη μέρα 
στάλθηκαν νέα κατηγορητήρια σε Χαλ- 
κιδικιώτες για συμμετοχή σε εγκληματι¬ 
κή οργάνωση! 

Ορδές των ΜΑΤ, με εντολή της χου¬ 
ντικής συγκυβέρνησης, έχουν εισβά¬ 
λει από το Μάρτη στην Ιερισσό Χαλκιδι¬ 
κής σ’ ένα πρωτοφανές όργιο καταστο¬ 


λής και τρομοκρατίας! Με τον αποκλει¬ 
σμό του χωριού με κλούβες και αστυνο¬ 
μικά μπλόκα, με χημικά και δακρυγόνα, 
με συλλήψεις και προσαγωγές κατοίκων 
-ακόμα και μαθητών, ακόμα και μέσα από 
τα σπίτια τους-, με την καταπάτηση στοι¬ 
χειωδών δημοκρατικών και πολιτικών δι¬ 
καιωμάτων και ελευθεριών, προσπαθούν 
να κάμψουν την αντίσταση των κατοί¬ 
κων. Με εντολή της κυβέρνησης, η αντι- 
τρομοκρατική και η ασφάλεια Θεσσαλο¬ 
νίκης, τώρα κατηγορούν 37 συναγωνι¬ 
στές με κακούργηματικές κατηγορίες για 
τα επεισόδια στο μεταλλείο. Προφυλάκι¬ 
σαν ήδη 2 συναγωνιστές, θέτοντας ουσι¬ 
αστικά σε ομηρία και εκβιασμό όλη την 
κοινωνία της Χαλκιδικής που αντιστέκε¬ 
ται στην καταστροφική μεταλλουργική 
«επένδυση». 

ΔΕΝ ΜΑΣ ΦΟΒΙΖΟΥΝ. ΘΑ ΤΟΥΣ 
ΝΙΚΗΣΟΥΜΕ! Τα κάνει όλα αυτά η κυ¬ 
βέρνηση των δοσίλογων γιατί θέλει να 
επιβάλλει την πολιτική της και να προ¬ 
στατεύσει τα βρώμικα συμφέροντα της 
εταιρίας «Ελληνικός Χρυσός» σε βά¬ 
ρος των ζωτικών συμφερόντων του λαού 


της Χαλκιδικής. Μαζί με υπαλλήλους της 
εταιρίας, όπως ο γνωστός από την υπόθε¬ 
ση του Πόρτο Καρράς, Πάχτας, προσπα¬ 
θεί με πρωτοφανή ψέματα να εξαπατή- 
σει τον ελληνικό λαό, ότι δήθεν η επένδυ¬ 
ση της «Ελληνικός Χρυσός» θα δημιουρ¬ 
γήσει χιλιάδες θέσεις εργασίας, ενώ στην 
πραγματικότητα θέσεις εργασίας θα χα¬ 
θούν και το δημόσιο δεν θα κερδίσει ούτε 
ένα ευρώ! Πρόκειται για ένα σκάνδαλο 
τεραστίων διαστάσεων, όπου εκατοντά¬ 
δες χιλιάδες στρέμματα παραχωρούνται 
σε ημέτερους, με αποτέλεσμα μη ανα¬ 
στρέψιμες καταστροφές στο περιβάλλον 
και επιδείνωση της δημόσιας υγείας. 

Τα κόμματα της συγκυβέρνησης 
έχουν επιβάλει ένα «κράτος έκτακτης 
ανάγκης» για να εφαρμόσουν τα βάρβα¬ 
ρα μνημονιακά μέτρα και να εξυπηρετή¬ 
σουν τα συμφέροντα μιας χούφτας καπι¬ 
ταλιστών, τραπεζιτών και κερδοσκόπων. 
Απέναντι σε μια τέτοια κυβέρνηση, δεν 
υπάρχει άλλος δρόμος από την εξέγερ¬ 
ση για την ανατροπή της. Όλοι στο πλευ¬ 
ρό του δίκαιου αγώνα των κατοίκων της 
Χαλκιδικής. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 


2 Εργατική Πάλη_Οκτώβριος 2013 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Ερνέστ Μαντέλ 


Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


ΤΡΟΤΣΚΙ 



Τρότσκι 

Συγγραφέας: Ερνέστ Μαντέλ 
Χρονολογία έκδοσης: Νοέμβριος 2005 
Σελίδες: 236 
Τιμή: 10 ευρώ 


[...] Μια συνολική παρουσίαση του έργου και 
της ζωής του Λέοντα Τρότσκι είναι ένα εξαιρε¬ 
τικά δύσκολο εγχείρημα. Ο Λέον Τρότσκι υπήρ¬ 
ξε ένας από τους μεγαλύτερους, αν όχι ο μεγα¬ 
λύτερος, διανοητές και πολυτάλαντους επανα¬ 
στάτες μαρξιστές του 20 ου αιώνα και ένας από 
τους πολυγραφότερους ανθρώπους όλων των 
εποχών. Επιπλέον έζησε και έδρασε σε πάνω 
από 10 χώρες, συχνά διωκόμενος και απειλού¬ 
μενος από το δολοφονικό χέρι του Στάλιν και 
της σταλινικής γραφειοκρατίας, ώσπου τελικά 
τον δολοφόνησε στις 20 Αυγούστου 1940 στο 
Καγιοακάν του Μεξικού. 

[...] Η παρούσα έκδοση είναι μετάφραση από 
το τελικό βιβλίο του Ε. Μαντέλ για τον Τρότσκι, 


που κυκλοφόρησε από τις εκδόσεις “ΨεΓδο” το 
1995, λίγο πριν το θάνατό του (1992). Σε αυτή 
την έκδοση, οι «Εκδόσεις Εργατική Πάλη» πρό- 
σθεσαν δύο κεφάλαια (το 13° Η 4 η Διεθνής και 
το 14° Ο Σοσιαλισμός ), που υπάρχουν στη γαλ¬ 
λική έκδοση (1980), τα οποία θεωρήσαμε απα¬ 
ραίτητα και δεν γνωρίζουμε γιατί ο Ε. Μα¬ 
ντέλ δεν συμπεριέλαβε στην τελευταία και σα¬ 
φώς καλύτερη έκδοση του βιβλίου του. Το βι¬ 
βλίο του Ε. Μαντέλ δεν είναι μια βιογραφία του 
Τρότσκι, είναι περισσότερο μια πολιτική παρου¬ 
σίαση του έργου του, αντικειμενική και χωρίς 
να διστάζει να επισημάνει τα όποια - κατά την 
γνώμη του- λάθη του. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηώΐΐ 6Γ§αΗΕίραΗ@οΕ(ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙί1ςίρα1ί@ο1ζά€.§Γ 










































Οκτώβριος 2013 


Η άΠΟΨή ΜΑΣ 


Εργατική Πάλη 3 


$ 


Η απάτη του “πρωτογενούς 
πλεονάσματος" 
και η τρυγά της Βτοχάλκο 


Π αρόλη τη μεθοδικότητα 
με την οποία εδώ και έναν 
χρόνο εξυφαίνει η κυβέρ¬ 
νηση την «ιστορία επιτυχί¬ 
ας» της (το “δίκχεδδ δίοιγ”) και παρόλη 
την αμέριστη υποστήριξη των ΜΜΕ, τε¬ 
λευταία όλα κινδυνεύουν να τιναχθούν 
στον αέρα - και μάλιστα ακριβώς τη 
στιγμή που η εκστρατεία ψεύδους φθά¬ 
νει στο αποκορύφωμά της με το υποτι¬ 
θέμενο «πρωτογενές πλεόνασμα». 

Η βάση του “δίκχεδδ δίοΓγ” ήταν η 
υποτιθέμενη «εξασφάλιση της παραμο¬ 
νής στο ευρώ» και η «αποκατάσταση 
της εμπιστοσύνης των ξένων». Το πρώ¬ 
το κύμα της ελεεινής προπαγάνδας ήταν 
η περίφημη έλευση ξένων επενδύσεων. 
Ξεκίνησε με τον πολυχρονεμένο Εμί¬ 
ρη του Κατάρ, που αφού ζήτησε μάλλον 
ολόκληρη τη χώρα έναντι πινακίου φα¬ 
κής, τελικά ικανοποιήθηκε με δυο νη- 
σάκια. Συνεχίστηκε με την «πρωτοφα¬ 
νούς σημασίας» συμφωνία με τη ΡΚΐΙΐρ 
ΜοΓΠδ, που γρήγορα αποδείχτηκε ότι 
και λιγότερα καπνά θα αγόραζε και μι¬ 
κρότερες τιμές θα πλήρωνε. Πέρασε από 
τη Ησννίεΐΐ ΡασΙαυχΙ, που έκανε στην Ελ¬ 
λάδα κέντρο... διανομής των προϊόντων 
της στα Βαλκάνια(!), ενώ διαρκώς εξυ¬ 
μνούνταν η συμφωνία με την Όοδεο, μέ¬ 
χρι που αποδείχτηκε ότι κι αυτή ήταν, αν 
όχι σκέτη απάτη, ένα μεγάλο σκάνδαλο 
που πληρώθηκε και πληρώνεται πανά¬ 
κριβα. Στο ενδιάμεσο, ο Σαμαράς κινού¬ 
νταν ακατάπαυστα για τη «σωτηρία της 
χώρας», μην αφήνοντας κανέναν επιχει¬ 
ρηματία που να μην του πάρει υποσχέ¬ 
σεις για επενδύσεις. 

Μέχρι βέβαια που του επεσήμαναν 
ότι δεν μπορεί ένας πρωθυπουργός να 
συναντιέται με τον κάθε σαλεπιτζή επι¬ 
χειρηματία που κάνει διακοπές στην Ελ¬ 
λάδα, γιατί έτσι εκτίθεται. Γι’ αυτό και 
άλλαξε το τροπάρι: οι ξένες επενδύσεις 
υποτίθεται θα έρθουν μέσω των... ιδιω- 
τικοποιήσεων. Και άρχισε ένα νέο γαϊτα¬ 
νάκι, που κι αυτό βέβαια τελείωσε άδο¬ 
ξα: με το φιάσκο της ΔΕΣΠΑ (αφού οι 


Αμερικανοί απαγόρευσαν την πώλησή 
της στους Ρώσους) και την εξαγορά του 
ΟΠΑΠ από το νέο ανερχόμενο «ντα- 
βατζή», το Μυτιληναίο. Πρόκειται για 
σκάνδαλο του αιώνα: όχι μόνο το τίμημα 
είναι εξευτελιστικό, αλλά η εξαγοράς γί¬ 
νεται με χρήματα του ίδιου του ΟΠΑΠ! 

Φυγή επιχειρήσεων 

Τα πράγματα όμως επρόκειτο να 
πάνε ακόμα χειρότερα: άρχισαν να φεύ¬ 
γουν και οι ελληνικές επιχειρήσεις, με- 
ταφέροντας τις έδρες τους στο εξωτε¬ 
ρικό. Όταν περίπου πρωτοξεκινούσε το 
“δίκχεδδ δίοΓγ”, πριν έναν χρόνο, η Όο<:&- 
ΌοΗ 3Ε (η 6η μεγαλύτερη σε πωλήσεις 
βιομηχανία της χώρας) του ομίλου Δαυ- 
ίδ-Λεβέντη, μετέφερε την έδρα της στο 
Λονδίνο. Ακολούθησε η ΦΑΓΕ (28η), 
«μεταναστεύοντας» στο Λουξεμβούργο, 
και η δ&Β Βιομηχανικά Ορυκτά (41η) 
του Κυριακόπουλου, πρώην προέδρου 
του ΣΕΒ και νυν προέδρου του ΙΟΒΕ, 
που έφυγε στο Λονδίνο. Τώρα αποφάσι¬ 
σε να φύγει για Βέλγιο και ο όμιλος ΒΙ- 
ΟΧΑΛΚΟ του Στασινόπουλου, που πε¬ 
ριλαμβάνει τις εταιρίες: ΕΛΒΑΛ (3η), 
ΧΑΛΚΟΡ (5η), Ελληνικά Καλώδια (8η), 
ΣΙΔΕΝΟΡ (18η), ΡΙΙΕΟΟΚ (36η), Σωλη- 
νουργία Κορίνθου (19η), ΣΙΔΜΑ (106η) 
και ΕΤΕΜ (145η). 

Αυτή η μεταφορά έδρας στο εξωτε¬ 
ρικό συνοδεύεται και από περιορισμό 
της παραγωγικής τους δραστηριότητας 
στην Ελλάδα, μια κίνηση που εντάσσε¬ 
ται εξάλλου στο γενικότερο κύμα της 
ραγδαίας και γενικευμένης αποβιομηχά¬ 


νισης των τελευταίων πέντε χρόνων. 

Τρεις είναι οι κύριες αιτίες γι’ αυτή τη 
μαζική εγκατάλειψη της χώρας από την 
εναπομείνασα βιομηχανική αστική τάξη 
(πέρα βέβαια από δευτερεύουσες αιτίες, 
όπως η αναζήτηση χαμηλότερων συντε¬ 
λεστών φορολόγησης κ.α.): (α) Η προ¬ 
σπάθεια αποφυγής της μεγάλης απαξίω¬ 
σης των κεφαλαίων τους, λόγω απαξίω¬ 
σης της χώρας και μάλλον σίγουρης εξό¬ 
δου απ’ το ευρώ, (β) Η άντληση φθηνών 
κεφαλαίων μέσω τραπεζικού δανεισμού 
(τα επιτόκια στην Ελλάδα είναι περίπου 
υπερτριπλάσια εκείνων της Ευρώπης) ή 
των ξένων χρηματιστηρίων, γιατί απλά 
το ελληνικό έχει «στεγνώσει», (γ) Η ρα¬ 
γδαία και πρωτοφανής συρρίκνωση της 
ελληνικής αγοράς, όπου επιχειρήσεις τέ¬ 
τοιου μεγέθους δεν μπορούν πλέον να 
συντηρηθούν. Και αυτή η επιχειρηματική 
έξοδος είναι ταφόπλακα για το “δίκχεδδ 
δίοΓγ” και τον ελληνικό καπιταλισμό. 

Προϋπολογισμός 
με «πλεόνασμα»-απάτη 

Το δεύτερο κύμα του “δίκχεδδ δΐοιγ” 
είναι το «πρωτογενές πλεόνασμα» του 
προϋπολογισμού της γενικής κυβέρνη¬ 
σης. Αυτό ανακαλύφθηκε από τον δαι¬ 
μόνιο αναπληρωτή υπουργό Οικονο¬ 
μικών, Σταϊκούρα, που το ανακοίνω¬ 
σε στις αρχές Αυγούστου. Από τότε, το 
«πλεόνασμα» έγινε το μαγικό ραβδί της 
κυβέρνησης, που έφτασε μέχρι να σκέ¬ 
φτεται πως μ’ αυτά τα λεφτά θα αρχίσει 
να... βοηθά και τους αδύναμους! 

Από πού προήλθε το περίφημο «πλε¬ 


όνασμα»; Υποτίθεται ότι στο 8μηνο Ια- 
νουαρίου-Αυγούστου 2013, το πλεό¬ 
νασμα (έσοδα μείον έξοδα, χωρίς συ- 
νυπολογισμό τόκων και χρεολυσίων 
του χρέους) έφτασε τα 1,78 δις. Όμως 
για να επιτευχθεί αυτό το αριστούργη¬ 
μα «δημιουργικής λογιστικής» χρειά¬ 
στηκαν μερικές απλές, ωμές λαθροχει¬ 
ρίες: να μετρήσουν σαν έσοδα το 1,5 
δις από τα κέρδη στα ελληνικά ομόλο¬ 
γα που έβγαλαν οι ευρωπαϊκές Κεντρι¬ 
κές Τράπεζες και που υποτίθεται ότι 
κάποια στιγμή θα τα δώσουν στην κυ¬ 
βέρνηση, να μην καταβληθούν δαπάνες 
μέσα στο πρώτο οκτάμηνο ύψους 1,9 δις 
(καταναλωτικές δαπάνες, πολυτεκνικό 
επίδομα κ.α.), να παρακρατηθούν κον¬ 
δύλια ύψους 1,3 δις από το Πρόγραμμα 
Δημοσίων Επενδύσεων, να μην πραγμα¬ 
τοποιηθεί η αποπληρωμή των ληξιπρό¬ 
θεσμων χρεών του δημοσίου, ύψους 4,6 
δις κ.ο.κ.Έτσι ένα έλλειμμα έγινε σε μία 
νύχτα πλεόνασμα! 

Όμως, όσο μεγαλύτερη είναι η απά¬ 
τη, τόσο σημαντικότερο είναι το «πλεό¬ 
νασμα», αφού είναι το μόνο που απόμει- 
νε απ’ το “δίκχεδδ δίοιγ”. Όχι μόνο για 
την κυβέρνηση αλλά και για την Τρόι¬ 
κα και ειδικά για την Ε.Ε. και την πολι¬ 
τική της. Η κυβέρνηση θα ισχυριστεί ότι 
«επιτέλους συμμαζεύονται τα δημοσιο¬ 
νομικά», «οι θυσίες δεν πήγαν χαμένες», 
«βγαίνουμε απ’ την κρίση» κ.α. Αλλά 
και η Μέρκελ θα ισχυρίζεται ότι το πρό¬ 
γραμμά της για την Ελλάδα αποδίδει 
και συνεπώς πρέπει να εφαρμοστεί πα¬ 
ντού. Τέλος, θα είναι μια καλή δικαιολο¬ 
γία για την υπογραφή του 3ου Μνημο¬ 
νίου και της νέας Δανειακής Σύμβασης! 

Θα πάνε τα πράγματα όπως τα υπο¬ 
λογίζουν; Ακόμη και παραβλέποντας 
κανείς την δραματική κατάσταση στην 
Ελλάδα και την προσπάθεια του εργα¬ 
τικού κινήματος να ξεφορτωθεί αυτή τη 
χούντα, δεν είναι καθόλου σίγουρο ότι 
ακόμη και τα ψυχρά νούμερα θα τους 
επιτρέψουν να πραγματοποιήσουν τα 
σχέδιά τους. 





Η καπιταΛιστικη βαρβαρότητα... 

με ιην γλώσσα ίων αριθμών 


Σ ε συνθήκες χρόνιας πείνας βρίσκονταν 842 εκατομ¬ 
μύρια άνθρωποι τις χρονιές 2011-13, δηλαδή το 12% 
του παγκόσμιου πληθυσμού ή ένας στους οκτώ αν¬ 
θρώπους σε όλο τον κόσμο. Αυτό αναφέρει έκθε¬ 
ση του Οργανισμού Τροφίμων και Γεωργίας του ΟΗΕ (ΕΑΟ). 
6.000 παιδιά κάτω των πέντε ετών πεθαίνουν κάθε μέρα, με τον 
υποσιτισμό να ευθύνεται για τους μισούς από αυτούς, και να 
ακολουθούν σαν αιτίες η πνευμονία, η διάρροια και η ελονο¬ 
σία. Η πλειονότητα των ανθρώπων που υποσιτίζονται, δηλα¬ 
δή τα 827 εκατομμύρια, ζουν στις υπανάπτυκτες χώρες, όπου οι 
υποσιτισμένοι, με επίσημα στοιχεία, ξεπερνούνε το 14,3% του 
πληθυσμού. 

Το ίδιο πρόβλημα μαστίζει και τις αναπτυσσόμενες χώρες 
αλλά ακόμη και τις ανεπτυγμένες. Χαρακτηριστικό παράδειγ¬ 
μα η Γουατεμάλα που τα τελευταία εφτά χρόνια - και παρό¬ 
λο που εμφανίζει εντυπωσιακή οικονομική ανάπτυξη (μέσος 
ετήσιος όρος 4%)-, είναι ταυτόχρονα και η χώρα της Κεντρι¬ 
κής Αμερικής με τον υψηλότερο δείκτη χρόνιου υποσιτισμού. 
Πάνω από το μισό του πληθυσμού ζει σε συνθήκες φτώχειας, 
με λιγότερα από 2 δολάρια τη μέρα. Ενώ η χώρα είναι παραγω¬ 
γός τροφίμων, το 49% των παιδιών κάτω των 5 ετών υφίστα- 
νται χρόνιο υποσιτισμό. Ουσιαστικά πρόκειται για μια σιωπη¬ 
λή γενοκτονία που διεξάγεται κάτω από την φωτεινή ρεκλάμα 
της ευημερίας των αριθμών. 


Δ ραματικές είναι οι επιπτώσεις της 
εντεινόμενης οικονομικής κρί¬ 
σης στην ψυχική υγεία του πλη¬ 
θυσμού, όπως αποκαλύπτει έρευνα 
του Ερευνητικού Πανεπιστημιακού Ινστιτού¬ 
του Ψυχικής Υγιεινής (ΕΠΙΨΥ) για το 2013. 
Σήμερα, περίπου πέντε χρόνια από την έναρ¬ 
ξη της κρίσης, ο καταγραφόμενος ψυχικός της 
αντίκτυπος δεν μπορεί να θεωρηθεί απλά ως 
ένα πρώτο «σοκ» απέναντι στη βίαιη ανατρο¬ 
πή της προτεραίας κατάστασης. Όσον αφορά 
την κατάθλιψη, ενώ το ποσοστό του πληθυ¬ 
σμού που πλήττονταν από αυτήν το 2011 ήταν 
8,2%, το 2013 ανέβηκε στο 12,3% με ποσοστι¬ 
αία αύξηση 50%. Οι γυναίκες φαίνεται πως 
πλήττονται σε μεγαλύτερο ποσοστό (15,6%) 
σε σχέση με τους άνδρες (9%). Το 19,8% πλήτ¬ 
τονται από κατάθλιψη έναντι 9,8% αυτών που 
εργάζονται. Το 16,9% αυτών που εργάζονται 
σε καθεστώς υποαπασχόλησης παρουσιάζουν 
μείζονα κατάθλιψη, ενώ από κατάθλιψη πά¬ 
σχει το 7,2% όσων εργάζονται με κανονικό 
ωράριο και το 8,1% όσων εργάζονται περισ¬ 
σότερες από 40 ώρες την εβδομάδα. 


■ ^ να υψηλό ποσοστό του πληθυσμού της 

\λ Ελλάδας (35%, δηλαδή 1 στους 3) έχει 
* αναγκαστεί να περιορίσει δραστικά τα 
Α Λ έξοδά του, ακόμα και για είδη απολύτως 
αναγκαία. Αδυναμία να πληρώσει τους φόρους ακι¬ 
νήτων δηλώνει το 45% των ιδιοκτητών κατοικίας. 
Από όσους νοικιάζουν σπίτι το 24% πληρώνει με 
καθυστέρηση, ενώ 7 στους 10 έχουν επιτύχει μείω¬ 
ση ενοικίου κατά 17,5% κατά μέσο όρο. Στην χώρα 
μας το 25% των ιδιοκτητών κατοικίας στενάζει κάτω 
από τον ζυγό του στεγαστικού δανείου. Από αυτούς 
τους δανειολήπτες στεγαστικού, ένας στους τρεις 
καθυστερεί να πληρώσει το στεγαστικό του δάνειο 
και τέσσερις στους δέκα δηλώνουν ότι πιθανότατα 
δεν θα είναι σε θέση να το πληρώσουν στο μέλλον. 
Καταλαβαίνει λοιπόν πολύ καλά κανείς τι θα σημά- 
νει η «έμπνευση» της κυβέρνησης να βγαίνουν στο 
σφυρί τα σπίτια όσων χρωστάνε είτε τις δόσεις των 
στεγαστικών, είτε τις δόσεις του χαρατσιού και των 
άλλων απάνθρωπων φόρων των ακινήτων (ακό¬ 
μη και αν χρωστάνε 300 ευρώ): ο μισός πληθυσμός 
θα χάσει τα σπίτια του και θα μείνει άστεγος. Αυτό 
ούτε η γερμανική κατοχή δεν το πέτυχε και σίγουρα 
δεν θα αφήσουμε να το πετύχει η σημερινή χούντα. 

4 Εργατική Πάλη 


ΕΡΓΑΖΟΜΕΝΟΙ 


Οκτώβριος 2013 


Απεργιακό κύμα 
στον Δημόσιο Τομέα 



Ο φετινός Σεπτέμβρης 
ξεκίνησε με πολ¬ 
λά απεργιακά μέτω¬ 
πα, κυρίως στο δη¬ 
μόσιο τομέα. Εκτός 
από τους καθηγητές και τους διοικη¬ 
τικούς υπαλλήλους των πανεπιστη¬ 
μίων (βλέπε σχετικά άρθρα), πολ¬ 
λοί κλάδοι του δημοσίου κήρυξαν 
απεργίες, με κύριο αίτημα να σταμα¬ 
τήσουν οι απολύσεις-κινητικότητες, 
που μπήκαν σε εφαρμογή από τον 
Ιούλιο. Κάτω από την πίεση των ερ¬ 
γαζομένων και των κλάδων που 
απεργούσαν, η ΑΔΕΔΥ κήρυξε δύο 
48ωρες απεργίες, για τις 18-19 και 
24-25 Σεπτέμβρη. Στην κινητοποίη¬ 
ση στις 18/9 συμμετείχε και η ΓΣΕΕ με τετράωρη στάση 
εργασίας, από τις 11:00 έως τις 15:00. Η απεργιακή συγκέ¬ 
ντρωση της ΑΔΕΔΥ στις 18/9 ήταν πρωτοφανής σε μαζι- 
κότητα για κινητοποίηση εργαζομένων του δημόσιου το¬ 
μέα. Η συμμετοχή στην απεργία άγγιξε το 90%. Αυτή η 
δυναμική εκφράστηκε και στον δρόμο, αφού στην Αθή¬ 
να διαδήλωσαν περίπου 80 χιλιάδες και στη Θεσσαλονί¬ 
κη 15 χιλιάδες, ενώ μαζική ήταν η συμμετοχή και στις άλ¬ 
λες πόλεις. Στη δεύτερη 48ωρη απεργία, μετά και το φρέ¬ 
νο που έβαλαν κάποιοι κλάδοι που ήταν σε απεργία διάρ¬ 
κειας (καθηγητές, ασφαλιστικά ταμεία, νοσοκομειακοί), 
τα ποσοστά της απεργίας έπεσαν αισθητά. Στην απεργια- 
κή διαδήλωση στις 24/9 στην Αθήνα συμμετείχαν 5-6 χι¬ 
λιάδες, ενώ ανάλογα πεσμένα ήταν τα νούμερα και στις 
άλλες πόλεις. 

Εργαζόμενοι στα ασφαλιστικά ταμεία και τον ΟΑΕΔ: 

Σε απεργία διάρκειας (5ήμερες επαναλαμβανόμενες) κα¬ 
τέβηκαν από τις 16/9 οι εργαζόμενοι στα ασφαλιστικά 
ταμεία και τον ΟΑΕΔ, ενάντια στις 600 «κινητικότητες»- 
απολύσεις και στην τραγική κατάσταση στην οποία έχει 
περιέλθει το δημόσιο σύστημα ασφάλισης. Οι εργαζόμε¬ 
νοι από τις πρώτες μέρες της απεργίας ήταν πολύ μαχητι¬ 
κοί και πραγματοποίησαν αρκετές κινητοποιήσεις (πορεί¬ 
ες, καταλήψεις-αποκλεισμοί κτηρίων κ.α.). Στις 17/9, σε 
συγκέντρωση στο Υπουργείο Εργασίας, προσπάθησαν να 
εισβάλουν στο υπουργείο από αφύλακτη στοά αιφνιδιά- 
ζοντας τα ΜΑΤ, με τα οποία υπήρξαν και κάποιες μικρο- 
συγκρούσεις. Τελικά, ανάγκασαν τον Υπουργό Εργασίας 
να συναντηθεί με αντιπροσωπεία τους. Ο υπουργός δή¬ 
λωσε ότι δεν θα γλιτώσει κανείς από τους 611 υπό διαθε¬ 
σιμότητα σε ταμεία και οργανισμούς του Υπουργείου Ερ¬ 
γασίας και ότι δεν δεσμεύεται για το νέο κύμα διαθεσιμο¬ 
τήτων που έρχεται. Από τις 23/9, μετά από πρόταση των 
ΔΑΚΕ, ΠΑΣΚΕ και ΠΑΜΕ, τα σωματεία των εργαζομέ¬ 
νων αυτών αποφάσισαν να συνεχίσουν με 48ωρες επανα¬ 
λαμβανόμενες απεργίες (αντί για 5ήμερες) και τελικά στις 
25/9 ανέστειλαν την απεργία. 

Νοσοκομειακοί: Σε τριήμερη απεργία στις 17-19 Σε¬ 
πτέμβρη κατέβηκε η Ομοσπονδία Ενώσεων Νοσοκομεια¬ 
κών Γιατρών Ελλάδας (ΟΕΝΓΕ). Οι νοσοκομειακοί για¬ 
τροί αντιδρούν στην «αλλαγή χρήσης» νοσοκομείων του 
ΕΣΥ και στη διαθεσιμότητα γιατρών και εργαζομένων. 
Την απεργία στήριξε και ο Πανελλήνιος Ιατρικός Σύλ¬ 
λογος. Το ποσοστό συμμετοχής των γιατρών στην απερ¬ 
γία έφτασε το 60%, χωρίς να υπολογίζονται αυτοί που εί¬ 
ναι υποχρεωμένοι να εφημερεύουν. 48ωρη απεργία για 
τις 18 και 19 Σεπτέμβρη κήρυξε και η Πανελλήνια Ομο¬ 
σπονδία Εργαζομένων Δημοσίων Νοσοκομείων (ΠΟΕ- 
ΔΗΝ), αλλά και οι οδοντίατροι όλης της χώρας, με από¬ 
φαση της Ελληνικής Οδοντιατρικής Ομοσπονδίας. ΟΕΝ¬ 
ΓΕ και ΠΟΕΔΗΝ πραγματοποίησαν κινητοποιήσεις στο 
Υπουργείο Υγείας και στις έδρες των επτά Υγειονομικών 
Περιφερειών της χώρας. Ακόμα εξέδωσαν κοινή προκή¬ 
ρυξη για την ενημέρωση των πολιτών σχετικά με την κα¬ 
τάσταση στον χώρο της Υγείας και τα αιτήματα των απερ¬ 
γών και συνέχισαν τις κινητοποιήσεις με συμμετοχή στη 
48ωρη απεργία της ΑΔΕΔΥ στις 24-25/9. 


Καθαρ ίστρ ιες/ές Υπου ργείου Ο ικονο μικών 

(ΥΠΟΙΚ): Δυναμικές κινητοποιήσεις ξεκίνησαν οι κα- 
θαρίστριες/ές του ΥΠΟΙΚ, μετά από κοινή απόφαση του 
ΥΠΟΙΚ και του Υπουργείου Διοικητικής Μεταρρύθμισης 
να καταργήσουν 595 οργανικές και προσωρινές θέσεις 
ιδιωτικού δικαίου αορίστου χρόνου, απολύοντας ουσια¬ 
στικά όλες τις καθαρίστριες. Στις 18 και 19/9 προχώρησαν 
σε αποκλεισμό του ΥΠΟΙΚ, μαζί με εργαζόμενους από 
την ομοσπονδία εφοριακών (ΠΟΕ-ΔΟΥ). Ο αγώνας τους 
συνεχίζεται χωρίς ιδιαίτερη συμπαράσταση από τους υπό¬ 
λοιπους εργαζόμενους του ΥΠΟΙΚ και την ΠΟΕ-ΔΟΥ. 

Εργαζόμενοι στους ΟΤΑ: Κινητοποιήσεις πραγματο¬ 
ποίησαν και οι εργαζόμενοι στους Οργανισμούς Τοπικής 
Αυτοδιοίκησης, ενάντια στις απολύσεις-διαθεσιμότητες. 
Στις 18-19/9 συμμετείχαν στην 48ωρη απεργία της ΑΔΕ¬ 
ΔΥ και μετά από κατά τόπους συνελεύσεις αποφάσισαν 
νέα 48ωρη για τις 23-24/9. Τη Δευτέρα 23/9 πραγματο¬ 
ποίησαν συγκέντρωση στην πλατεία Καραϊσκάκη και πο¬ 
ρεία στο Υπουργείο Διοικητικής Μεταρρύθμισης. Η απερ¬ 
γία ακολούθησε το «κλίμα» του υπόλοιπου δημοσίου και 
δεν συνεχίστηκε μετά τις 24/9, αν και είχε αποφασισθεί με 
προοπτική συνέχισης με νέες 48ωρες απεργίες. 

Είναι γεγονός ότι αυτό το ελπιδοφόρο απεργιακό κί¬ 
νημα «ξεφούσκωσε» γρήγορα, κάτω και από τις ίδιες του 
τις αδυναμίες, πριν προλάβει να συγκρουστεί σε μεγα¬ 
λύτερο βαθμό με την κυβέρνηση. Βασικό πρόβλημα και 
πάλι ήταν η πλήρης απουσία συντονισμού των αγωνιζό- 
μενων κλάδων, η οποία και πάλι έμεινε σε κάποιες διακη¬ 
ρύξεις και σε μία κοινή διαδήλωση κάτω από την ομπρέλα 
της ΑΔΕΔΥ στις 18/9. Από εκεί και πέρα κάθε ομοσπον¬ 
δία ακολουθούσε τον δικό της προγραμματισμό, με πολ¬ 
λές σημαντικές ομοσπονδίες να μην μπαίνουν ουσιαστι¬ 
κά στον απεργιακό αγώνα (ΠΟΕ-ΟΤΑ, ΔΟΕ, ΠΟΕ-ΔΟΥ 
κ.α.), κυρίως με ευθύνη της συνδικαλιστικής γραφειοκρα¬ 
τίας. Καθοριστικό ρόλο έπαιξε και η ξεπουλημένη ηγεσία 
της ΓΣΕΕ, με μπροστάρηδες τις ΠΑΣΚΕ-ΔΑΚΕ-ΠΑΜΕ, 
που δεν βρήκε κανέναν λόγο να καλέσει έστω σε μία 
24ωρη γενική απεργία. Μετά τη δολοφονία του Π. Φύσ- 
σα και ο ΣΥΡΙΖΑ (ή μεγάλο κομμάτι του) κατέβασε τους 
τόνους της αντιπαράθεσης, προς όφελος του «δημοκρα- 
τικού-συνταγματικού τόξου», πράγμα το οποίο έπαιξε και 
αυτό τον ρόλο του. Γενικά στο επίπεδο των αιτημάτων, 
ενώ ακουγόταν από όλους το αίτημα για πτώση της κυ¬ 
βέρνησης, αυτό δεν μπήκε από κανέναν σαν προμετωπί¬ 
δα του αγώνα, μετατρέποντας την απεργία σε πολιτική. 

Απέναντι στις προδοσίες της συνδικαλιστικής γρα¬ 
φειοκρατίας και των ρεφορμιστών, οι εργαζόμενοι έχουν 
να αντιτάξουν την αυτοοργάνωση και τις δικές τους δυ¬ 
νάμεις. Σε αυτό το απεργιακό κύμα έγιναν προσπάθειες 
για συγκρότηση απεργιακών επιτροπών και επιτροπών 
αγώνα, οι οποίες όμως δεν λειτούργησαν ουσιαστικά και 
σε μεγάλη έκταση. Ωστόσο, φάνηκε η θέληση όλο και με¬ 
γαλύτερου (ίσως πλειοψηφικού) κομματιού εργαζομένων 
για την οργάνωση μιας Γενικής Πολιτικής Απεργίας Διάρ¬ 
κειας, που θα αντιπαρατεθεί ευθέως με τη συγκυβέρνηση 
Σαμαρά-Βενιζέλου, την Τρόικα και τα Μνημόνια. 

Γ. Θ. 


επίκαιρα... 

Λουκέτο στα «δριΤάετ δίθΓ68»: 

800 εργαζόμενοι στο δρόμο 

Η εταιρεία δρπάετ δίοτεδ Α.Ε. ανακοίνωσε τη Δευ¬ 
τέρα 30/9 την αναστολή της λειτουργίας των κατα¬ 
στημάτων της, πετώντας στον δρόμο τούς 800 περί¬ 
που εναπομείναντες εργαζόμενους που τους δύο τε¬ 
λευταίους μήνες ήταν απλήρωτοι, ενώ οι οφειλές της 
προς τα ασφαλιστικά ταμεία είναι μεγάλες. 

Η εταιρεία επικαλείται οικονομική δυσπραγία με 
βασική αιτία την άρνηση των τραπεζών να συνεχίσουν 
την υφιστάμενη έως τώρα χρηματοδότησή της. Τα οι¬ 
κονομικά στοιχεία του ομίλου για το πρώτο εξάμηνο 
του 2013 δείχνουν κατακόρυφη μείωση των πωλήσε- 
ών του κατά 45,8%, μόνο 22 εκ. ευρώ έναντι 41 την 
αντίστοιχη περίοδο πέρυσι. Όσο για τα μεικτά κέρδη 
του Ομίλου, αυτά ανήλθαν σε 4,9 εκ. έναντι 20,2 εκ. 
το πρώτο περσινό εξάμηνο, δηλαδή μειωθήκαν κατά 
75,4%. Τον Απρίλιο του 2013, η εταιρεία είχε κάνει αί¬ 
τηση για υπαγωγή στο άρθρο 99 . Παρότι, η αίτηση 
πτώχευσης απορρίφθηκε πρωτόδικα, η εταιρεία άσκη¬ 
σε έφεση και στο εφετείο η αίτησή της έγινε δεκτή. 

Όλο το προηγούμενο διάστημα, η δρπάετ δίοτεδ 
Α.Ε. έκλεινε το ένα κατάστημα μετά το άλλο, έχοντας 
απολύσει πάνω από 600 εργαζόμενους. Μέχρι τον Αύ¬ 
γουστο του 2013 έκλεισαν συνολικά 34 καταστήμα¬ 
τα της εταιρείας ανά την Ελλάδα και όλα τα κατα¬ 
στήματα σε Βουλγαρία, Ρουμανία και Κύπρο, ενώ από 
τους 1.500 εργαζόμενους που εργάζονταν συνολικά 
σε αυτή το 2011, έμειναν μόνο 800. Ταυτόχρονα, μέσω 
της επιχειρησιακής συλλογικής σύμβασης εργασίας με 
το εργοδοτικό σωματείο που η ίδια είχε δημιουργήσει, 
είχε εξαναγκάσει τους 800 εργαζόμενους να αμείβο¬ 
νται με τους κατώτατους μνημονιακούς μισθούς πεί¬ 
νας των 586 ευρώ. 

Επιπλέον, το βράδυ της Δευτέρας 30/09 επιχειρή- 
θηκε, με εντολή της διοίκησης της εταιρείας, η φυγά¬ 
δευση των εμπορευμάτων από τα καταστήματά της 
πανελλαδικά. Στις περισσότερες περιπτώσεις, το σχέ¬ 
διο αυτό ματαιώθηκε από τους εργαζόμενους οι οποί¬ 
οι προχώρησαν σε αποκλεισμούς των καταστημάτων, 
που ακόμη και τώρα συνεχόζονται. Το πρωί της Τρίτης 
1/10, οι εργαζόμενοι συγκεντρώθηκαν έξω από τα κε¬ 
ντρικά της εταιρίας στο Χαλάνδρι, όπου συναντήθη¬ 
καν με το δικηγόρο της εταιρίας αλλά αυτός δεν είχε 
καμία πρόταση να τους κάνει. 

«Ξαφνικός θάνατος» και για την εταιρία 
ΡοΚα$ στη Θεσσαλονίκη 

Λουκέτο μπήκε την Παρασκευή 27/09 και στο πο¬ 
λυκατάστημα Εολαδ, στην οδό Τσιμισκή της Θεσσα¬ 
λονίκης. Νωρίς το πρωί σεκιούριτι μπήκαν στο πολυ¬ 
κατάστημα, άλλαξαν τις κλειδαριές και σφράγισαν τις 
πόρτες. Ο ιδιοκτήτης του πολυώροφου καταστήμα¬ 
τος, που είναι η μονή της Αγίας Θεοδώρας, απαίτησε 
την έξωση λόγω της μη καταβολής ενοικίων ενός χρό¬ 
νου, παρόλο που νωρίτερα η εταιρία είχε ενταχθεί στο 
άρθρο 99 και εξασφάλισε χρήματα για τον διακανονι¬ 
σμό που ήθελε η εκκλησία. Η έξωση έγινε τη Δευτέρα 
30/9, και οι εργαζόμενοι πραγματοποίησαν παράστα¬ 
ση διαμαρτυρίας έξω από το κατάστημα και πορεία ως 
τη Μητρόπολη Θεσσαλονίκης όπου συναντήθηκαν με 
τον ηγούμενο Δαβίδ, στον οποίο έθεσαν τα αιτήματά 
τους για να ξανανοίξει το κατάστημα, χωρίς όμως να 
προκόψει καμία συμφωνία. 

Αξιοπρόσεκτη η δήλωση του μητροπολίτη Θεσσα¬ 
λονίκης Άνθιμου που προΐσταται της μονής: «Η Μονή 
Αγίας Θεοδώρας η οποία παράγει ένα έργο κοινωνι¬ 
κό, αυτή τη στιγμή είναι σε πτώχευση. Έπρεπε να κα¬ 
ταστραφούμε; Γιατί να καταστραφούμε εμείς;». 

Για να συνεχίσει λοιπόν η εκκλησία να παράγει 
κοινωνικό έργο, πρέπει να καταστραφούν οι 600 ερ¬ 
γαζόμενοι του Εολαδ, εκ των οποίων οι 180 εργάζο¬ 
νταν στο κατάστημα στην Τσιμισκή και είναι εννιά μή¬ 
νες απλήρωτοι, ενώ οι 215 εργαζόμενοι που ήταν τους 
προηγούμενους μήνες σε επίσχεση εργασίας, περιμέ¬ 
νουν να λάβουν τα δεδουλευμένα τους με ρύθμιση. 

ΕΑΣ-ΕΛΒΟ-ΛΑΡΚΟ 

Λουκέτο στην παραγωγή και ανεργία για τους εργαζόμενους 



Η κυβερνητική ανακοίνωση για το ουσιαστικό 
κλείσιμο των ΕΑΣ, ΕΛΒΟ και ΛΑΡΚΟ είναι εν¬ 
δεικτική της πολιτικής της «ανάπτυξης» και του 
£ 'δίκχεδδ δίοΓγ” Λίγα λόγια για τις τρεις αυτές βιομηχανί¬ 
ες. Οι ΕΑΣ και ΕΛΒΟ, αν και σήμερα χρησιμοποιούνται 
για να εκτελούν παραγγελίες μόνο του στρατού, ιστορι¬ 
κά ενσωμάτωσαν ένα μέρος της βιομηχανικής ανάπτυξης 
στην Ελλάδα. 

Η ΕΑΣ (Ελληνικά Αμυντικά Συστήματα) δημιουργή- 
θηκε από τη συγχώνευση της ΠΥΡΚΑΛ (αποτέλεσε δι¬ 
αρκώς τον κύριο προμηθευτή πυρομαχικών των ελληνι¬ 
κών ενόπλων δυνάμεων) και της Ελληνικής Βιομηχανίας 
Όπλων. 

Η ΕΛΒΟ δεν είναι άλλη από τη «Στάγερ Ελλάς», που 
όργωνε όλη την ελληνική γη, όσο οι κρατικές επιδοτήσεις 
στους αγρότες συνδέονταν με τα προϊόντα της παραγω¬ 
γής τους. Το 1987 μετονομάστηκε σε Ελληνική Βιομηχα¬ 
νία Οχημάτων, με πλήρη έλεγχο της εταιρείας από το δη¬ 
μόσιο. Τον Αύγουστο του 2000, το 43% των μετοχών κα¬ 
θώς και η διοίκηση πέρασαν στον Όμιλο Μυτιληναίου. Το 
2011, ο Μυτιληναίος μεταβίβασε τον έλεγχο πίσω στο δη¬ 
μόσιο, έχοντας καταστρέψει σχεδόν την εταιρία, επιφέ- 
ροντας τεράστια πλήγματα στην παραγωγή και στους μι¬ 
σθούς των εργαζομένων. 

Η Γενική Μεταλλευτική και Μεταλλουργική Ανώνυ¬ 
μη Εταιρεία «ΛΑΡΚΟ» είναι εταιρεία παραγωγής σιδηρο- 
νικελίου. Διαθέτει μεταλλεία στην περιοχή της Εύβοιας, 
στο Νέο Κόκκινο Βοιωτίας, στην Καστοριά και στα Σέρ- 
βια Κοζάνης, ενώ το μεταλλουργικό εργοστάσιο στη Λά- 
ρυμνα Φθιώτιδας απασχολεί την πλειονότητα των εργα¬ 
ζομένων της επιχείρησης. Παρά το μικρό της μέγεθος στη 
σημερινή αγορά νικελίου, διατηρεί ακόμη και σήμερα πλε¬ 
ονεκτήματα, εξαιτίας της ποιότητας των μεταλλευμάτων 
που χρησιμοποιεί. 

Στη σημερινή όμως «ανάπτυξη» δεν χρειάζεται η βαριά 
βιομηχανία. Η συμμορία του Σαμαρά ονομάζει τα λουκέ- 
τα «εκκαθάριση εν λειτουργία». Θέλει να πετάξει 2.000 ερ¬ 
γαζόμενους στο δρόμο και να διαλύσει τις τρεις αυτές επι¬ 


χειρήσεις, όπως έκανε και με τα Ναυπηγεία Σκαραμαγκά. 
Η κυβέρνηση «απάντησε» στην Τρόικα, που απαίτησε με 
μήνυμα... ηλεκτρονικού ταχυδρομείου(ί) το κλείσιμο των 
ΛΑΡΚΟ, ΕΑΣ και ΕΛΒΟ χωρίς αποζημιώσεις για τους ερ¬ 
γαζόμενους, με το δικό της «φοβερό» σχέδιο εκκαθάρισης, 
που προφανώς σημαίνει απολύσεις. Μετά τις διαδοχικές 
συσκέψεις της δοσίλογης τριάδας Στουρνάρα - Γεννηματά 

- Παπαγεωργίου, η ελληνική πρόταση προκρίνει τα εξής: 

- ΕΑΣ: Διάσπαση της εταιρείας σε στρατιωτικό και πολι¬ 
τικό σκέλος. Διατηρείται μόνο το στρατιωτικό σκέλος, για 
την κάλυψη των «αμυντικών αναγκών της χώρας». Θα γί¬ 
νει εκκαθάριση εν λειτουργία του πολιτικού σκέλους. 

- ΕΛΒΟ: Διάσπαση και διατήρηση μόνο του στρατιωτικού 
σκέλους (για τις ανάγκες των ενόπλων δυνάμεων, τη συ¬ 
ντήρηση οχημάτων κ.λπ.). Εκκαθάριση εν λειτουργία του 
υπόλοιπου τμήματος της εταιρείας. 

- ΛΑΡΚΟ: Επιταχύνεται η διαδικασία ιδιωτικοποίησης της 
εταιρείας (έχει ήδη μεταβιβαστεί στο ΤΑΙΠΕΔ), με στόχο 
τη «βιώσιμη» λειτουργία της. 

Το σχέδιο που επικαλείται τώρα η κυβέρνηση για τους 
εργαζόμενους σε ΕΑΣ και ΕΛΒΟ προβλέπει χαμηλότερες 
αποζημιώσεις για το προσωπικό που θα αποχωρήσει με 
«εθελούσια έξοδο» και συμφωνίες με το υπουργείο Εθνι¬ 
κής Άμυνας για... περισσότερες δουλειές!!! Για τη ΛΑΡ¬ 
ΚΟ, συζητείται η μείωση του προσωπικού ή εναλλακτικά 
η οριζόντια μείωση των αποδοχών για όλους. Να σημειώ¬ 
σουμε επίσης ότι στα ΕΑΣ η μισθοδοσία μειώθηκε από 82 
εκ. σε 22 εκ. ευρώ, τα λειτουργικά έξοδα μειώθηκαν σε 32 
εκ. ευρώ, οι εργαζόμενοι είναι 8 μήνες απλήρωτοι και το 
ανεκτέλεστο έργο της εταιρίας ανέρχεται σε 50 εκ. ευρώ. 
Στην ΕΛΒΟ, το λειτουργικό κόστος μειώθηκε κατά 40%, 
σήμερα είναι 15 εκ. ευρώ, οι εργαζόμενοι έχουν τέσσερις 
μήνες να πληρωθούν και το ανεκτέλεστο έργο υπολογίζε¬ 
ται σε 35 εκ. ευρώ. 

Πρόκειται δηλαδή για ένα οργανωμένο σχέδιο πλή¬ 
ρους εκκαθάρισης της παραγωγής και των δικαιωμάτων 
των εργαζομένων. Ένα σχέδιο συντονισμένο από την κυ¬ 
βέρνηση και την Τρόικα, όπως και στην ΕΡΤ, στα νοσοκο¬ 
μεία, στην παιδεία, που πρέπει όλοι οι εργαζόμενοι με ανυ¬ 
ποχώρητους αγώνες να το σταματήσουμε, με Γενική Πολι¬ 
τική Απεργία Διάρκειας με εξεγερσιακά χαρακτηριστικά, 
στέλνοντας στον αγύριστο τα μνημόνια και τις κυβερνή¬ 
σεις που τα εφαρμόζουν. 

■ Βαγέλης Κιτσώνης 


Ο αγώνας των εργαζομένων στον Καφεναί συνεχίζεται 


Ο ι τέσσερεις εργαζόμενοι στο καφενείο «Καφεναί» 
συνεχίζουν τον αγώνα για να παρθούν πίσω οι άκυ¬ 
ρες, εκδικητικές και καταχρηστικές απολύσεις τους 
και να δοθούν τα δεδουλευμένα που τους χρωστάει η ερ¬ 
γοδοσία (δώρα, επιδόματα, προσαυξήσεις νυχτερινής εργα¬ 
σίας και Κυριακών κ.α.). Το σχέδιο της εργοδοσίας για αλ¬ 
λαγή της νομικής και πραγματικής κατάστασης της εταιρί¬ 
ας, ώστε ν’ αποφύγει την αποπληρωμή των δεδουλευμένων 
προς τους εργαζόμενους, καθώς και ν’ απαλλαγεί από αυ¬ 
τούς που αντέδρασαν και διεκδικούν τα δικαιώματά τους, 
έχει μπλοκαριστεί. Προς το παρόν, λόγω διατήρησης της 
προσωρινής διαταγής των ασφαλιστικών μέτρων που κατέ¬ 
θεσαν οι εργαζόμενοι και εκδικάστηκαν στις 16/9, η εργο¬ 
δοσία δεν μπορεί να υλοποιήσει τα σχέδιά της. Οι εργαζό¬ 
μενοι περιμένουν και την τελική απόφαση του δικαστηρίου, 
έχοντας αιτηθεί συντηρητική κατάσχεση κάθε κινητής και 
ακίνητης περιουσίας της εργοδοσίας, σε ύψος τουλάχιστον 
αντίστοιχο των απαιτήσεών τους (περίπου 35.000 ευρώ). 

«Ούτε βήμα πίσω... Όλοι θα γυρίσουμε στη δουλειά» 

Ο αγώνας συνεχίζεται με παραστάσεις διαμαρτυρίας έξω 
απ’ το κατάστημα, με ενημέρωση των εργαζομένων, της νε¬ 
ολαίας και του λαού της Θεσσαλονίκης, με συλλογή υπο¬ 
γραφών και ψηφισμάτων συμπαράστασης από συνδικάτα, 
συλλογικότητες, κόμματα και οργανώσεις, καθώς και με 
τη συμμετοχή τους στον απεργιακό αγώνα των εκπαιδευ¬ 
τικών και τα αντιφασιστικά συλλαλητήρια. Παράλληλα, η 
«Επιτροπή Αγώνα Εργαζομένων στον Καφεναί», σε συνερ¬ 
γασία με την «Αντεπίθεση των Εργαζομένων στον Επισιτι¬ 
σμό» προσπαθούν να ανοίξουν μια καμπάνια για την αισχρή 
καταδικαστική απόφαση του δικαστηρίου που επέβαλε ποι¬ 


νή φυλάκισης ενός έτους με 3ετή αναστολή σε μια εργαζό¬ 
μενη και ένα μέλος του Δ.Σ. του Συνδικάτου Επισιτισμού- 
Τουρισμού, ύστερα από εκδικητικές μηνύσεις που κατέθεσε 
στις 8/8 η εργοδοσία του «Καφεναί». 

Οι μεθοδεύσεις, η τρομοκρατία και οι φασίζουσες πρα¬ 
κτικές της εργοδοσίας ΔΕΝ ΘΑ ΠΕΡΑΣΟΥΝ. Το τελευ¬ 
ταίο διάστημα, η εργοδοσία, με διάφορες μεθοδεύσεις και 
δόλια μέσα, προσπαθεί ν’ αντιστρέφει την πραγματικότητα, 
αναρτώντας στο διαδίκτυο συκοφαντίες και τόνους λάσπης 
ενάντια στο δίκαιο αγώνα των εργαζομένων. Θέλει να πεί¬ 
σει την κοινή γνώμη για το δήθεν αριστερό και κοινωνικό 
της προφίλ, διαδίδοντας ότι συμμετέχει σε διάφορα πολι¬ 
τικά και κοινωνικά δρώμενα, ότι τηρεί την εργατική νομο¬ 
θεσία και ότι οι εργαζόμενοι που διεκδικούν τα δεδουλευ¬ 
μένα τους και οι αλληλέγγυοι που τους υποστηρίζουν είναι 
μια συμμορία εκβιαστών! Από την άλλη, παρεμβαίνει στα 
εσωτερικά του Συνδικάτου, της Ομοσπονδίας και του Ερ¬ 
γατικού Κέντρου Θεσσαλονίκης, επιδιώκοντας έτσι να βρει 
«άσυλο» και «συμπαραστάτες» στις παρανομίες της. Ακόμη, 
προσπαθεί να στρέψει εργαζόμενους εναντίον εργαζομένων 
στη βάση του «διαιρεί και βασίλευε», οργανώνοντας μέτω¬ 
πο με κάποιους εργαζόμενους-χαφιεδότσουρμο, που έχουν 
συμπορευτεί πλήρως με τα σχέδιά της, επιδιώκοντας έτσι να 
πατήσουν επί πτωμάτων. Ακόμη δεν δίστασε, σε παράσταση 
διαμαρτυρίας, να ξαμολήσει τους δήθεν αγανακτισμένους 
πελάτες-φίλους της, που επιτέθηκαν λεκτικά και πρακτικά 
στους εργαζόμενους και τους διαδηλωτές. 

Τα λεγόμενα και οι πρακτικές της εργοδοσίας στον 
«Καφεναί» δεν έχουν τίποτα να ζηλέψουν από την φασί- 
ζουσα πολιτική του Σαμαρά και της συμμορίας του. Η ερ¬ 
γοδοσία στον «Καφεναί» μπορεί και πρέπει να νικηθεί. 



Υοάαίοηβ - λΥΐηά 


Συνεχίζονται οι κινητοποιήσεις 
ενάντια στη «νέα εταιρεία»-εργολαβία 

Σε κινητοποιήσεις βρίσκονται οι εργαζόμενοι σε 
\νΐηά και λάκΜοπε ενάντια στη διάλυση των τεχνι¬ 
κών τμημάτων και των εργασιακών δικαιωμάτων που 
θα φέρει η ίδρυση «νέας εταιρείας»-εργολαβίας από 
τις δύο εταιρίες και η μεταφορά σ’ αυτή μεγάλου μέ¬ 
ρους του τεχνικού έργου και προσωπικού. 

Στη λΥίηά έγινε 4ωρη στάση εργασίας στις 13/9, 
με περιφρούρηση στις εγκαταστάσεις της Λ. Αθηνών, 
όπου στεγάζεται το μεγαλύτερο μέρος των τεχνικών 
τμημάτων. Για άλλη μια φορά, δεν έλειψε η προσπά¬ 
θεια της διοίκησης να εκφοβίσει τους εργαζόμενους. 
Μετά και τη λήξη της στάσης, προϊστάμενοι έκα¬ 
ναν επανειλημμένες «συζητήσεις» προς τους εργα¬ 
ζομένους, στην πραγματικότητα πιέσεις και υποδεί¬ 
ξεις, για να μη δηλώσουν συμμετοχή στην στάση ερ¬ 
γασίας αλλά ότι παρεμποδίστηκαν από το Σωματείο 
να δουλέψουν. Ταυτόχρονα προσπαθούν να υποσκά¬ 
ψουν τη θέση του Σωματείου (όχι στη «νέα εταιρεία», 
το έργο να υλοποιηθεί από τους εργαζόμενους τεχνι¬ 
κούς των δύο εταιρειών), πλασάροντας τη «νέα εται¬ 
ρεία» ως «παράδεισο» και «ευκαιρία καριέρας». Όμως, 
την ίδια στιγμή, με διάφορες μεθοδεύσεις («φωτογρα¬ 
φικές» εσωτερικές μετακινήσεις και αλλαγές καθηκό¬ 
ντων κ.α.) προσπαθούν να εξασφαλίσουν την παρα¬ 
μονή και στελεχικές θέσεις των ίδιων και «ημετέρων» 
στις \Υΐηά και λΥκΜοηε! Δεν κατάφεραν όμως να 
κάμψουν τη διάθεση των εργαζομένων, καθώς η συμ¬ 
μετοχή στην στάση από τα τεχνικά τμήματα ήταν με¬ 
γάλη, σχεδόν καθολική. Το Σωματείο έχει εξαγγείλει 
24ωρη απεργία την Τετάρτη 9/10. 

Στη νοάαίόηε πραγματοποιήθηκε 4ωρη στάση ερ¬ 
γασίας την Τετάρτη 18/9, με περιφρούρηση στις εγκα¬ 
ταστάσεις της Παλλήνης, όπου εργάζεται σχεδόν το 
σύνολο των υπό «μεταφορά» τεχνικών, και κάλεσμα 
απεργιακής συγκέντρωση εντός του κτηρίου. Από την 
προηγούμενη, στο κτήριο της Παλλήνης φάνηκαν οι 
διαθέσεις των συναδέλφων να κινητοποιηθούν. Θο¬ 
ρυβημένη η διοίκηση, προσπάθησε να εμποδίσει την 
πραγματοποίηση της απεργιακής συγκέντρωσης. Στε¬ 
λέχη καλούσαν τους εργαζόμενους να μην προσέλ- 
θουν στη θέση εργασίας τους παρά μετά τη λήξη της 
στάσης (δηλ. να μην πάνε στην απεργιακή συγκέντρω¬ 
ση), ενώ προϊστάμενοι επιχειρούσαν να τους αναθέ¬ 
σουν εξωτερικές δουλειές το πρωί της Τετάρτης, για 
να σπάσουν την απεργία και να τους αποκόψουν από 
το χώρο της συγκέντρωσης. Αποκορύφωμα το ξημέ¬ 
ρωμα της Τετάρτης, όταν η ίδια η διοίκηση, χωρίς κα¬ 
μία προειδοποίηση, κλείδωσε το κτίριο της Παλλή¬ 
νης και απέκλεισε την είσοδο, εφαρμόζοντας το απα¬ 
ράδεκτο λοκ άουτ, μέτρο αντεκδίκησης της εργοδο¬ 
σίας στις απεργίες, που απαγορεύεται από το νόμο (ν. 
1264/82). Παρόλα αυτά, αρκετοί συνάδελφοι προσήλ- 
θαν από το πρωί στο κτήριο της Παλλήνης και συμ¬ 
μετείχαν στην απεργιακή συγκέντρωση. Το Σωματείο 
έχει εξαγγείλει 24ωρη απεργία την Παρασκευή 11/10. 

Παρά τις λυσσαλέες προσπάθειες εξωραϊσμού από 
τις δύο διοικήσεις, η πραγματικότητα της «νέας εται¬ 
ρείας» και τα δεινά που θα φέρει στους εργαζόμενους, 
αποκαλύπτονται μέρα με τη μέρα. Τα δύο Σωματεία, 
σε διαρκή συντονισμό μεταξύ τους, επικεντρώνουν 
τώρα στο να σπάσει το κλίμα «τετελεσμένων» που επι¬ 
χειρούν να διαμορφώσουν οι δύο διοικήσεις, παρου¬ 
σιάζοντας τη μεταφορά των συναδέλφων στο νέο ερ¬ 
γολάβο ως «αυτόματη», που δεν επιδέχεται αντιρρή¬ 
σεις. Γι’ αυτό γίνονται διαρκώς περιοδείες στους χώ¬ 
ρους δουλειάς και προγραμματίζονται νέες συνελεύ¬ 
σεις, ενώ έχει ξεκινήσει εκστρατεία ενημέρωσης του 
κοινού (κείμενο, αφίσα, σποτάκι, εξορμήσεις σε κατα¬ 
στήματα). 

Οι εργαζόμενοι στις δύο εταιρείες πρέπει ν’ απο¬ 
κρούσουν τις αυταπάτες για «ατομικές λύσεις», να συ- 
νεχίσουν μέχρι τέλους, μέχρι να πετύχουν τη ματαίω¬ 
ση της τυχάρπαστης «νέας» εταιρίας-εργολαβίας και 
τη μεταφορά εργαζομένων σ’ αυτή, που θα φέρει μόνο 
απολύσεις, μειώσεις μισθών, σπάσιμο των συλλογικών 
συμβάσεων και των σωματείων. 

6 Εργατική Πάλη 


ΕΚΠΑΙΔΕΥΣΗ 


Οκτώβριος 2013 


Απεργία καθηγητών 

Ο αγώνας πρέπει 
να συνεχιστεί 



Μ έσα από μαζικές γε¬ 
νικές συνελεύσεις 
και χωρίς να υπάρ¬ 
χει εισήγηση του Δι¬ 
οικητικού Συμβου¬ 
λίου (Δ.Σ.) της ΟΛΜΕ, οι καθηγητές 
αποφάσισαν απεργία διάρκειας με την 
μορφή πενθήμερων επαναλαμβανόμε¬ 
νων από τις 16 Σεπτέμβρη. Τα ποσοστά 
συμμετοχής στην απεργία ήταν πρωτό¬ 
γνωρα υψηλά σε όλη την διάρκεια της 
πρώτης εβδομάδας (κυμάνθηκαν πα¬ 
νελλαδικά από 95% μέχρι και 50% την 
τελευταία μέρα). Σχεδόν καθολική και 
πρωτοφανής ήταν και η συμμετοχή μας 
στα δύο συλλαλητήρια (16/9 πανεκπαι- 
δευτικό και 18/9 πανδημοσιοϋπαλληλι¬ 
κό) σε όλες τις μεγάλες πόλεις της Ελ¬ 
λάδας. Ιδιαίτερα σημαντικό και πρωτο¬ 
φανέρωτο για το εκπαιδευτικό κίνημα 
ήταν και το γεγονός ότι με σχεδόν αυ¬ 
θόρμητο τρόπο δημιουργήθηκαν απερ- 
γιακές φρουρές-επιτροπές αγώνα έξω 
από πολλά σχολεία, όπου απεργοί μαζί 
με συνάδελφους που βρίσκονται σε δι¬ 
αθεσιμότητα, κάθε πρωί έξω από τα 
σχολεία τους ενημέρωναν γονείς και 
μαθητές, τους καλούσαν στις κινητο¬ 
ποιήσεις και παράλληλα περιφρουρού- 
σαν την απεργία, επισκέπτονταν άλλα 
σχολεία, ενημέρωναν και έπειθαν συ¬ 
ναδέλφους, έκαναν εξορμήσεις ενημέ¬ 
ρωσης σε πλατείες και λαϊκές αγορές. 

Οι συνελεύσεις της 19ης Σεπτέμ¬ 
βρη ήταν για μία ακόμη φορά μαζι¬ 
κές και για δεύτερη φορά η ΟΛΜΕ 
δεν κατέβασε εισήγηση προς τον κλά¬ 
δο. Η ΔΑΚΕ πρότεινε μία 48ωρη και η 
ΠΑΣΚ μία 3μερη (έδωσαν βέβαια οδη¬ 
γίες στα μέλη τους στις Γενικές Συνε¬ 
λεύσεις να ψηφίσουν μία από τις άλλες 
δύο προτάσεις εκτός βέβαια από 5νθή- 
μερη). Το ΠΑΜΕ πρότεινε «επαναλαμ¬ 
βανόμενες» 48ωρες. Οι ΣΥΝΕΚ (ΣΥ- 
ΡΙΖΑ), οι Παρεμβάσεις, η «Αντεπίθε¬ 
ση των Εκπαιδευτικών» και οι «Αγωνι¬ 
στικές Κινήσεις Εκπαιδευτικών» πρό- 
τειναν την συνέχιση της απεργίας δι¬ 
άρκειας με 5νθήμερες επαναλαμβανό¬ 
μενες. Επικαλούμενη την τυπική απαρ¬ 
τία (66,6%), και αγνοώντας το 65,7% 
των ΕΛΜΕ που ήταν υπέρ των 5νθή- 
μερων επαναλαμβανόμενων(ϋ), η ολο¬ 
μέλεια των προέδρων της ΟΛΜΕ, επι¬ 
χειρεί να ανακόψει την απεργία διάρ¬ 
κειας με την μορφή των 5νθήμερών 
απεργιών, κηρύσσοντας μια 48ωρη με 
νέες γενικές συνελεύσεις. Την ευθύνη 
γι’ αυτή την εξέλιξη φέρουν οι παρα¬ 
τάξεις ΠΑΣΚ, ΔΑΚΕ και ΠΑΜΕ, που 
από την αρχή στάθηκαν με λύσσα ενά¬ 
ντια στις 5νθήμερες. Δεν μπόρεσαν να 
αποτρέψουν την πρώτη 5νθήμερη κάτω 
από την αποφασιστικότητά μας. Μετά 
και τη μαζικότατη συμμετοχή των υπο¬ 
λοίπων δημοσίων υπαλλήλων στις δι¬ 
αδηλώσεις της ΑΔΕΔΥ, η κατάσταση 


γι’ αυτές τις παρατάξεις άρχισε να ξε¬ 
περνάει κάθε όριο. Έτσι εξηγείται και η 
κατ’ ουσία πραξικοπηματική ενέργεια 
να επιβάλουν την 48ωρη. Οι ΠΑΣΚ, 
ΔΑΚΕ δεν ξέφυγαν από την πεπατημέ- 
νη και τον προδοτικό τους ρόλο, που 
τόσα χρόνια μας οδήγησε σε ήττες. 

Το ΠΑΜΕ πραγματικά ξεπέρασε 
τον εαυτό του και αποδείχθηκε ο πιο 
συνεπής και ο πιο άξιος συμπαραστά¬ 
της της κυβέρνησης. Από το καλοκαίρι 
μέχρι και σήμερα, προσπάθησε με νύ¬ 
χια και με δόντια να σπείρει την απο¬ 
γοήτευση στους συναδέλφους, απολυ¬ 
μένους και μη, λέγοντάς τους ότι κανέ¬ 
νας αγώνας, καμία απεργία δεν μπορεί 
να έχει αποτέλεσμα μέσα στο καπιτα¬ 
λιστικό σύστημα. Όταν βγήκε η απερ¬ 
γία διάρκειας προχώρησε σε ανοικτή 
απεργοσπασία μαζί με την ΔΑΚΕ, λέ¬ 
γοντας στον κόσμο να απεργήσει μόνο 
τις 2 πρώτες μέρες. Όταν οι εκπαιδευτι¬ 
κοί συμμετείχαν μαζικά και στις επιτρο¬ 
πές αγώνα, τις κατήγγειλε σαν «αντι- 
καταστατικές» και σαν «παραμάγαζα». 
Όταν κατάλαβε ότι ο κόσμος ήθελε να 
συνεχίσει την 2η εβδομάδα, πρότεινε 
48ώρες επαναλαμβανόμενες, ξέροντας 
ότι αυτό είναι τεχνικά αδύνατο. Από 
την αρχή της απεργίας διαγωνιζόταν 
με το υπουργείο για το ποιος θα δώσει 
την μεγαλύτερη πτώση ποσοστών συμ¬ 
μετοχής των απεργών και ταυτόχρονα 
έδειξε λυσσαλέα επιμονή στο να απο¬ 
τρέψει την διεύρυνση του απεργιακού 
μετώπου με άλλους κλάδους, με την 
στάση των μελών του στα Δ.Σ. αυτών 
των σωματείων και των ομοσπονδιών. 
Βέβαια, πρέπει να σημειώσουμε ότι με¬ 
γάλη μερίδα του κόσμου τους θεωρεί 
γραφικούς ή ακόμα και τους λοιδορεί, 
αλλά δεν πρέπει να παραβλέπουμε και 
το γεγονός ότι πολλοί από τους συνα¬ 
δέλφους συμμετείχαν πρώτη φορά σε 
τέτοιες διαδικασίες και τέτοιου είδους 
απόψεις τους μπέρδεψαν, τους απο¬ 
θάρρυναν και τους απογοήτευσαν. 

Μετά λοιπόν από το πραξικοπημα¬ 
τικό σταμάτημα της απεργίας διάρκει¬ 
ας, όπως ήταν φυσικό τα ποσοστά συμ¬ 
μετοχής στην 48ώρη (23-24/9), συν 
μία 24ωρη (25/9) της ΑΔΕΔΥ, μειώθη¬ 
καν αρκετά (αν και ήταν αξιοπρεπή) 
και σε αυτό βοήθησαν αυτή τη φορά 
και οι ΣΥΝΕΚ. Στις γενικές συνελεύ¬ 
σεις στις 24/9 επικαλούμενες και αυ¬ 
τές τα χαμηλά ποσοστά και ότι ο κό¬ 
σμος δεν αντέχει οικονομικά, πρότει- 
ναν 48ωρες κυλιόμενες ανά εβδομάδα 
μέχρι τα Χριστούγεννα! Η κυβέρνηση 
και οι παρατάξεις που την συνέδραμαν 
(ΔΑΚΕ, ΠΑΣΚ, ΠΑΜΕ, ΣΥΝΕΚ) είναι 
αλήθεια ότι πόνταραν στην οικονομι¬ 
κή εξάντληση των καθηγητών εξαιτί- 
ας των χαμηλών μισθών μας, για αυτό 
και βέβαια έκαναν ότι μπορούσαν για 
να μην ενεργοποιηθούν τα απεργιακά 


ταμεία. Το ΠΑΜΕ πρότεινε μία 48ωρη 
στις 4-5/10 και 24ωρη στις 15/10 χα¬ 
ρακτηρίζοντας μάλιστα την πρότα¬ 
ση για 5νθήμερες «μνημείο ανευθυνό- 
τητας και τυχοδιωκτισμού, που οδηγεί 
τον κλάδο σε αδιέξοδο, είναι επικίνδυ¬ 
νη για την υπόσταση και την προοπτι¬ 
κή του κινήματος». Η ΔΑΚΕ μια 48ωρη 
στις 9-10/10. Οι Παρεμβάσεις κεντρικά 
πρότειναν συνέχιση των 5νθήμερων, 
αν και σε κάποιες ΕΛΜΕ (Δυτικής Ατ¬ 
τικής και αλλού) πρότειναν αναστολή 
της απεργίας, όπως έκαναν και μερικά 
σχήματα των ΣΥΝΕΚ. Η «Αντεπίθεση 
των Εκπαιδευτικών» και οι «Αγωνιστι¬ 
κές Κινήσεις» προτείναμε συνέχιση των 
5νθήμερών. Έτσι, στην γενική συνέλευ¬ 
ση προέδρων των ΕΛΜΕ της χώρας 
καμία πρόταση δεν συγκέντρωσε την 
απαραίτητη πλειοψηφία και η απερ¬ 
γία έληξε. Ας σημειωθούν τα νούμερα 
της ψηφοφορίας, για να αντιληφθεί κα- 

Πανεπιστή μια 


νείς πως μεθόδευσαν το ΠΑΜΕ και οι 
ΣΥΝΕΚ την αναστολή της απεργίας: η 
πρόταση για πενθήμερες απεργίες πήρε 
1.289 ψήφους (μετά από όλα αυτά πάλι 
πλειοψήφησε), η πρόταση του ΠΑΜΕ 
524, η πρόταση των ΣΥΝΕΚ 485, ανα¬ 
στολή της απεργίας ψήφισαν 779, άλ¬ 
λες μορφές 189 και λευκό 294. 

Οι Παρεμβάσεις στήριξαν τις πεν¬ 
θήμερες και παρότι έδειξαν αγωνιστι¬ 
κότητα, ανέχθηκαν το ξεπούλημα και 
του ΠΑΜΕ και των ΣΥΝΕΚ, χωρίς να 
βοηθήσουν ουσιαστικά στην αυτοορ¬ 
γάνωση του κινήματος. Δεν πίστεψαν 
ότι οι εκπαιδευτικοί μπορούμε να πυ¬ 
ροδοτήσουμε γενικότερο εργατικό και 
κοινωνικό ξεσηκωμό και δεν έβαζαν 
σαν στόχο αυτής της απεργίας να πέσει 
η κυβέρνηση. Στόχευαν απλά στο να 
κάνουν οι εκπαιδευτικοί άλλο ένα αγω¬ 
νιστικό βήμα προς τα εμπρός. Προσπα¬ 
θούσαν να συμβιβάσουν τα πράγμα- 


Νεες ευκαιρίες για 


Ο σχεδόν «καυτός» Σεπτέμ¬ 
βρης που διανύσαμε, σημα¬ 
τοδότησε την έναρξη μιας 
περιόδου στην οποία η εκ¬ 
παίδευση θα βρεθεί σαν κύριος στόχος 
της κυβερνητικής επίθεσης, αφού μαζί 
με την υγεία αποτελούν τους δύο το¬ 
μείς «κλειδιά» στους οποίους θα πέσει 
το μεγαλύτερο βάρος του νέου κύματος 
επίθεσης κυβέρνησης και τρόικας. 

Απολύσεις διοικητικών υπαλλήλων 

Αν στη δευτεροβάθμια εκπαίδευ¬ 
ση στο επίκεντρο βρίσκονται οι απολύ¬ 
σεις και η απεργία των εκπαιδευτικών 
καθώς και το «Νέο Λύκειο», στην τρι¬ 
τοβάθμια εκπαίδευση κυριαρχεί το ζή¬ 
τημα των απολύσεων των διοικητικών 
υπαλλήλων και η απεργία τους. 

Συγκεκριμένα, με ανακοίνωση του 
υπουργείου Παιδείας, βγαίνουν σε δι¬ 
αθεσιμότητα 1.655 από τους περίπου 
6.200 διοικητικούς υπαλλήλους από 
ΑΕΙ και ΤΕΙ, δηλαδή ποσοστό μεγαλύ¬ 
τερο από το 25% επί του συνόλου. Οι 
700 περίπου από αυτούς προέρχονται 
από τα Πανεπιστήμια της Αθήνας (Με- 
τσόβιο, Καποδιστριακό, Οικονομικό), 
οι 240 από το ΑΠΘ, και οι υπόλοιποι 
από εκπαιδευτικά ιδρύματα της επαρ¬ 
χίας. 

Η ομοσπονδία των διοικητικών 
υπαλλήλων απάντησε με επαναλαμβα¬ 
νόμενες απεργίες, ξεκινώντας με δύο 
σαρανταοχτάωρες από τις 10 έως τις 14 
Σεπτέμβρη και συνεχίζοντας με πενθή¬ 


μερες έως τουλάχιστον και την πρώτη 
εβδομάδα του Οκτώβρη που γράφεται 
το άρθρο αυτό. 

Πρωτοστάτης στο χορό των κινη¬ 
τοποιήσεων βρέθηκε το ΕΜΠ, το οποίο 
τέθηκε με απόφαση της Συγκλήτου σε 
αναστολή λειτουργίας ήδη από τις αρ¬ 
χές Σεπτέμβρη. Παράλληλα λειτουρ¬ 
γούσε στο κτίριο «Παμπολυτεχνειακή 
συνέλευση» με την συμμετοχή, εκτός 
των διοικητικών υπαλλήλων, και φοιτη¬ 
τών αλλά και διδακτικού προσωπικού. 

Ακολούθησαν τα Πανεπιστήμια 
Κρήτης και Αθηνών με αναστολή λει¬ 
τουργίας, ενώ στα υπόλοιπα ιδρύματα, 
και κυρίως στο ΑΠΘ που επιφορτίζεται 
με μεγάλο κομμάτι της επίθεσης, οι δι¬ 
οικήσεις αρκέστηκαν σε μια πολύ μετρι¬ 
οπαθή στάση καταγγέλλοντας και ζη¬ 
τώντας την άρση της απόφασης για τις 
διαθεσιμότητες των υπαλλήλων. 

Με τη λήξη της απεργίας των εκπαι¬ 
δευτικών της δευτεροβάθμιας που απο¬ 
τελούσαν αντικειμενικά τον κορμό των 
κινητοποιήσεων των δημοσίων υπαλ¬ 
λήλων, η κυβέρνηση ξεκίνησε μια αντε¬ 
πίθεση και πάνω στα πανεπιστήμια. Με 
επιστολή του υπουργού Παιδείας Αρ- 
βανιτόπουλου προς τους πρυτάνεις, η 
κυβέρνηση έδωσε τελεσίγραφο στις δι¬ 
οικήσεις των πανεπιστημίων για την 
παράδοση των ονομάτων των εργαζο¬ 
μένων που πρέπει να βγουν σε διαθεσι¬ 
μότητα, απειλώντας ότι σε διαφορετική 
περίπτωση θα ασκηθούν και διώξεις για 
παράβαση καθήκοντος. 

τα με το ΠΑΜΕ, θεωρώντας ότι ο 
αγώνας χωρίς το ΠΑΜΕ δεν μπο¬ 
ρούσε να είναι νικηφόρος. Ακόμα 
δεν αντιλαμβάνονται ότι σε μια 
τέτοια απεργία πρέπει: α) η οργά¬ 
νωση και η εκπροσώπησή της να 
είναι στα χέρια των απεργιακών 
επιτροπών και των γενικών συνε¬ 
λεύσεων και όχι στα Δ.Σ. και β) να 
κτιστούν πραγματικές συμμαχίες 
και μέτωπα με όλους όσους θίγο¬ 
νται, όχι με απεύθυνση στα εκλεγ¬ 
μένα όργανά τους αλλά στην 
βάση της ενότητας των εργαζο¬ 
μένων, μέσω κοινών συνελεύσεων 
και κοινών επιτροπών αγώνα. 

Οι δυνατότητες ήταν μεγάλες 

Αυτό το έδειξε η μαζική συμ¬ 
μετοχή στις γενικές συνελεύ¬ 
σεις, στην απεργία, στις διαδηλώ¬ 
σεις και στις επιτροπές αγώνα, κα¬ 
θώς και το γεγονός ότι για πρώ¬ 
τη φορά η κυβέρνηση δεν κατά- 
φερε να χρησιμοποιήσει εναντίον 
της απεργίας μας τον «κοινωνικό 
αυτοματισμό». Η απεργία, με την 
δυναμική που έδειξε, κατάφερε να 
πάρει με το μέρος της το σύνο¬ 
λο των γονιών, των μαθητών, των 
εργαζομένων. Όλοι προσδοκού¬ 
σαν μια νίκη για να εκφράσουν 
τη δική τους οργή, για να δώσουν 
ένα πλήγμα στην κυβέρνηση που 
έχει φτάσει στα όρια της εξαθλίω¬ 
σης μεγάλα κομμάτια της κοινω¬ 


νίας. Οι καθηγητές γνωρίζαμε ότι 
η νίκη μας, δηλαδή να γυρίσουν 
πίσω οι απολυμένοι και να μην 
γίνουν άλλες απολύσεις, σήμαι- 
νε ανατροπή της κυβέρνησης και 
κάθε κυβέρνησης που θα εφάρμο¬ 
ζε παρόμοια πολιτική. Στις κινητο¬ 
ποιήσεις ήταν μαζί μας οι διοικητι¬ 
κοί των πανεπιστημίων, οι εργαζό¬ 
μενοι στα ασφαλιστικά ταμεία και 
σε πολλά σχολεία υπήρχαν κατα¬ 
λήψεις μαθητών. Η ξεπουλημέ¬ 
νη ηγεσία της ΑΔΕΔΎ εξαναγκά¬ 
στηκε να κηρύξει τις δύο 48ωρες, 
και οι πιέσεις προς την ΔΟΕ, αλλά 
και προς την ΓΣΕΕ θα ήταν ασφυ¬ 
κτικές αν κατάφερνε να ξεδιπλω¬ 
θεί η απεργία διάρκειας των καθη¬ 
γητών. 

Δυστυχώς, όπως είχαμε προ- 
βλέψει σαν «Αντεπίθεση των Εκ¬ 
παιδευτικών», μετά το ξεπούλημα 
της απεργίας η κυβέρνηση ανα¬ 
συντάχθηκε (προσωρινά) και συ¬ 
νεχίζει με νέα σκληρά μέτρα που 
αφορούν την εκπαίδευση αλλά 
και το βιοτικό επίπεδο των εκπαι¬ 
δευτικών. Την πρώτη μέρα που 
γυρίσαμε στα σχολεία, ανακοινώ¬ 
θηκαν τα ονόματα των συναδέλ¬ 
φων 6 ειδικοτήτων στην Κεντρική 
Μακεδονία που είναι ολικά υπε¬ 
ράριθμοι και θα μετακινηθούν σε 
επίπεδο περιφέρειας, στην συνέ¬ 
χεια σε επίπεδο επικράτειας και 
όσοι περισσέψουν θα τεθούν σε 


διαθεσιμότητα-απόλυση (39 πλε- 
ονάζοντες φιλόλογοι για μόλις 9 
κενά μέσα στην περιφέρεια). Την 
επόμενη μέρα ανακοινώνουν ότι 
τα τμήματα ένταξης και τα ολοή¬ 
μερα θα λειτουργήσουν χωρίς μό¬ 
νιμο προσωπικό (μόνο με αναπλη¬ 
ρωτές μέσω ΕΣΠΑ), που οδηγεί σε 
χιλιάδες υπεραριθμίες και μετακι¬ 
νήσεις δασκάλων. Την μεθεπόμε¬ 
νη καταργούν την συνδιδασκαλία 
στα εργαστηριακά μαθήματα της 
πληροφορικής στα γενικά λύκεια, 
που θα οδηγήσει χιλιάδες συνα¬ 
δέλφους της πληροφορικής να 
μείνουν χωρίς ωράριο και να προ¬ 
στεθούν και αυτοί στην δεξαμενή 
των διαθεσιμοτήτων-απολύσεων. 

Δεν θα σταματήσουν αν δεν 
τους σταματήσουμε. Και αυτή την 
φορά δεν πρέπει να αφήσουμε κα- 
νέναν να σταματήσει-ξεπουλήσει 
τον αγώνα μας. Αντίθετα, πρέπει 
να τους ξεπεράσουμε, να σπάσου¬ 
με ολοκληρωτικά την λογική της 
ανάθεσης και να συνεχίσουμε τον 
αγώνα. Απέναντι σε αυτούς πρέ¬ 
πει να αντιτάξουμε την αποφασι- 
στικότητά μας, την πίστη στις δυ¬ 
νάμεις μας, την ενότητα και την 
οργάνωσή μας μέσα από τις επι¬ 
τροπές αγώνα και τις απεργιακές 
επιτροπές. 

ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 


το φοιτητικό κίνημα 


Η κατάσταση και οι 
προοπτικές του κινήματος 

Τα αντανακλαστικά του φοιτη¬ 
τικού κινήματος σε αυτήν τη μάχη, 
υπήρξαν όπως και ένα αρκετά μεγά¬ 
λο προηγούμενο διάστημα, αρκετά 
έως πολύ χαμηλά. Η ανάπτυξη δε 
της απεργίας στην περίοδο της εξε¬ 
ταστικής ενέτεινε αυτό το πρόβλη¬ 
μα, που όμως δεν πρέπει να αποδο¬ 
θεί μόνο σε αυτό. Έτσι, σε γενικές 
γραμμές, η δράση των φοιτητών πε¬ 
ριορίστηκε σε ψηφίσματα αλληλεγ¬ 
γύης στην απεργία από τους φοιτη¬ 
τικούς συλλόγους και σε μικρή πα¬ 
ρουσία - κατά βάση οργανωμένων- 
φοιτητών στις διαδηλώσεις. Εξαί¬ 
ρεση αποτελεί το Μετσόβιο Πολυ¬ 
τεχνείο, όπου μάλιστα αυτή η μορ¬ 
φή οργάνωσης του αγώνα που υιο¬ 
θετήθηκε έχει τις προϋποθέσεις να 
αφήσει μια παρακαταθήκη για την 
από δω και πέρα ανάπτυξη του φοι¬ 
τητικού κινήματος. 

Η επίθεση που θα δεχθούν οι 
φοιτητές από δω και μπρος έχει ήδη 
φανεί ότι θα είναι πολύ πιο σκλη¬ 
ρή από αυτήν που δέχθηκαν μέ¬ 
χρι τώρα τα Πανεπιστήμια στα τρία 
χρόνια εφαρμογής των Μνημονί¬ 
ων. Φαίνεται ότι και για την τριτο¬ 
βάθμια εκπαίδευση ήρθε η ώρα να 
«πληρώσει το λογαριασμό». Αυτή η 
επίθεση θα έχει τους εξής βασικούς 
άξονες: 


α) Κατάρρευση των λειτουρ¬ 
γιών, ακόμα και των πιο στοιχειω¬ 
δών, των πανεπιστημίων. Η διαρ¬ 
κής μείωση της χρηματοδότησης, οι 
απολύσεις του διοικητικού προσω¬ 
πικού (αυτές δεν είναι παρά η αρχή) 
αλλά και σε επόμενη φάση και του 
εκπαιδευτικού προσωπικού, θα δη¬ 
μιουργήσουν στα ιδρύματα μια κα¬ 
τάσταση χάους, όπου όλα απλά θα 
«λειτουργούν» μέχρι ξαφνικά να 
σταματήσουν! Πρόκειται δηλαδή 
για το δόγμα του «ξαφνικού θανά¬ 
του», για το οποίο πλέον υπάρχουν 
όχι απλά ενδείξεις αλλά χειροπια¬ 
στά παραδείγματα, όπως η μη λει¬ 
τουργία της φοιτητικής λέσχης του 
ΑΠΘ και το σχέδιο για την ιδιωτι¬ 
κοποίησή της. 

β) Προχώρημα της εφαρμογής 
του νόμου Διαμαντοπούλου αλλά 
και μιας νέας φάσης του σχεδίου 
«Αθηνά». Σε συνδυασμό με τον νέο 
νόμο για το Λύκειο, πρέπει να θεω¬ 
ρείται δεδομένη η προσπάθεια για 
νέα συρρίκνωση του χάρτη της τρι¬ 
τοβάθμιας εκπαίδευσης, αυτή τη 
φορά όχι μόνο με περιφερειακά ΤΕΙ 
αλλά και με μεγάλες σχολές στα 
αστικά κέντρα. Παράλληλα, πλη¬ 
σιάζει η ώρα που θα ζητηθούν από 
τους φοιτητές δίδακτρα για να μπο¬ 
ρέσουν να συνεχίσουν τις σπουδές 
τους, πράγμα που στη σημερινή κα¬ 
τάσταση σημαίνει άμεση έξωση σε 
χιλιάδες φοιτητές. 


γ) Εφαρμογή του δόγματος 
«νόμος και τάξη» στα Πανεπιστή¬ 
μια. Αυταρχικοποίηση της εσωτε¬ 
ρικής του ζωής, χτύπημα στο άσυ¬ 
λο και στο φοιτητικό κίνημα. Τα ση¬ 
μάδια είναι καθαρά. Οι συνεχείς ει¬ 
σβολές της αστυνομίας στο Πανε¬ 
πιστήμιο για ασήμαντους λόγους, η 
εμετική προπαγάνδα για τα «δέντρα 
που φυτρώνουν μολότοφ» στο άσυ¬ 
λο, ακόμα και οι απειλές του Αρβα- 
νιτόπουλου, δείχνουν μια σημαντι¬ 
κή σκλήρυνση της πολιτικής της κυ¬ 
βέρνησης. 

Είναι προφανές ότι ο χρόνος 
για την ανασυγκρότηση του φοι¬ 
τητικού κινήματος προκειμένου να 
αντιμετωπίσει αυτήν την επίθεση 
δεν είναι απεριόριστος. Οι αντικει¬ 
μενικές συνθήκες είναι πολύ ευνοϊ¬ 
κές. Ωστόσο, το να σταθούν οι φοι¬ 
τητές στο ύψος των περιστάσεων 
περικλείει και πολλούς άλλους πα¬ 
ράγοντες, και κυρίως την πολιτική 
ανασύνθεση του φοιτητικού κινή¬ 
ματος. Η χρονιά που ξεκινάει θα εί¬ 
ναι ίσως από τις πιο κρίσιμες για το 
φοιτητικό κίνημα. Ο προβληματι¬ 
σμός που υπάρχει στη νεολαία οφεί¬ 
λει να γίνει διάθεση για αγώνα και 
μάλιστα με τον πλέον αποτελεσμα¬ 
τικό τρόπο. 

■ Γιάννης Σ. 


«ΝΕΟ ΛΥΚΕΙΟ» - ΜΑΘΗΤΕΙΑ 

Μια άνευ προηγουμένου επίθεση 

Στις 11 Σεπτεμβρίου η κυβέρνηση ΝΔ- 
ΠΑΣΟΚ ψήφισε τον νόμο για το «Νέο Λύκειο». 
Στόχος αυτού του νόμου είναι η ολοκληρωτι¬ 
κή διάλυση της δημόσιας δωρεάν παιδείας και ο 
αποκλεισμός της μεγάλης πλειοψηφίας της νεο¬ 
λαίας από τη δευτεροβάθμια και τριτοβάθμια εκ¬ 
παίδευση. Το νέο σύστημα θα εφαρμοστεί άμεσα 
στους μαθητές της Α Λυκείου και τα βασικά του 
χαρακτηριστικά είναι: 

α) Η μετατροπή του σχολείου σε ένα ατέ¬ 
λειωτο εξεταστικό κάτεργο. Οι μαθητές της 
Α Λυκείου θα πρέπει να δώσουν τέσσερις φο¬ 
ρές πανελλαδικές εξετάσεις, για την προαγωγή 
τους από τη μια τάξη στην άλλη, για απολυτή¬ 
ριο και για να μπουν στο πανεπιστήμιο. Όλοι οι 
βαθμοί από την Α ως την Γ 5 Λυκείου θα μετρά¬ 
νε για την εισαγωγή στο πανεπιστήμιο. Αυτό φυ¬ 
σικά δεν σημαίνει μόνο ότι θα πρέπει να δίνου¬ 
με πολύ περισσότερα λεφτά σε φροντιστήρια για 
να αντέξουμε στον αγώνα δρόμου των απανω¬ 
τών πανελλαδικών - και βέβαια είναι ελάχιστες 
οι οικογένειες που μπορούν να τα δώσουν - αλλά 
και ότι ο ένας μετά τον άλλο θα εγκαταλείπου¬ 
με το Λύκειο. Έτσι, όχι απλά προωθείται η παρα¬ 
παιδεία και η ιδιωτική εκπαίδευση, αλλά μειώνε¬ 
ται δραματικά και ο αριθμός των μαθητών που 
θα τελειώνουν το Λύκειο και ακόμα περισσότερο 
αυτών που θα περάσουν και στο πανεπιστήμιο. 

β) Μεγάλο μέρος του νέου νόμου αφορά την 
τεχνική εκπαίδευση, η οποία ουσιαστικά κατα- 
στρέφεται. Μέχρι πέρσι οι μαθητές στα ΕΠΑΛ 
μπορούσαν να διαλέξουν ανάμεσα σε 110 ειδι¬ 
κότητες, ενώ πλέον έμειναν μόνο 23 - και που 
μάλλον του χρόνου θα καταργηθούν και αυτές. 
Έτσι, αν κάποιος μαθητής θέλει να πάει σε κά¬ 
ποια από τις ειδικότητες που καταργήθηκαν θα 
πρέπει να πάει σε ιδιωτική σχολή και να πληρώ¬ 
νει δίδακτρα. Ταυτόχρονα, απέλυσαν και όλους 
τους καθηγητές των ειδικοτήτων αυτών (2.500 
εκπαιδευτικοί), για να τηρήσουν τις υποσχέσεις 
τους στους τοκογλύφους της τρόικας. 

Για τους μαθητές των ΕΠΑΛ εισάγουν και τη 
μαθητεία, δηλαδή εργασία μέσω ΟΑΕΔ σε κά¬ 
ποια επιχείρηση για έναν χρόνο, πάνω στο αντι¬ 
κείμενο της ειδικότητας του μαθητή. Μιλάμε για 
ανασφάλιστη εργασία με άθλιους-συμβολικούς 
μισθούς (9 ευρώ την ημέρα) και μάλιστα οι εργο¬ 
δότες θα επιδοτούνται για να απασχολούν τους 
μαθητές! Αν δούμε την κατάσταση στους εργα¬ 
σιακούς χώρους, μπορούμε να φανταστούμε την 
εκμετάλλευση που περιμένει τους μαθητές των 
ΕΠΑΛ. 

Οι μαθητές έδειξαν άμεσα τη διάθεσή τους να 
κινητοποιηθούν, με καταλήψεις σε πολλά σχο¬ 
λεία της χώρας, δείχνοντας έτσι και την αλλη¬ 
λεγγύη τους στους απεργούς καθηγητές τους, 
και οργάνωσαν πορείες στη γειτονιά ή και κε¬ 
ντρικές, ενάντια στο «Νέο Λύκειο» και την κα¬ 
ταστροφή που φέρνει. Όμως το μαθητικό κίνημα 
στέκεται ακόμα αδύναμο μπροστά σε αυτή την 
κατάσταση, έχοντας σοβαρά προβλήματα οργά¬ 
νωσης και συντονισμού του αγώνα. 

Γι’ αυτό θα πρέπει να δημιουργήσουμε επιτρο¬ 
πές αγώνα σε κάθε σχολείο, που θα οργανώνουν 
τις καταλήψεις και τις άλλες κινητοποιήσεις και 
θα ανοίξουν τον αγώνα σε ολόκληρη την κοινω¬ 
νία. Επίσης, θα πρέπει να σχηματιστούν συντο¬ 
νιστικά, που θα ενώνουν όλα τα σχολεία σε ένα 
μαθητικό κίνημα, το οποίο θα βγει στους δρό¬ 
μους ζητώντας τη στήριξη όλων των εργαζομέ¬ 
νων και των φοιτητών, ώστε να παλέψουμε όλοι 
μαζί για να ρίξουμε αυτή τη χούντα που μας κα¬ 
ταστρέφει τα όνειρα και μας ωθεί στην πείνα, τη 
φτώχεια και την εξαθλίωση. 

ΜΑΘΗΤΙΚΗ ΑΝΤΕΠΙΘΕΣΗ 

Ο Φασισμός 


Η δολοφονία τον αντιφασίστα 
αγωνιστή Π. Φνσσα από 
τους φασίστες της Χρυσής 
Αυγής (ΧΑ) στο Κερατσίνι, 
αλλάζει το πολιτικό σκηνικό, 
δημιουργεί νέες εξελίξεις, 
σίγουρα πολύ μεγάλες, αν και 
η έκτασή τους είναι δύσκολο 
να καθοριστεί ακριβώς. Αεν 
αποκλείεται να είναι ανάλογες 
με κείνες άλλων γνωστών 
από το παρελθόν δολοφονιών. 
Και μόνο το γεγονός της 
σύλληψης και φυλάκισης 
των ηγετικών στελεχών της 
ΧΑ, ανάμεσα στα οποία ο 
αρχηγός Μιχαλολιάκος, 
ο νπαρχηγός Παππάς, ο 
βουλευτής Ααγός κ.α. και της 
σύγκρουσης δυο μηχανισμών 
που μέχρι χθες λίγο πολύ 
συνεργάζονταν, είναι 
καινούργια δεδομένα στην 
πολιτική ζωή και σίγουρα θα 
την αναμορφώσουν. 

■ Σωφρόνης Παπαδόπονλος 


«Ο φασισμός είναι ο 
καπιταλισμός σε παρακμή» 
(Λένιν) 

Οι αιτίες που γέννησαν και ενί- 
σχυσαν το ναζιστικό μόρφωμα στη 
χώρα μας και όχι μόνο, είναι βασικά 
γνωστές: Η χρεοκοπία του ελληνικού 
καπιταλισμού, τα μνημόνια που έχουν 
μετατρέψει την κοινωνία σε χωματε¬ 
ρή, η πολιτική των μνημονιακών κομ¬ 
μάτων (κυρίως ΝΔ και ΠΑΣΟΚ και εν 
μέρει η ΔΗΜΑΡ), η πολιτι¬ 
κή κρίση και η διαλυτική 
κρίση και αποσύνθεση των 
αστικών κομμάτων (ΠΑ¬ 
ΣΟΚ, ΝΔ), η κατάργηση 
της λαϊκής και εθνικής κυ¬ 
ριαρχία, η ταπείνωση και 
καταπάτηση της αξιοπρέ¬ 
πειας, τα παραμύθια περί 
“δίκχεδδ δίοΓγ”, «πρωτογε¬ 
νούς πλεονάσματος» κ.λπ. 

Ασφαλώς έπαιξαν σημα¬ 
ντικό ρόλο το μεταναστευ- 
τικό και η ανασφάλεια, που και τα 
δυο αποτελούν σημαντικά πολυερ- 
γαλεία στα χέρια των αστών και της 
αστικής πολιτικής, αλλά και των φα¬ 
σιστικών συμμοριών για τον εκφο¬ 
βισμό, εκβαρβαρισμό και εκφασισμό 
της κοινωνίας, ειδικά μικροαστικών 
στρωμάτων, η απελπισία, αλλά και η 
ύπαρξη ενός περίπου 5% ακροδεξιών 
(ταγματασφαλιτών, χουντικών κ.λπ.) 
που στις κατάλληλες συνθήκες μπο¬ 
ρούσε να γίνει το «αυγό του φιδιού». 

Πάντως, μετά την είσοδό της στη 
Βουλή, η ΧΑ αποθρασύνθηκε, μέχρι 
που έφτασε στα δυο περιστατικά, την 
επίθεση στα μέλη του ΚΚΕ (στο ενδι¬ 
άμεσο, παρέλαση των ταγμάτων εφό¬ 
δου στο Μελιγαλά) και κυρίως τη 
δολοφονία του Π. Φύσσα. Όχι γιατί 
ήταν η πρώτη δολοφονία, είχαν προ- 
ηγηθεί τουλάχιστον άλλες τρεις δο¬ 
λοφονίες αθώων και ανυπεράσπι¬ 
στων μεταναστών και χιλιάδες άλλες 
εγκληματικές πράξεις και ενέργειες 
ενάντια σε αγωνιστές και μετανάστες 
εργάτες, αλλά γιατί ήταν μια πολιτι¬ 
κή δολοφονία ενός αριστερού αγω¬ 
νιστή ενταγμένη σ’ ένα γενικότερο 
σχεδίασμά της φασιστικής οργάνω¬ 
σης. Με λίγα λόγια, ένας σχεδιασμός 
όπου η ΧΑ αναβάθμιζε την ταχτική 
της «στρατηγική της έντασης» που 


ακολουθεί από την εμφάνισή της και 
ειδικά μετά την είσοδό της στη Βου¬ 
λή, ταχτική αντιγραμμένη από τα χιτ¬ 
λερικά Τάγματα Εφόδου. 

Η δολοφονία δεν ήταν ένα τυχαίο 
γεγονός. Ήταν η σχεδιασμένη παρέμ¬ 
βασή της στις εξελίξεις του επερχό- 
μενου «θερμού» φθινόπωρου του κι¬ 
νήματος. Επιδίωξή της, η δημιουργία 
μιας μόνιμης ανώμαλης κατάστασης 
και η καθιέρωση της φασιστικής βίας 
όχι τώρα πια ενάντια στους μετανά¬ 
στες αλλά ενάντια σε αγωνιστές, αρι¬ 
στερούς και γενικότερα το εργατικό 
κίνημα. Όμως πέρα απ’ αυτό η βασική 
της επιδίωξη ήταν ν’ αρχίσει να ανα- 
δείχνεται ως κεντρικός παράγοντας 
στην πολιτική σκηνή και αν είναι δυ¬ 
νατόν -όσο πιο σύντομα γινόταν- να 
μετακινήσει τη βασική διαχωριστική 
γραμμή από το Μνημόνιο/αντιμνη- 
μόνιο, ευρώ ή δραχμή κ.λπ., στο «με 
τη ΧΑ ή εναντίον της», δείχνοντας 
έτσι ότι είναι η μοναδική αντισυστη- 
μική δύναμη, ότι όλοι οι άλλοι «είναι 
ίδιοι» κ.λπ. Γενικά, επιδίωξη της ΧΑ 


ήταν να παρουσιαστεί ως η μόνη δύ¬ 
ναμη που μπορεί, σχεδόν άμεσα, να 
τα βάλει με κομμάτια του κινήματος ή 
με το κίνημα σα σύνολο, πράγμα που 
θα την αναβάθμιζε ακόμη περισσότε¬ 
ρο στα μάτια της αστικής τάξης ή σε 
κομμάτια της και κυρίως στον κρατι¬ 
κό μηχανισμό και ταυτόχρονα θα πα¬ 
ρουσιάζονταν σαν ο μοναδικός εγγυ¬ 
ητής του Νόμου και της Τάξης απένα¬ 
ντι στο ανίκανο, σάπιο και διεφθαρ¬ 
μένο σύστημα. 

Ωστόσο, αυτές οι τόσο μεγάλες 
επιδιώξεις δεν μπορεί να είναι αποτέ¬ 
λεσμα σχεδιασμών και πολιτικών κι¬ 
νήσεων (έστω και δοκιμασμένων από 
το παρελθόν), χρειάζονται κοινω¬ 
νικά στηρίγματα αρκετά ισχυρά και 
ειδικά για τους φασίστες και ισχυ¬ 
ρά ερείσματα στον κρατικό μηχανι¬ 
σμό. Χωρίς αμφιβολία η ΧΑ έχει μια 
κοινωνική βάση (και υπό προϋποθέ¬ 
σεις μια κοινωνική δυναμική), σημα¬ 
ντική αλλά όχι μεγάλη όπως νομίζε- 
ται ή λέγεται, που όμως έχει τη βοή¬ 
θεια ενός σημαντικού κομματιού του 
κρατικού μηχανισμού, πράγμα που 
μεγαλώνει τη δύναμή της και ενδε¬ 
χόμενα την κοινωνική της δυναμική. 
Την κοινωνική βάση της ΧΑ σε μεγά¬ 
λο βαθμό την αποτελούν από τη μια 
μεριά τα μικροαστικά στρώματα (όχι 
βέβαια στο σύνολό τους, αλλά ένα 


κομμάτι που κινήθηκε προς τα δεξιά, 
προς τον αυταρχισμό και το φασισμό) 
που φτωχοποιούνται διαρκώς, ο άλ¬ 
λοτε περίφημος μεσαίος χώρος -ήταν 
η κύρια βάση των δυο αστικών κομ¬ 
μάτων- που τώρα χτυπιέται ανηλε¬ 
ώς, που έχει χάσει τη δουλειά του και 
κινδυνεύει να χάσει ακόμη και το σπί¬ 
τι του... που δεν μπορεί να βρει δίκιο 
πουθενά. Και από την άλλη τα λού- 
μπεν στοιχεία που αυξάνονται λόγω 
της διαρκώς αυξανόμενης διάλυσης 
της παραγωγή και της κοινωνίας. Η 
ΧΑ πέρα από εκφραστής αυτού του 
κομματιού είναι ταυτόχρονα και μια 
ένδειξη της αντιδραστικής ιδεολογι¬ 
κής μετάλλαξης, του εκβαρβαρισμού 
και εκφασισμού ενός αρκετά μεγάλου 
μέρους της ελληνικής κοινωνίας. Τέ¬ 
λος, είναι ξεκάθαρο ότι η ΧΑ είχε την 
υποστήριξη ενός μέρους της αστι¬ 
κής τάξης (ιδιαίτερα των σύγχρονων 
«μαυραγοριτών»), σημαντικά ερεί¬ 
σματα μέσα στον κρατικό μηχανισμό 
(ιδιαίτερα στα κατασταλτικά σώμα¬ 
τα) και ακόμη τη συμπάθεια κάποιων 
κομματιών των μνημονιακών δυνά¬ 
μεων. ΓΓ αυτό η ΧΑ αποτε¬ 
λούσε έναν εν δυνάμει κίνδυ¬ 
νο όχι μόνο για το εργατικό κί¬ 
νημα αλλά και για μια αποστα¬ 
θεροποίηση του υπάρχοντος 
καθεστώτος προς όφελος της, 
το οποίο όμως δεν μπορούσε 
να ανεχθεί ο κύριος όγκος των 
δυνάμεων (κοινωνικών και πο¬ 
λιτικών) που κυριαρχεί. 


Κυβέρνηση Σαμαρά και 
μνημονιακές δυνάμεις 

Είναι γνωστό ότι κυβέρνηση Σα¬ 
μαρά και σχεδόν το σύνολο των μνη- 
μονιακών δυνάμεων υπέθαλψαν και 
βοήθησαν την ΧΑ να αναπτυχτεί και 
δεν εννοούμε βέβαια μόνο με την πο¬ 
λιτική τους. Έβλεπαν σ’ αυτή όχι μόνο 
έναν μελλοντικό κυβερνητικό εταίρο, 
σε περίπτωση που κινδύνευε η εξου¬ 
σία τους απ’ τ’ αριστερά αλλά ακόμη 
και να χρησιμοποιείται σε ρόλο κατα¬ 
στολής, τρομοκράτησης και εκφοβι¬ 
σμού των εργατικών μαζών και των 
μεταναστών, δίπλα στους κρατικούς 
μηχανισμούς καταστολής. Αυτό όμως 
δε σημαίνει ότι η κυβέρνηση, ο Σαμα¬ 
ράς και ο Βενιζέλος είναι διατεθειμέ¬ 
νοι και μπορούν να χαϊδεύουν τη ΧΑ 
σε ό,τι κάνει. Μπορεί η ΧΑ να είναι 
το μακρύ χέρι του συστήματος, μπο¬ 
ρεί το αστικό πολιτικό σύστημα να 
έχει κάψει πολλές -ή όλες- τις εφε¬ 
δρείες του (ΛΑΟΣ, ΔΗΜΑΡ ή και το 
ΠΑΣΟΚ) και επομένως να προσβλέ¬ 
πει στην ΧΑ, αλλά σε μια «σοβαρή» 
ΧΑ π.χ. με ευρωπαϊκά ακροδεξιά χα¬ 
ρακτηριστικά, συμβατή λίγο πολύ με 
τον εσωτερικό και διεθνή συσχετισμό 
δυνάμεων. 

Όμως η ΧΑ δεν ήταν του «χε¬ 
ριού» τους να την χρησιμοποιούν 


Η εμφάνιση καί ενίσχυση της ΧΑ 
είναι ακόμη μια ένδειξη ότι η κρίση 
αστικού καθεστώτος έχει φτάσει σε 
παροξυσμό και όπως έλεγε ο Λ. Τρότσκι: 
«Ο φασισμός είναι το εξωτερικό σημάδι 
αυτής της αποσύνθεσης». 

όπως θέλουν και όπου θέλουν, 
είχε ένα δικό της αυτόνομο σχε- 
διασμό, στόχευση και στρατηγι¬ 
κή, δεν ήταν απλά μια παρακρα¬ 
τική οργάνωση, συμπληρωματική 
της κυβέρνησης και των μνημο- 
νιακών δυνάμεων. Ακριβώς αυτή 
η σχετική αυτονομία της, ο «ανε¬ 
ξάρτητος» σχεδιασμός και οι «δι¬ 
αφορετικές» στοχεύσεις της είναι 
που προκάλεσαν το χτύπημα που 
της καταφέρθηκε από την κυβέρ¬ 
νηση και τους μέχρι χθες υποστη- 
ριχτές της. Το πόσο μεγάλο θα εί¬ 
ναι αυτό μένει να το δούμε και 
χρειάζεται να είμαστε αρκετά επι¬ 
φυλακτικοί. Σε κάθε περίπτωση 
πάντως, τη ΧΑ ως ναζιστική συμ¬ 
μορία θα την «κοντύνουν» και 
θα την βάλουν σε ομηρία για να 
μπορούν να τη χειριστούν όπως 
θέλουν και όποτε θέλουν, αν βέ¬ 
βαια μπορέσει να επιζήσει μετά 
από την πολιτική και οργανωτική 
ξεφτίλα που έχει υποστεί. 

Ο Σαμαράς και η ακροδεξιά 
ομάδα του, έδρασε όπως έδρα¬ 
σε, λίγο ως πολύ αναγκαστικά, 
για να νομιμοποιήσει το «κοινο¬ 
βουλευτικό» Κράτος Έκτακτης 
Ανάγκης. Δεν ήθελε να χάσει τον 
έλεγχο της πορείας των πραγμά¬ 
των, την εφαρμογή των μνημονι- 
ακών πολιτικών όχι από το σημε¬ 
ρινό αυταρχικό, μισοδικτατορικό 
καθεστώς αλλά από μια καθαρή 
δικτατορία (ιδιαίτερα φασιστική), 
πράγμα που θα οδηγούσε στο 
κίνδυνο ακόμη και ενός εμφυλίου 
πολέμου. Βέβαια, αυτός που σή¬ 
μερα εξαρθρώνει τη ΧΑ και προ¬ 
σπαθεί να εμφανιστεί σαν «δημο¬ 
κράτης» και «σωτήρας», δεν το 
κάνει για να ενισχύσει τα δημο¬ 
κρατικά και πολιτικά δικαιώματα 
αλλά αντίθετα για να τα στραγ¬ 
γαλίσει και να ενισχύσει ακόμη 
περισσότερο το Κράτος Έκτα¬ 
κτης Ανάγκης με την αντιδραστι¬ 
κή «θεωρία των δυο άκρων». Δη¬ 
λαδή να εφαρμόσει μια πολιτική 
που θα εξισώνει τα «δυο άκρα», 
τη φασιστική βία με την κοινωνι¬ 


κή βία και την λαϊκή αντίσταση 
(Κερατέα, Σκουριές κ.λπ.), τους 
ναζιστές με τους κομμουνιστές 
και να χαρακτηρίζει «εγκληματι¬ 
κή συμμορία» όλους εκείνους που 
δεν αποδέχονται την πολιτική 
των μνημονίων, της ΕΕ και των 
ιμπεριαλιστών. Το όρισε καθαρά 
ο Σαμαρά στις ΗΠΑ, ποιο είναι 
το άλλο άκρο: «Από τη μια πλευ¬ 
ρά , έχουμε τη Χρυσή Αυγή και , 
από την άλλη , μια ακραία αντι¬ 
πολίτευση, η οποία λέει να βγού¬ 
με από το ΝΑΤΟ , από την ΕΕ , έξω 
από το ευρώ. Δεν είναι κάτι το 
οποίο θα ήταν εποικοδομητικό για 
την ελληνική υπόθεση...»\ 

Εργατικό κίνημα, 
μνημονιακές δυνάμεις και 
Φασισμός 

Η εμφάνιση και ενίσχυση της 
ΧΑ είναι ακόμη μια ένδειξη ότι η 
κρίση αστικού καθεστώτος έχει 
φτάσει σε παροξυσμό και όπως 
έλεγε ο Λ. Τρότσκι: «Ο φασισμός 
είναι το εξωτερικό σημάδι αυτής 
της αποσύνθεσης». Έτσι θα ήταν 
τεράστιο λάθος το εργατικό κί¬ 
νημα και οι κοινωνικές και πολι¬ 
τικές δυνάμεις του να εμπλακούν 
σε δήθεν αντιφασιστικά μέτωπα, 
που κυκλοφορούν ευρέως τον τε¬ 
λευταίο καιρό με την ονομασία 
του «συνταγματικού ή δημοκρα¬ 
τικού τόξου», από εκείνους που 
κατέστρεψαν τους εργαζόμενους 
και τη νεολαία και με τις επιχειρή¬ 
σεις «Ξένιος Ζευς», τα στρατόπε¬ 
δα συγκέντρωσης, τη ρατσιστική 
τους πολιτική νομιμοποίησαν το 
λόγο και τη πρακτική της Χρυσής 
Αυγής και της προσφέρουν κάλυ¬ 
ψη στη πολύμορφη εγκληματι¬ 
κή της δραστηριότητα. Το μόνο 
αποτέλεσμα που θα έχει μια πο¬ 
λιτική δημιουργίας «συνταγματι¬ 
κού ή δημοκρατικού τόξου» είναι: 
α) Να νομιμοποιήσει αυτούς και 
την πολιτική τους, β) Να ενισχύ- 
σει και να θωρακίσει ακόμη πε¬ 
ρισσότερο το Κράτος Έκτακτης 


Ανάγκης, γ) Να καταργήσει την 
ανεξαρτησία του εργατικού κι¬ 
νήματος και να περιοριστούν οι 
αγώνες και οι αντιστάσεις, δ) Να 
δικαιωθεί η ΧΑ και οι φασιστικές 
απόψεις, ότι «όλοι ίδιοι είναι και 
γι' αυτό ενώνονται», ότι «η μόνη 
αντιμνημονιακή και αντισυστημι- 
κή δύναμη είναι η ΧΑ, γι’ αυτό και 
την χτυπάνε». 

Η ΧΑ και φασισμός δεν χτυ¬ 
πιόνται με νομικά μέσα, αλλά 
κυρίως με πολιτικά και πρακτι¬ 
κά. Δηλαδή, με την ανάδειξη των 
κοινωνικών αιτιών που δεν είναι 
άλλες από την κρίση του συστή¬ 
ματος, τις μνημονιακές πολιτι¬ 
κές που οδήγησαν στην εξαθλί¬ 
ωση τις εργατικές και μικροαστι¬ 
κές μάζες κ.λπ. Ο φασισμός θα 
συντρίβει μαζί με τις αιτίες που 
τον γέννησαν. Αυτό όμως δεν ση¬ 
μαίνει ότι το εργατικό κίνημα και 
οι επαναστατικές δυνάμεις πρέ¬ 
πει να τον πολεμούν μόνο πολι¬ 
τικά. Πρέπει να παλεύουν για τη 
συγκρότηση ενός «ταξικού μετώ¬ 
που» που θα αντιμετωπίζει το φα¬ 
σισμό παντού και με όλους τους 
πρακτικούς τρόπους και πάνω 
απ’ όλα με εργατικές και λαϊκές 
πολιτοφυλακές, που θα επεμ¬ 
βαίνουν όπου παρουσιάζονται οι 
φασίστες. Αλίμονο αν αφήναμε 
στους Σαμαρά- Βενιζέλο και στο 
Κράτος να αντιμετωπίσουν την 
ΧΑ και το φασισμό. 

Τέλος, είναι μάλλον αμφίβο¬ 
λο αν η ΧΑ θα κατορθώσει να 
επιβιώσει μετά την άθλια εικόνα 
που έδειξε μετά τη σύλληψη κά¬ 
ποιων ηγετών της. Το γεγονός ότι 
δεν κατόρθωσε να κινητοποιήσει 
παρά ελάχιστους «ελληναράδες», 
λέει πολλά για τις δυνατότητες 
της και έδειξε σ’ εκείνους που πί¬ 
στεψαν στα «παλικάρια της ΧΑ» 
ότι είναι θρασύδειλοι απατεώνες, 
που μόνο με τις πλάτες της αστυ¬ 
νομίας και εξασφαλισμένη ατιμω¬ 
ρησία μπορούν και δρουν. Αυτή 
την αδυναμία της ΧΑ την αντι- 
λήφθηκαν και τα φασιστοειδή 
τύπου Καρατζαφέρη και Πλεύ- 
ρη, τρέχοντας αμέσως να μοιρα¬ 
στούν τα ιμάτιά της. Όμως, ο φα¬ 
σισμός και οι φασιστικές απόψεις 
δεν συνδέονται απαραίτητα με 
την επιβίωση του μορφώματος 
της ΧΑ. Όσο η κρίση του συστή¬ 
ματος παραμένει άλυτη και παρο¬ 
ξύνεται, όσο συνεχίζονται οι μνη- 
μονιακές πολιτικές και κυριαρ¬ 
χούν οι δυνάμεις που μας έφεραν 
ως εδώ, αλλά και όσο υπάρχει μια 
αντιδημοκρατική αναδίπλωση σ’ 
ένα σημαντικό μέρος τα κοινωνί¬ 
ας και μια σύγχυση στο εργατικό 
κίνημα, τότε θα υπάρχουν οι φα¬ 
σιστικές ιδέες και τα φασιστικά 
μορφώματα ανεξάρτητα 



Η δολοφονία του Π. Φύσσα 



Τ ο βράδυ της Τρίτης 17 Σεπτέμβρη, μια πα¬ 
ρέα λίγων ατόμων βγαίνει από καφετέρια 
στην περιοχή της Αμφιάλης στη συμβολή 
των δρόμων Π. Τσαλδάρη και Γ. Λαμπρά- 
κη. Τους έχει στήσει καρτέρι μια συμμορία 30 και πλέ¬ 
ον χρυσαυγιτών, εφοδιασμένων με ρόπαλα και κράνη, 
που τους απειλεί και κινείται εναντίον τους. Ο Παύλος 
Φύσσας, για να προστατεύσει τους φίλους του, μένει 
πίσω. Τον χτυπάνε με μανία με κράνη, εκείνος όμως 
αντιστέκεται. Ένα δεύτερο τάγμα εφόδου της Χρυσής 
Αυγής ειδοποιείται και φτάνει στο σημείο για να «κα¬ 
θαρίσει». Τελικά ο χρυσαυγίτης-δολοφόνος Γιώργος 
Ρουπακιάς μαχαίρωσε εν ψυχρώ τον Φύσσα στην κοι¬ 
λιά και στην καρδιά. 

Καθόλη τη διάρκεια της επίθεσης, καθώς και τη 
στιγμή της δολοφονίας, υπήρχε παρουσία αστυνομι¬ 
κών της ομάδας Δίας, που δεν έκαναν το παραμικρό, 
παρά να συλλάβουν μόνο τον Ρουπακιά, μετά από 
υπόδειξη του ίδιου του Φύσσα πριν εκπνεύσει! Οι συ- 
νεργοί του Ρουπακιά, που επέβαιναν μαζί του στο αυ¬ 
τοκίνητο καθώς και οι υπόλοιποι χρυσαυγίτες, έφυγαν 
ανενόχλητοι. Η αστυνομία συνέλαβε μόνο δύο από 
τους φίλους του Φύσσα και τον δολοφόνο, τους οποί¬ 
ους κράτησε στο αστυνομικό τμήμα στο ίδιο δωμάτιο 
με τον Ρουπακιά! 

Την επομένη, στην Αμφιάλη αλλά και σ’ όλες τις 
πόλεις, πραγματοποιήθηκαν ογκώδεις αντιφασιστι¬ 
κές διαδηλώσεις με τη συμμετοχή δεκάδων χιλιάδων 
ανθρώπων. Η κυβέρνηση έδωσε εντολή η διαδήλωση 
στο Κερατσίνι να χτυπηθεί με εκτεταμένη χρήση δα- 
κρυγόνων, δεκάδες προσαγωγές και συλλήψεις και ξυ¬ 
λοδαρμούς, ενώ ένας διαδηλωτής τραυματίστηκε σο¬ 
βαρά στο μάτι από ευθύβολη ρίψη δακρυγόνου. Μέσα 
απ’ τις γραμμές των ΜΑΤ εμφανίστηκε, για μια ακό¬ 
μα φορά, μια μικρή ομάδα θρασύδειλων φασισταριών 
να πετάει πέτρες προς τους διαδηλωτές. Την επομέ¬ 
νη, στη ΓΑΔΑ, οι συγκεντρωμένοι αλληλέγγυοι προς 
τους συλληφθέντες της πορείας δέχονται ξανά επίθε¬ 
ση από τα ΜΑΤ. 

Στις 25 Σεπτέμβρη διοργανώθηκε νέα διαδήλωση, 
με τη συμμετοχή περίπου 50 χιλ. κόσμου, αυτή τη φορά 
με κατεύθυνση τα κεντρικά γραφεία της ΧΑ στη Με¬ 
σογείων. Ξανά η παρουσία της αστυνομίας ήταν ασφυ¬ 
κτική, έχοντας στήσει προστατευτικό κλοιό γύρω απ’ 
τα γραφεία των δολοφόνων και κάνοντας χρήση δα- 
κρυγόνων. 

Λίγα λόγια για τον Παύλο Φύσσα 

Ο Παύλος Φύσσας ήταν γιος εργάτη στη ναυπη- 
γοεπισκευαστική ζώνη του Περάματος, όπου δούλε¬ 
ψε και ο ίδιος κάποια χρόνια. Τα τελευταία 10 περί¬ 
που χρόνια αφιερώθηκε στη μουσική, στο χώρο του 
Ηίρ Ηορ, αλλά όποτε μπορούσε έκανε και μεροκάμα¬ 
τα στη Ζώνη. Ήταν μέλος του Συνδικάτου Μετάλ¬ 
λου Πειραιά. Μέσα από τη μουσική και τον στίχο του, 
αλλά και με τον τρόπο ζωής του, εξέφραζε μια έντο¬ 
νη αντίθεση σ’ όλες τις μορφές αδικίας και καταπίε¬ 
σης. Ο κοινωνικά ευαίσθητος στίχος του και η κοινω¬ 
νική του δράση ήταν μια ζωντανή διαμαρτυρία απέ¬ 
ναντι στην εκμετάλλευση και βέβαια αυτό δε θα μπο¬ 
ρούσε να μην περιλαμβάνει μύδρους ενάντια στο φα¬ 
σισμό. Ο Παύλος Φύσσας δολοφονήθηκε επειδή αντι- 
στάθηκε στη φασιστική συμμορία της Χρυσής Αυγής. 
ΑΘΑΝΑΤΟΣ! 

10 Εργατική Πάλη 


ΠΟΛΙΤΙΚΗ 


Οκτώβριος 2013 


Ημέρα της Εργατικής Τάξης η ΔΕΘ 

I Άγγελος Φουρνοτζής 


Ομιλία Σαμαρά 

Όπως και το 2012, η κυβέρνηση υποβάθμισε πλή¬ 
ρως τη συμμετοχή της στην έναρξη της ΔΕΘ. Ακύρωσε 
για ακόμα μια φορά την ομιλία στο Βελλίδειο και ο Σα¬ 
μαράς ήρθε σαν τον κλέφτη πρωί, μίλησε σε ένα κλει¬ 
στό ακροατήριο και έφυγε γρήγορα. Η ομιλία του ήταν 
μια πλήρης διαστρέβλωση της πραγματικότητας, ώστε 
να δικαιολογήσει την πολιτική της κυβέρνησης και να 
στηρίξει την εικόνα του εγγυητή της σταθερότητας που 
πλασάρει. Αναγκαστικά τα ψέματα διαδέχονταν το ένα 
το άλλο. Όχι νέα μέτρα ήταν η ρητή διαβεβαίωση του 
Σαμαρά, ενώ μετά την επίσκεψη της Τρόικας ξέρουμε 
πως ζητάνε τουλάχιστον 5,1 δις ευρώ μέτρα για το 2014. 
Μείωση φορολογίας είπε ο Σαμαράς, 2,1 δις ευρώ αύ¬ 
ξηση φόρων το 2014 συμφώνησε με την τρόικα. Επεν¬ 
δύσεις που έρχονται γοργά στην Ελλάδα μας είπε, άμε¬ 
σα ανακοινώθηκε η αλλαγή έδρας της ΒΙΟΧΑΛΚΟ, το 
κλείσιμο των 5ΡΚΙΌΕΚ, Φωκά κ.α. Πρωτογενές πλεό¬ 
νασμα είδε ο Σαμαράς, που σημαίνει κατά τη γνώμη του 
αποφυγή δανεικών και έξοδο από το Μνημόνιο. Η τρό¬ 
ικα αμφισβητεί το αν θα υπάρξει πλεόνασμα, αλλά έτσι 
και αλλιώς κανόνισε τα μέτρα του 2014, έχει περίπου 
ανακοινωθεί η υπογραφή του 4 ου Μνημονίου το 2014, 
ενώ τα τοκοχρεολύσια που έχει να πληρώσει η Ελλά¬ 
δα από το 2015 έως το 2020 είναι 80 δις ευρώ!!! Ελά¬ 
φρυνση του χρέους ζητά ο Σαμαράς, αναγνωρίζοντας 
πως δεν είναι διαχειρίσιμο και εναποθέτοντας τις ελπί¬ 
δες για βιώσιμη λύση στην ΕΕ, αυτούς που μας έχουν ξε¬ 
ζουμίσει και διαλύσανε την Κύπρο σε μια νύχτα. Η αλή¬ 
θεια είναι πως Ελλάδα εξαρτώμενη από την ΕΕ σημαίνει 
μόνιμη αποικία χρέους. Πάνω από τις προαναφερόμε- 
νες «επιτυχίες» της κυβέρνησης Σαμαρά, υπάρχει πάντα 
και η ομπρέλα της Εθνικής Προσπάθειας. Αφού ευχαρί¬ 
στησε ΠΑΣΟΚ-ΔΗΜΑΡ για τη στήριξή τους, παρουσι¬ 
άστηκε ως εγγυητής των εθνικών συμφερόντων ενάντια 
στα δύο άκρα Χρυσή Αυγή-ΣΥΡΙΖΑ. Από τη ΔΕΘ ανα¬ 
κοίνωσε τη «θεωρία των δύο άκρων», προσπαθώντας 
να ταυτίσει τους ναζιστές με τις δυνάμεις της αριστεράς. 
Αφού τους αναδείξανε, τους αφήσανε να δολοφονούν, 
τους κάλυπταν με κρατικούς μηχανισμούς, τώρα θέλουν 
να τους εξομοιώσουν με τις δυνάμεις της εργατικής τά¬ 
ξης για να μας χτυπήσουν οργανωτικά και πολιτικά. Αυ¬ 
τός είναι ο στόχος τους. Δεν έλειπε βέβαια και το «όρα¬ 
μα». Ένα όραμα που λέει πως διακόσια χρόνια μετά την 
επανάσταση του 1821, στο 2021, θα αντικρύσουμε μια 
νέα Ελλάδα απαγκιστρωμένη από τα χρέη, ελεύθερη! Η 
αλήθεια είναι πως αν τους αφήσουμε και άλλο να κυβερ¬ 
νούν, το 2021 θα ζούμε χειρότερα και από τους ανθρώ¬ 
πους των σπηλαίων. 

Ομιλία Τσίπρα 

Σε ανοιχτή συγκέντρωση στον Λευκό Πύργο, μπρο¬ 
στά σε τέσσερις με πέντε χιλιάδες κόσμο, μίλησε ο επι¬ 
κεφαλής του ΣΥΡΙΖΑ. Και αυτός προσπάθησε να απο- 
πνεύσει μια εικόνα σιγουριάς και σταθερότητας, μιας 
και μόνο σίγουρα και σταθερά δεν θα έλεγες τα στοι¬ 
χεία του προγράμματος του ΣΥΡΙΖΑ. Ο Τσίπρας βλέ¬ 
πει αυτοδυναμία του ΣΥΡΙΖΑ και φυσικά «αυτοδύναμος 
ΣΥΡΙΖΑ σημαίνει ισχυρός λαός». Υποσχέθηκε πως θα 
λογοδοτήσουν στη δικαιοσύνη όσοι εμπλέκονται στην 
υπογραφή των Μνημονίων, ενώ υπονόησε πως θα ελέγ¬ 
ξει και θα αλλάξει τις άδειες των καναλιών. Μάλλον για 
διαπραγμάτευση μοιάζουν αυτές οι απειλές παρά για 
σταθερή πολιτική απόφαση. Εξήγγειλε το «νέο κοινω¬ 
νικό, πολιτικό και εθνικό συμβόλαιο», που θα στηρι¬ 
χτεί στις εθνικοποιήσεις τραπεζών, τακτοποιήσεις χρε¬ 
ών προς εφορίες, ασφαλιστικά ταμεία, τράπεζες, διεκ¬ 
δίκηση αποζημιώσεων από τη Γερμανία για το κατοχι¬ 
κό δάνειο, αναδιαπραγμάτευση των δανειακών συμβά¬ 
σεων και διεκδίκηση της διαγραφής μέρους του χρέους, 
δηλαδή, αυτό που διατυμπανίζει ο ΣΥΡΙΖΑ, πως η εκλο¬ 
γή του σημαίνει αυτόματα τέλος Μνημόνια, δεν ισχύει 
και τόσο αυτόματα. Θα διαπραγματευτεί και θα ζητήσει 
από ΕΕ και ΔΝΤ αλλαγές και ελαφρύνσεις. Θα συζητή¬ 
σουν και αναλόγως με τη συμφωνία (ποιος θα την επι¬ 
βάλει άραγε;) θα καταλήξουμε τελικά σε ένα πιο «σοσι¬ 


αλιστικό» Μνημόνιο. Οι ακροβασίες του ΣΥΡΙΖΑ σχε¬ 
τικά με τη διαπραγμάτευση με τους δανειστές εντός ΕΕ 
και ευρώ στρογγυλεύουν διαρκώς τις πολιτικές του θέ¬ 
σεις (καταργήθηκε η διαγραφή του χρέους) και ροκανί¬ 
ζουν την εμπιστοσύνη των λαϊκών στρωμάτων σε αυτόν. 

Ημέρα της Εργατικής Τάξης 

Η φετινή διαδήλωση στη ΔΕΘ ήταν η μαζικότε¬ 
ρη από τότε που καθιερώθηκε ως μέρα εργατικής δρά¬ 
σης το 1992. Η αστυνομία δήλωσε τριάντα δύο χιλιά¬ 
δες διαδηλωτές, η αλήθεια είναι πως κινήθηκαν πάνω 
από σαράντα χιλιάδες κόσμου. Η διαδήλωση των ερ¬ 
γατικών σωματείων ήταν πρωτοφανής για πολλούς λό¬ 
γους. Πάνω από τριάντα χιλιάδες διαδηλωτές εργαζόμε¬ 
νους στη Θεσσαλονίκη είχαμε να δούμε πολλά χρόνια. 
Η διαδήλωση ήταν γεμάτη με εκατοντάδες πανό σωμα¬ 
τείων και επιτροπών εργαζομένων από πάμπολλους χώ¬ 
ρους, ειδικά του δημοσίου, και πολλά πανό από άλλες 
πόλεις: Λάρισα, Καβάλα, Κιλκίς, Σέρρες κ.λπ. Αυτή η δι¬ 
αδήλωση ήταν καμπανάκι για την κυβέρνηση πως «το 
καπάκι ετοιμάζεται να σκάσει».Ήταν καμπανάκι και για 
όσους διαδίδουν τη νωχελικότητα και την ήττα της ερ¬ 
γατικής τάξης. Οι εργαζόμενοι κινητοποιούνται μαζικά 
αλλά είναι ακόμη στο στάδιο επίδειξης δύναμης και μα- 
ζικότητας και όχι επιθετικής μαχητικότητας που απαιτεί¬ 
ται σήμερα. 

Εξάλλου, με τις συνδικαλιστικές ηγεσίες που έχουν 
(αριστερές και δεξιές) δεν είναι να απορείς που δεν 
εμπιστεύονται τις δυνάμεις τους. Το πρόσφατο κλεί¬ 
σιμο της απεργίας των εκπαιδευτικών επιβεβαίωσε 
για δεύτερη φορά, μετά την ακυρωμένη απεργία τον 



Μάιο, του λόγου το αληθές, δηλαδή την αδυναμία 
και ανικανότητα όλων των συνδικαλιστικών ηγεσιών 
να εξαπολύσουν ανυποχώρητους και σκληρούς αγώ¬ 
νες. Αντίθετα, είναι οι πρώτοι που σπέρνουν αμφιβολί¬ 
ες στον κόσμο, υπερτονίζουν όλες τις δυσκολίες, υπο¬ 
σκάπτουν την ενότητα και οδηγούν στην απογοήτευση. 
Το σύνθημα του ΣΥΡΙΖΑ «ο ΣΥΡΙΖΑ θέλει και μπορεί 
αν ο λαός θέλει και μάχεται», μετά από κάθε σημαντική 
απεργιακή κινητοποίηση μοιάζει με ανέκδοτο. 

Θα πρέπει να πούμε ότι στα μπλοκ της διαδήλωσης 
ξεχώρισε η μαζικότητα του ΣΥΡΙΖΑ. Για πρώτη φορά, 
περίπου δέκα χιλιάδες κόσμου συγκεντρώθηκαν στα 
πανό του, νούμερο πρωτόγνωρο για αυτόν τον πολιτικό 
σχηματισμό. Εκτός όμως από αυτό το ορατό φούσκω¬ 
μα του ΣΥΡΙΖΑ, θα πρέπει να σημειώσουμε ότι άλλες 
τουλάχιστον τριάντα χιλιάδες κινήθηκαν πέρα από τις 
δυνάμεις του ΣΥΡΙΖΑ. Αυτό δείχνει το φούσκωμα των 
διαθέσεων των εργαζομένων αλλά και την αναζήτησή 
τους προς κάθε πολιτική πρόταση. Αυτό ισχύει και για 
σημαντικό τμήμα των ανθρώπων που κινούνται με τον 
ΣΥΡΙΖΑ και αντιλαμβάνονται τα αδιέξοδά του. 


Σ. Μιχαήλ, Κ. Μουτζούρης, συνδικαλιστές ΠΟΕ-ΟΤΑ 

Μπαράζ διώξεων ενάντια στο κίνημα 


Στις 3 και 4 Σεπτεμβρίου, στο πρώτο μονομελές 
πλημμελειοδικείο Αθηνών (Ευελπίδων), πραγματοποι¬ 
ήθηκε η δίκη του Σάββα Μιχαήλ, γενικού γραμματέα 
του ΕΕΚ, και του πρώην πρύτανη του Εθνικού Μετσό- 
βιου Πολυτεχνείου (ΕΜΠ) Κωνσταντίνου Μουτζούρη, 
μετά από μήνυση που υπέβαλλαν τα μέλη της ναζιστι- 
κής συμμορίας της Χρυσής Αυγής, Η. Κασιδιάρης και 
Θ. Σκορδέλη. 

Ο Σ. Μιχαήλ κατηγορήθηκε για συκοφαντική δυ- 
σφήμηση μέσω προκήρυξης του ΕΕΚ την άνοιξη του 
2009, που αποκαλούσε τη Χ.Α. ναζιστική οργάνωση 
που οργανώνει δολοφονικές επιθέσεις σε μετανάστες, 
για διέγερση σε βιαιοπραγίες (που οι ίδιοι οι χρυσαυ- 
γίτες προκάλεσαν) και αμοιβαία διχόνοια, καθώς και 
για διατάραξη κοινής ειρήνης. Ο Κ. Μουτζούρης κατη¬ 
γορήθηκε γιατί δεν είχε αναλάβει δράση για να κλεί¬ 
σει τον ιστότοπο ΑΐΕεηδ Ιηάγπι^άια απ’ τον σέρβερ του 
ΕΜΠ (έχει κατηγορηθεί στο παρελθόν άλλες δύο φο¬ 
ρές για το ίδιο και αθωώθηκε). Συνεχής ήταν η παρου¬ 
σία αλληλέγγυων και τις δύο μέρες, κατακλύζοντας την 
αίθουσα και το προαύλιο του δικαστηρίου. Τελικά, σύμ¬ 
φωνα με το δικαστήριο, δεν προέκυψε η τέλεση αδικη¬ 
μάτων και αξιόποινων πράξεων και οι κατηγορούμενοι 
αθωώθηκαν εν μέσω επευφημιών. 

Στις αίθουσες των ίδιων δικαστηρίων βρίσκονταν 
ταυτόχρονα και τα 35(!) μέλη του γενικού συμβουλίου 
της ΠΟΕ-ΟΤΑ, που κατηγορούνται για τις κινητοποιή¬ 
σεις των εργαζομένων στους δήμους τον Οκτώβριο του 
2011, η δίκη των οποίων αναβλήθηκε. Οι ίδιοι ανέφε¬ 
ραν σε ανακοίνωσή τους ότι «η κίνηση αυτή εντάσσεται 
στο πλαίσιο της τρομοκράτησης των εργαζομένων και 
της ποινικής δίωξης των εκπροσώπων της, με ξεκάθαρο 
στόχο τη φίμωση μιας Ομοσπονδίας που πρωτοστατεί 
στον αγώνα για την κατάργηση των μνημονιακών πο¬ 
λιτικών της κυβέρνησης και της τρόικας». 

Δεν πρόκειται για μεμονωμένα περιστατικά, αλλά 
πλέον για καθημερινότητα, όπως οι συνεχείς απολύ¬ 
σεις, οι διαθεσιμότητες, οι δολοφονικές επιθέσεις, οι 
ξυλοδαρμοί, οι αλλεπάλληλες διώξεις συνδικαλιστών 


και αγωνιστών, οι εξωφρενικοί αριθμοί προσαχθέντων/ 
συλληφθέντων μετά από διαδηλώσεις, οι βασανισμοί, 
οι «ξαφνικοί θάνατοι» (ΕΡΤ, παιδεία, υγεία κ.α.), η φτώ¬ 
χεια και η ανεργία που αποστεώνουν την κοινωνία αργά 
και βασανιστικά. 

Προφανώς, δεν ήταν τυχαία η συγκεκριμένη επίθε¬ 
ση από τους Χρυσαυγίτες κατά των Σ. Μιχαήλ και Κ. 
Μουτζούρη, όπως δεν είναι τυχαίες και οι υπόλοιπες 
επιθέσεις τους, με αποκορύφωμα τη δολοφονία του Π. 
Φύσσα. Οι δίκες αυτές αφορούν ολόκληρο το κίνημα 
και τους αγωνιστές, τις αριστερές και επαναστατικές 
οργανώσεις, αλλά και κάθε εργαζόμενο και νέο. Πρέ¬ 
πει να κινητοποιηθούμε και να παλέψουμε για το στα- 
μάτημα κάθε τέτοιας δίωξης, όποιας παρόμοιας απόπει¬ 
ρας εκδηλωθεί στο μέλλον. 

Η συγκυβέρνηση επιστρατεύει όλους τους μηχανι¬ 
σμούς για να επιβάλλει τις μνημονιακές πολιτικές και 
να τσακίσει το εργατικό κίνημα και τους αγώνες του, 
μέσω νόμων και διατάξεων που ολοένα σκληραίνουν, 
οχυρώνοντας το κουφάρι του συστήματος. Το επερχό- 
μενο αντιρατσιστικό νομοσχέδιο, που στην ουσία νομι¬ 
μοποιεί τη δίωξη και απαγόρευση του πολιτικού λόγου 
και της δράσης της Αριστεράς και του κινήματος, κα¬ 
θώς και η περιβόητη «θεωρία των δυο άκρων» που «κα¬ 
ταδικάζει τη βία απ’ όπου κι αν προέρχεται», οι πράξεις 
νομοθετικού περιεχομένου, οι νόμοι που «κλειδώνουν» 
στο χρονοντούλαπο της ιστορίας τις συνδικαλιστικές 
και ατομικές ελευθερίες, τα εργατικά δικαιώματα που 
αποκτήθηκαν με αιματηρές θυσίες, δείχνουν στη νεο¬ 
λαία, τους εργαζόμενους και τα φτωχά λαϊκά στρώματα 
την ανάγκη ν’ αποτρέψουν την εδραίωση της δικτατο¬ 
ρίας του «δίκχεδδ δίοΓγ» και του κράτους έκτακτης ανά¬ 
γκης. Μόνο μ’ ένα ισχυρό ταξικό μέτωπο, με ενωτικές 
και μαχητικές κινητοποιήσεις, οργανώνοντας τη μαζι¬ 
κή αυτοάμυνα του κινήματος και των κινητοποιήσεών 
μας, μπορούμε να τους νικήσουμε τους ακροδεξιούς 
της κυβέρνησης, να υπερασπίσουμε και να επιβάλ¬ 
λουμε στην πράξη τα δημοκρατικά δικαιώματα και τις 
ελευθερίες μας. 

ΣΥΡΙΑ 

Αναδίπλωση ίων ιμπεριαλιστών; 

I Κώστας Δίκαιος 


$ 



Ε ίναι γεγονός ότι έχουμε μια 
σπάνια αναδίπλωση των 
ιμπεριαλιστών σε σχέση με 
την ουσιαστικά αποφασι¬ 
σμένη επέμβαση στη Συ¬ 
ρία, που φαίνεται σταμάτησε την τελευ¬ 
ταία στιγμή. Τι οδήγησε σ’ αυτό το μεγά¬ 
λο φιάσκο, που εκτός από τις πιρουέτες 
του Ομπάμα περιλαμβάνει την ήττα του 
Κάμερον στο βρετανικό κοινοβούλιο και 
το κρέμασμα του Ολάντ (απέμεινε μό¬ 
νος να ονειρεύεται ανάκτηση της παλιάς 
γαλλικής αποικίας που χάθηκε το 1946) 
και γενικά μάλλον αποτελεί ένα πλήγμα 
στο γόητρο των ιμπεριαλιστών και κύρια 
στην πολιτικοστρατιωτική ηγετική του 
δύναμη. 

Η αναδίπλωση δεν οφείλεται στη 
«διπλωματική ικανότητα» ή τις «απει¬ 
λές» της Ρωσίας και του Πούτιν, στην 
αντίδραση της Κίνας στο συμβούλιο του 
ΟΗΕ. Η υποτιθέμενη διπλωματική επι¬ 
τυχία να πιεστεί ο Άσαντ να παραδώσει 
ή να καταστρέφει τα χημικά του όπλα, εί¬ 
ναι μια απάτη. Όχι γιατί δεν έχει τέτοια, 
αλλά γιατί πολύ λίγο ενδιαφέρει τους 
ιμπεριαλιστές αν οι λαϊκές μάζες της Συ¬ 
ρίας θα πεθάνουν από χημικά αέρια, συμ¬ 
βατικές βόμβες ή έναν αργό, επίπονο θά¬ 
νατο απ’ την πείνα, την αρρώστια και τις 
κακουχίες. Από την άλλη, θα ήταν ανόη¬ 
το να χρησιμοποιήσει ο Άσαντ τα χημικά 
ενάντια στο Ισραήλ ή την Τουρκία, κάτι 
τέτοιο θα ισοδυναμούσε με αυτοκτονία. 
Επομένως, η συμφωνία για τα χημικά 
αποτελεί απλά μια ευκαιρία ν’ αναδιπλω¬ 
θούν οι ιμπεριαλιστές, να κερδίσει χρόνο 
τόσο το καθεστώς του Άσαντ όσο και οι 
ΗΠΑ. Όσο οι απεσταλμένοι του ΟΗΕ θα 
«ψάχνουν» και θα προσπαθούν αν βρουν 
τρόπο να τα μετακινήσουν (απαιτεί του¬ 
λάχιστον 1 δις δολάρια!), οι ιμπεριαλι¬ 
στές, οι αραβικές μοναρχίες, η Τουρκία 
αλλά και οι Ρωσία, Κίνα, Ιράν θα προ¬ 
σπαθούν να βρουν διέξοδο αφήνοντας 
το συριακό λαό να σφάζεται ανελέητα, 
από τα στρατεύματα του Άσαντ, φανα¬ 
τικούς μουσουλμάνους μισθοφόρους, 
τον Συριακό Εθνικό Συνασπισμό έξω απ’ 
τη χώρα (προαλείφεται να συμμετάσχει 
στις νέες κυβερνήσεις της Συρίας) - και 
βέβαια από την πλήρη καταστροφή των 
υποδομών, την δράση των δουλεμπόρων 
στα σύνορα που εκμεταλλεύονται 2 εκ. 
πρόσφυγες, ιάσιμες ασθένειες εξαιτίας 
της πλήρους περικύκλωσης ολόκληρων 
συνοικιών με αποτέλεσμα την αδυναμία 
να φτάσουν τρόφιμα, φάρμακα, καθαρό 
νερό! Τι όμως τότε υποχρέωσε τους ιμπε¬ 
ριαλιστές να «στρίψουν» προς στιγμήν; 

1. Τα εσωτερικά προβλήματα στις χώ¬ 
ρες τους, κύρια σε σχέση με τη διαχείριση 
των λαών τους. Δύσκολα μπορεί να πεί¬ 
σει κανείς ότι οι βόμβες στη Συρία απο¬ 
τελούν λύση στην κατάρρευση του βιο¬ 
τικού επιπέδου των μαζών στις ΗΠΑ ή 
την Βρετανία. Πολύ περισσότερο μάλι¬ 
στα που η αποτυχία των ιμπεριαλιστών 
σε Ιράκ, Αφγανιστάν και Λιβύη όχι μόνο 
σπατάλησε χρήματα χωρίς κανένα όφε¬ 
λος για τις μάζες αλλά και οι ίδιες οι δυ¬ 
τικές εταιρίες με δυσκολία κατορθώνουν 
να σταθούν μέσα στο χάος, αρπάζουν 
μεν αλλά με ρυθμούς που δεν ισοσταθ¬ 


μίζουν το κόστος, όταν δεν χάνουν κιό¬ 
λας λόγω της επέμβασης ανταγωνιστών 
(Ιράν, Κίνα, Ρωσία) που διεκδικούν ση¬ 
μαντικά μερίδια. Η αρνητική κοινή γνώ¬ 
μη σε ΗΠΑ και Βρετανία για μια επέμαβ- 
ση στη Συρία ασφαλώς σημαίνει ότι οι 
μάζες δεν βλέπουν καμιά βελτίωση της 
θέσης τους, που να «δικαιολογεί» τους 
πολέμους. 

2. Τα πολύπλοκα συμφέροντα που 
εμπλέκονται. Ενδεικτικά: Α) Ο πολιτικός 
άξονας Ιράν-Ιράκ των Σιιτών-Συρία των 
Αλαουιτών, δηλαδή των Άσαντ-Χεζ- 
μπολάχ στο Λίβανο (που συνοδεύεται 
και από αγωγό φυσικού αερίου μ’ αυτή 
την κατεύθυνση, που ονομάζεται ισλαμι- 
κός αγωγός ή σιιτικός αγωγός, ενισχύει 
το Ριάντ και αξιοποιεί τους Ρώσους, που 
έχουν βάση στην Ταρτούζ, όπου κατα¬ 
λήγει ο αγωγός, ανακηρύσοντάς τους σε 
μεσάζοντες για τη μεταφορά του φυσι¬ 
κού αερίου στην Ευρώπη). Έρχεται όμως 
σε ευθεία αντιπαράθεση με τον πολιτι¬ 
κό, θρησκευτικό, οικονομικό άξονα Μο¬ 
ναρχιών του Κόλπου, Συρίας της Αντιπο¬ 
λίτευσης, Αιγύπτου, Τουρκίας, Ιράκ των 
σουνιτών της Αλ Νούσρα και του ισλα- 
μικού κράτους του Ιράκ και του Λεβά- 
ντε (που επίσης συνοδεύεται από αγω¬ 
γούς που συνδέουν Αίγυπτο, Ιορδανία, 
Συρία, Τουρκία και Σ. Αραβία, Κατάρ - 
όπου πρόσφατα ανακαλύφθηκε το μεγα¬ 
λύτερο κοίτασμα φυσικού αερίου- Ιράκ, 
Κουρδιστάν). Πρόκειται για το σουνιτι- 
κό τόξο που παρακάμπτει το Ιράν και γι’ 
αυτό στηρίζεται από τους ιμπεριαλιστές. 
Έτσι εξηγείται γιατί η Ρωσία δεν θέλει 
απλά να διατηρήσει την Ταρτούζ, αλλά 
το στάτους κβο του Άσαντ, αφού με τον 
άξονα Ιράν-Ιράκ-Συρία έχει και οικονο¬ 
μικό όφελος απέναντι στους ιμπεριαλι¬ 
στές. Β) Στο εσωτερικό όμως του σουνι- 
τικού τόξου υπάρχουν επίσης συγκρού¬ 
σεις. Οι Αδελφοί Μουσουλμάνοι της 
Τουρκίας, της Αιγύπτου και της μετριο¬ 
παθούς αντιπολίτευσης της Συρίας, που 
στηρίζονται από το Κατάρ, συγκρού¬ 
ονται με την σκοταδιτιστική μοναρχία 
της Σ. Αραβίας, που πρόσφατα στήριξε 
το στρατιωτικό πραξικόπημα στην Αί¬ 
γυπτο και ενισχύει με κάθε τρόπο τους 


φανατικούς αντάρτες μισθοφόρους στη 
Συρία και το Ιράκ. Γ) Η Τουρκία επιθυ¬ 
μεί να παίξει σημαντικό ρόλο στη «νέα» 
Συρία. Οι λόγοι είναι πολλοί, με κυρι- 
ότερους το σταυροδρόμι (ειδικά στην 
Χομς και το Χαλέπι) με προσανατολι¬ 
σμό προς το έδαφος της και στην Ευρώ¬ 
πη, αλλά και τα πρόσφατα ανκαλυφθέ- 
ντα μεγάλα αποθέματα φυσικού αερίου 
και πετρελαίου στην περιοχή της Λεβα- 
ντίνης (προσέξτε το όνομα των φανα¬ 
τικών μουσουλμάνων: Ισλαμικό Κράτος 
του Ιράκ και του Λεβάντε!), θέλει όμως 
να ξεκαθαρίσει και με τους Κούρδους 
στην βορειοανατολική Συρία (Κούρ¬ 
δοι του Ροζαβά), ώστε να μην ενωθούν 
με τα αδέφια τους στο ήδη αυτόνομο Β. 
Ιράκ, δημιουργώντας ένα τεράστιο κρά¬ 
τος στα νότια σύνορά τους, που μπορεί 
να φτάσει και μέχρι τη θάλασσα! Έτσι, 
ενώ οι Αδελφοί Μουσουλμάνοι του Ερ- 
ντογάν βρίσκονται σε σύγκρουση με την 
Αλ Νούσρα της Σ. Αραβίας, ωστόσο με 
ενίσχυση απ’ την Τουρκία οι φανατικοί 
μουσουλμάνοι επιτίθενται στους Κορύ- 
δους του Ροζαβά με στόχο να εκδιώξουν 
τον πληθυσμό από την περιοχή! Πρό- 
κεται για μια εθνοκάθαρση στα πλαίσια 
της αντιπολίτευσης! 

Έτσι, ο δηλωμένος στόχος των ΗΠΑ 
να εγκαταστήσουν ένα «νέο καθεστώς» 
(χωρίς τον Άσαντ) στη Συρία, φιλικό 
προς τους ιμπεριαλιστές, αλλά χωρίς να 
καταστρέψουν τον κρατικό μηχανισμό, 
όπως έκαναν σε Ιράκ και Αφγανιστάν, εί¬ 
ναι εξαιρετικά δύσκολος. Οι βομβαρδι¬ 
σμοί θ’ αποδυνάμωναν τον Άσαντ αλλά 
δεν θα τον υποχρέωναν σε εγκατάλειψη. 
Ίσως να επιβαλλόταν μια Γενεύη II, αλλά 
με τι περιεχόμενο; 

3. Η αραβική άνοιξη (Τυνησία, Αίγυ¬ 
πτος), η εξέγερση στη Λιβύη, η εξέγεση 
στη Συρία και ο εμφύλιος πόλεμος εξαιτί¬ 
ας της εμπλοκής ιμπεριαλιστικών και το¬ 
πικών συμφερόντων, έχουν αποσταθερο¬ 
ποιήσει τα πάντα. Το Ισράηλ, μόνος βέ¬ 
βαιος σύμμαχος των ιμπεριαλιστών και 
σιδερένιο χέρι τους, βρίσκεται περικυ¬ 
κλωμένο από εξαιρετικά ασταθή μορφώ¬ 
ματα. Οι μάζες της αραβικής άνοιξης πα¬ 
ραμένουν σημαντικά κινητοποιημένες, 


πολιτικοποιούνται και ριζοσπαστικοποι- 
ούνται. Ακόμα και μέσα στη Συρία, υπάρ¬ 
χουν δυνάμεις, ιδιαίτερα της νεολαίας, 
που παρά τις σφαγές και την εξαθλίω¬ 
ση εξακολουθούν να μάχονται για δη¬ 
μοκρατικές ελευθερίες και ικανοποίηση 
των λαϊκών αναγκών, σε διασταυρωμέ¬ 
να πυρά από τον Άσαντ και τους φανα¬ 
τικούς μουσουλμάνους. Οι βόμβες των 
ιμπεριαλιστών μπορεί να έσπρωχναν σε 
μια «επίλυση» προς το συμφέρον τους, 
αλλά όχι προς το συμφέρον των συρια- 
κών λαϊκών μαζών. Έτσι προτίμησαν να 
συνεχιστεί η σφαγή του λαού παρά να 
«επιβληθεί» ένα ασταθές μόρφωμα, που 
θα κινδύνευε από μια αιγυπτιακού τύπου 
«άνοιξη». 

4. Επέμβαση στη Συρία ανοίγει τον 
δρόμο σε επέμβαση στο Ιράν. Η ήττα του 
Άσαντ θα απομόνωνε τη Χεζμπολάχ στο 
Λίβανο, την κύρια απειλή για το Ισραήλ 
σε περίπωση που αποφάσιζε να πλήξει 
το Ιράν. Όμως -τουλάχιστον όσο γρά¬ 
φονται αυτές οι γραμμές- φαίνεται να 
υπάρχει μια προσπάθεια προσέγγισης 
των ΗΠΑ με τη νέα πολιτική ηγεσία του 
Ιράν, του μετριοπαθούς νεοεκλεγέντα 
προέδρου Ροχανί. Αν και ο Ροχανί εμφα¬ 
νίζεται «φιλοδυτικός» και μετριοπαθής- 
δημοκρατικός (στηρίχθηκε από τις μάζες 
που είχαν εξεγερθεί ενάντια στον σκλη¬ 
ροπυρηνικό τέως πρόεδρο Αχμαντινε- 
τζάντ), ωστόσο αποτελεί κομμάτι του ιε¬ 
ρατείου των Αγιατολάχ που κυβερνούν 
το Ιράν. Όσο κι αν οι πιθανότητες φαίνο¬ 
νται μικρές για έναν συμβιβασμό, μπρο¬ 
στά στις δυσκολίες οι ΗΠΑ φαίνεται να 
δοκιμάζουν κάθε ευκαιρία. 

5. Οι ιμπεριαλιστές βρίσκονται λοι¬ 
πόν σε σχετική αδυναμία να πραγμα¬ 
τώσουν τα σχέδιά τους. Ωστόσο, δεν 
έχουν χάσει τον έλεγχο. Όπως και να 
’χει, στη Συρία θα προσπαθήσουν να 
επιβάλουν τη λύση που θα ταιριάζει 
περισσότερο στα συμφέροντά τους. Η 
πρόσκαιρη αναδίπλωσή τους ίσως έχει 
να κάνει και με μια άλλη παράμετρο: οι 
ΗΠΑ, εν μέσω οικονομικής κρίσης, ξο¬ 
δεύει άφθονα ποσά για να περικυκλώ¬ 
σουν την Κίνα. Οι βάσεις στον Ειρη¬ 
νικό ξεφυτρώνουν σαν μανιτάρια (τε¬ 
λευταία στη νήσο Σαιπάν), δείχνοντας 
το νέο στρατηγικό δόγμα των ΗΠΑ, 
που θεωρεί κομβική για τον 21ο αιώνα 
την περιοχή της Ασίας και του Ειρηνι¬ 
κού. Έτσι, πόροι και ανθρώπινο δυναμι¬ 
κό πρέπει να μεταφερθούν από τη Δυ¬ 
τική Ασία (απ’ το Πακιστάν ως την Αί¬ 
γυπτο και την Τουρκία) προς την περι¬ 
οχή του Ειρηνικού (Κορέα μέχρι Φιλιπ¬ 
πίνες). Ίσως κι αυτό ανάγκασε τις ΗΠΑ 
να συνδιαλαγούν με τους Ρώσους, αφή¬ 
νοντας άλλους «εταίρους» στη Μ. Ανα¬ 
τολή (Τουρκία, μοναρχίες του κόλπου) 
να κάνουν τη δουλειά.Ήδη, με την ανα¬ 
βολή της επέμβασης, άρχισαν να επανε- 
ξοπλίζουν τη συριακή ανατιπολίτευση, 
ακόμα και τους φανατικούς μουσουλ¬ 
μάνους, παρότι σημαντικές οργανώσεις 
των τελευταίων διακήρυξαν πρόσφα¬ 
τα ότι δεν αναγνωρίζουν ούτε καν τον 
Εθνικό Συνασπισμό και ότι στόχος τους 
είναι ένα κράτος βασισμένο στη σαρία 
(ισλαμικός νόμος). 

12 Εργατική Πάλη 


ΔΙΕΘΝΗ 


«Ξαφνικός θάνατος» και στις ΗΠΑ 



Τ α μεσάνυχτα της Δευτέρας 30/10 προς Τρίτη 
1/10, ο Λευκός Οίκος έδωσε εντολή στις ομο¬ 
σπονδιακές υπηρεσίες των ΗΠΑ να θέσουν σ’ 
εφαρμογή τα σχέδια διακοπής της λειτουργίας 
της κυβέρνησης. Έτσι, άμεσα τέθηκαν σε υποχρεωτική αρ¬ 
γία σχεδόν 800 χιλιάδες υπάλληλοι. Το δυναμικό των ομο¬ 
σπονδιακών υπηρεσιών θα μειωθεί στο ελάχιστο δυνατό, 
φτάνοντας σε ορισμένες περιπτώσεις σε μόλις 5% του ση¬ 
μερινού συνόλου (2 εκ. υπάλληλοι). Θα έκλειναν, αφού δεν 
θα είχαν προσωπικό, τα περισσότερα ομοσπονδιακά γρα¬ 
φεία, όπως και εθνικά πάρκα, μουσεία, μνημεία κ.α., ενώ 
επόπτες εναέριες κυκλοφορίας, φρουροί φυλακών και συ¬ 
νοροφύλακες θα κληθούν να εργαστούν αμισθί. 

Η εξέλιξη αυτή ήρθε μετά την αποτυχία του Κογκρέ¬ 
σου να ψηφίσει τον προϋπολογισμό, που θα επέτρεπε τη 
συνέχιση της χρηματοδότησης της ομοσπονδιακής κυβέρ¬ 
νησης, μέσω της επέκτασης του ορίου επιτρεπόμενου δα¬ 
νεισμού της. Για να εγκριθεί ο προϋπολογισμός, υπήρχε δι¬ 
ορία μέχρι τα μεσάνυχτα της Δευτέρας 30/10, όμως συμ¬ 
φωνία δεν υπήρξε λόγω της αγεφύρωτης αντίθεσης Δημο¬ 
κρατικών και Ρεπούμπλικάνων. 

Η Γερουσία, που ελέγχεται από τους Δημοκρατικούς, 
είχε περάσει σχετικό νομοσχέδιο. Στη συνέχεια όμως, η 
Βουλή των Αντιπροσώπων, που ελέγχεται από τους Ρε¬ 
πού μπλικάνους, πρόσθεσε σ’ αυτό μέτρα μπλοκαρίσματος 
της χρηματοδότησης του ΌΒαιηαεαΓε” (το πρόγραμμα με¬ 
ταρρύθμισης του συστήματος περίθαλψης ΜεάίεαΓε) και 
το έστειλε πίσω στη Γερουσία. Οι Ρεπούμπλικάνοι επέμει- 
ναν μέχρι την τελευταία στιγμή ότι η περαιτέρω χρηματο¬ 
δότηση της ομοσπονδιακής κυβέρνησης πρέπει να συνδε¬ 
θεί με την καθυστέρηση εφαρμογής του ΌΒαηιαεαΓε”. Στη 
συνέχεια, η Γερουσία απέρριψε δύο φορές το τροποποιημέ¬ 
νο νομοσχέδιο, στέλνοντάς το πάλι πίσω στη Βουλή. Πριν 
απ’ την ψηφοφορία στο Κογκρέσο, ο Ομπάμπα συνομίλη¬ 
σε τηλεφωνικά με τον επικεφαλής της ρεπούμπλικάνικης 
πλειοψηφίας στη Βουλή, Μπόνερ, χωρίς όμως αποτέλεσμα. 

Το μπλακ άουτ της ομοσπονδιακής κυβέρνησης είχε 
επαναληφθεί το 1995, διαρκώντας 5 μέρες. Σήμερα είναι 
άγνωστο πόσο θα κρατήσει, καθώς μέχρι στιγμής δεν έχει 
επιτευχθεί συμφωνία ανάμεσα στις δύο πλευρές. 

«Έρωτας με την αυτοκαταστροφή» 

Έτσι χαρακτήρισαν την κατάσταση οι Φαϊνάνσιαλ Τά- 
ιμς, ναυαρχίδα των ΜΜΕ-εκφραστών του χρηματιστικού 
κεφαλαίου, αποτυπώνοντας την αγωνία όλου του καπιτα¬ 
λιστικού κόσμου για τις εξελίξεις. Η ουσία του προβλήμα¬ 
τος πάει στα θεμέλια της κρίσης στις ΗΠΑ και παγκόσμια. 
Ας σημειώσουμε ότι οι ΗΠΑ έχουν αναμφίβολα το χειρό¬ 
τερο σύστημα υγείας μεταξύ των ανεπτυγμένων χωρών. Η 
προσπάθεια του Ομπάμα να το ενισχύσει (έστω στοιχειω¬ 
δώς) έχει το χαρακτήρα τόνωσης της εσωτερικής κατανά¬ 
λωσης/αγοράς, ώστε ν’ αναθερμάνει την οικονομία και ν’ 
αντισταθμίσει τον αυξανόμενο διεθνή ανταγωνισμό, ιδιαί¬ 
τερα από τις «αναδυόμενες» οικονομίες. 


Όμως αυτό το «απλό» σχέδιο προσκρούει πάνω στις 
τρομακτικές αντιθέσεις που έχει δημιουργήσει η κρίση του 
παγκόσμιου καπιταλιστικού συστήματος και συγκεκριμέ¬ 
να η κρίση του αμερικάνικου καπιταλισμού/ιμπεριαλισμού. 
Αυτός ζει όλο και περισσότερο με τεχνητές αναπνοές, με 
έκτακτα μέτρα, ιδιαίτερα με την παροχή ρευστότητας 
μέσω τυπωμένου χρήματος, ύψους σήμερα 85 δις δολαρί¬ 
ων το μήνα (ανάλογα κάνουν π.χ. Ιαπωνία, Βρετανία και μ’ 
άλλο τρόπο η Ε.Ε.). Αυτά τα τεράστια ποσά δεν πάνε κα¬ 
θόλου σε παραγωγικές επενδύσεις, στην «πραγματική» οι¬ 
κονομία, για να δημιουργήσουν θέσεις εργασίας, εισόδημα 
κ.λπ. - αλλά τροφοδοτούν την κερδοσκοπία σε χρηματι¬ 
στήρια, μετοχές, παράγωγα κ.λπ., την παρασιτική λειτουρ¬ 
γία του χρηματοπιστωτικού κεφαλαίου. Πρόκειται φυσικά 
για μια φούσκα, που μάλλον βρίσκεται κοντά στο σπάσι¬ 
μο, απειλώντας με μια κρίση-ξυράφι, που θα συμπαρασύ- 
ρει τράπεζες, επιχειρήσεις, εργοστάσια κ.λπ. σε πολύ χειρό¬ 
τερο βαθμό απ’ ό,τι η κατάρρευση της Λήμας Μπρόδερς το 
2007. Η στιγμή της αλήθειας πλησιάζει... 

Πάνω σ’ αυτό το εκρηκτικό μίγμα κάθονται Δημοκρα¬ 
τικοί και Ρεπού μπλικάνοι. Πραγματικά, ποια λύση να δώ¬ 
σουν; Οι Ρεπού μπλικάνοι θέλουν άγριο μαχαίρι στις κρατι¬ 
κές δαπάνες, πράγμα που θα επιδεινώσει ραγδαία την ύφε¬ 
ση και την κρίση, οδηγώντας σ’ έναν ανοιχτό πόλεμο ενά¬ 
ντια στην εργατική τάξη και στους φτωχούς, όπου υπο¬ 
λογίζουν να κυριαρχήσουν στηριγμένοι στην ωμή κρατι¬ 
κή βία, τελεία και παύλα. Ιδιαίτερα σε σχέση με το «ταβά¬ 
νι χρέους» (το ανώτατο όριο κρατικής χρεώσης των ΗΠΑ), 
αν δεν επιτραπεί η αύξησή του, θα χρειαστεί μείωση κρατι¬ 
κών δαπανών από 4% έως 20% του αμερικάνικού ΑΕΠ. Αν 
δε οι ΗΠΑ οδηγηθούν σε στάση πληρωμών, ειδικά για αρ¬ 
κετό διάστημα, οι επιπτώσεις «είναι πέραν κάθε πρόβλε¬ 
ψης. .. Μιλάμε για αυτοκτονία.» (Φαϊνάνσιαλ Τάιμς). 

Ο αντιπρόεδρος της κυβέρνησης Ομπάμα, Μπάιντεν, 
τους κατηγορεί ότι είναι όμηροι των υπεραντιδραστικών 
εξαμβλωμάτων του Κόμματος του Τσαγιού (μαζεύει ακρο- 
δεξιούς, φονταμενταλιστές χριστιανούς/μεσσιανιστές, 
υπερσυντηρητικούς κατά των εκτρώσεων, ομοφυλόφιλων 
κ.λπ. - έναν προχωρημένο δείγμα πολιτικής παρακμής) και 
των... «αναρχικών»(!), όπως τους αποκάλεσε, με την έν¬ 
νοια ότι οδηγούν τις ΗΠΑ στο χάος. Έχει δίκιο, αλλά και η 
πολιτική των Δημοκρατικών είναι εξίσου αδιέξοδη: αν συ¬ 
νεχίσει ν’ αυξάνεται το «ταβάνι χρέους» και η υπερχρεώση 
των ΗΠΑ (κρατικό χρέος στο μάξιμουμ του -προσφάτως 
αναθεωρημένου προς τα πάνω- ορίου των 14,5 τρις δολα¬ 
ρίων), ώστε κάπως να συντηρείται η κατάσταση, το σκάσι¬ 
μο της φούσκας μόνο μετατίθεται για το μέλλον, απειλώ¬ 
ντας όμως γι’ αυτό να είναι ακόμα πιο καταστροφικό, όταν 
μοιραία θα συμβεί. Όπως έγραψαν οι Φαϊνάνσιαλ Τάιμς, «η 
έξυπνη πρόταση να τυπωθεί νόμισμα ενός τρις δολαρίων 
και να χρησιμοποιηθεί ως εξασφάλιση στην Ομοσπονδιακή 
Τράπεζα των ΗΠΑ [δηλ. για να χρηματοδοτηθεί ο προϋπο- 
λογιμός της ομοσπονδιακής κυβέρνησης], μπορεί να προ- 
καλέσει χάος». 

Με δημοκρατική ή ρεπούμπλικάνικη παραλλαγή, η δι¬ 
αχείριση της κρίσης γίνεται όλο και πιο δύσκολη. Σκάσιμο 
της φούσκας, πτώση των ούτως ή άλλως αναιμικών ρυθ¬ 
μών ανάπτυξης στις ΗΠΑ -πόσο μάλλον μια ύφεση- θα 
πυροδοτήσουν κατά πάσα πιθανότητα ένα παγκόσμιο ντό¬ 
μινο. Ενώ στα άλυτα οικονομικά προβλήματα προστίθε¬ 
ται το ολοφάνερο κενό στρατηγικής, η ανοιχτή πια διαί¬ 
ρεση στο εσωτερικό του πιο ισχυρού ιμπεριαλισμού και 
της άρχουσας τάξης του, σε διαστάσεις μάλιστα παράλυ¬ 
σης μέρους του κρατικού μηχανισμού. Μπαίνουμε σε πε¬ 
ρίοδο μεγάλων σοκ. 

| Σταύρος Σκεύος 


ΠΟΡΤΟΓΑΛΙΑ 

Μεγάλη ήττα δέχθηκε το κυβερνόν Σοσιαλδημοκρατικό Κόμμα (Ρ5Ό), στις δημοτικές εκλογές της 29ης 
Σεπτεμβρίου για την ανάδειξη 308 δημάρχων, που συνέπεσαν με την επίσκεψη κλιμακίου της τρόικας. Οι 
Σοσιαλιστές κέρδισαν 143 από τους 308 δήμους (ποσοστό 36,2%). Το Ρ8Ό μαζί με το δεξιό ΟΌδ, με το οποίο 
συγκυβερνά, συγκεντρώνουν ποσοστό 25% και ελέγχουν μόλις 60 από τους 80 δήμους που έλεγχαν προηγούμενα. 

Σημαντική άνοδο πέτυχαν οι ανεξάρτητοι υποψήφιοι, που εξέλεξαν 11 υποψήφιους εξασφαλίζοντας τη 
δημαρχία στο Πόρτο, τη δεύτερη μεγαλύτερη πόλη. Το Κ.Κ. με την πράσινη συμμαχία ΟΌυ κέρδισαν ποσοστό 
11% και ελέγχουν 20 δήμους, από τους 6 που είχαν το 2009. Το Μπλόκο της Αριστερός δέχθηκε σημαντικό 
πλήγμα, χάνοντας τον μόνο δήμο που είχε ενώ έμεινε έξω από πολλά δημοτικά συμβούλια.Έτσι πλήρωσε την 
θολή του πολιτική, την αδυναμία πρόσβασης στις τοπικές κοινωνίες και την λογική της χαμένης ψήφου έναντι 
των Σοσιαλιστών και του Κ.Κ. 

Η αποχή ξεπέρασε το ήδη μεγάλο ποσοστό αποχής των δημοτικών εκλογών του 2009 φτάνοντας το 43,3% 
από 41%, αναδεικνύοντας το βάθεμα της πολιτικής κρίσης και την έλλειψη μίας εναλλακτικής πολιτικής. 


Οκτώβριος 2013 



στον κόσμο... 


ΜΕΞΙΚΟ 

Την Παρασκευή 13/9, η κατασκήνωση των απεργών 
καθηγητών στην πλατεία Ζοκόλο εκκενώθηκε με τη βί¬ 
αιη παρέμβαση των δυνάμεων καταστολής μετά από 
σκληρές οδομαχίες. Μετά από έναν μήνα, η απεργία 
των καθηγητών είχε λάβει δυναμικό χαρακτήρα με συ¬ 
νεχείς διαδηλώσεις και αποκλεισμούς δρόμων, ενώ δύο 
φορές απέκλεισαν το διεθνές αεροδρόμιο της πόλης 
του Μέξικο. Το Σάββατο 14/9 συγκλήθηκε λαϊκή συνέ¬ 
λευση με περισσότερους από 500 εκπροσώπους καθη¬ 
γητών, πολιτικών και κοινωνικών οργανώσεων και απο¬ 
φάσισε ένα πρόγραμμα δράσης που καλούσε σε γενική 
απεργία στις 19-20/9, καθώς και σε ανακατάληψη της 
πλατείας Ζοκόλο την Τετάρτη 18/9. 

Την Κυριακή 15/9 περίπου 35.000 διαδηλωτές δια¬ 
δήλωσαν με τη συμμετοχή συνδικάτων -πέρα από την 
ομοσπονδία εργαζομένων στην εκπαίδευση ΌΝΤΕ- μα¬ 
θητών λυκείων και σπουδαστών. Στις συνελεύσεις σε 
σχολεία και σχολές που ακολούθησαν η συμμετοχή 
έσπασε ιστορικά ρεκόρ αγγίζοντας τους 1.000-1.400 
σπουδαστές ανά συνέλευση. Την Τετάρτη 18/9 χιλιάδες 
διαδηλωτές, με τη συμμετοχή της ομοσπονδίας των κα¬ 
θηγητών, του συνδικάτου εργαζομένων στην ηλεκτρική 
ενέργεια και πολλών επιτροπών σπουδαστών, έκαναν 
πορεία από το Μνημείο της Επανάστασης ως την πλα¬ 
τεία Τλατελόλκο. Η ανακατάληψη της πλατείας Ζοκό¬ 
λο ήταν αδύνατη, αφού φυλασσόταν από χιλιάδες αστυ¬ 
νομικούς, συμπεριλαμβανομένης και της ίδιας της προ¬ 
εδρικής φρουράς. Η κυβέρνηση παραμένει αμετακίνη¬ 
τη, αλλά μην μπορώντας να κάνει τίποτε άλλο, αναμέ¬ 
νει την οικονομική εξάντληση των απεργών που μπαί¬ 
νουν στον δεύτερο μήνα απεργίας. Τώρα όμως φαίνεται 
ότι έχει να αντιμετωπίσει και δεύτερο μέτωπο, αφού το 
συνδικάτο εργαζομένων στην ηλεκτρική ενέργεια καλεί 
σε κινητοποιήσεις ενάντια στην «ενεργειακή μεταρρύθ¬ 
μιση». 

ΠΟΛΩΝΙΑ 

Το Σάββατο 14/9 περισσότεροι από 100.000 Πολω¬ 
νοί εργαζόμενοι διαδήλωσαν στους δρόμους της Βαρ¬ 
σοβίας. Η κινητοποίηση ήταν η κορύφωση μιας τετρα¬ 
ήμερης διαμαρτυρίας (11-14/9), που έγινε σε διάφορες 
πόλεις, καλεσμένη από την πλειοψηφία των ομοσπον¬ 
διών. Την κινητοποίηση προκάλεσε η ψήφιση της αλλα¬ 
γής του εργατικού κώδικα, στο πλαίσιο της εφαρμογής 
ενός άγριου προγράμματος λιτότητας τα τελευταία δύο 
χρόνια. Η αλλαγή αυτή επιτρέπει στις επιχειρήσεις να 
αυξάνουν τις εργάσιμες ώρες, ανάλογα με τους ρυθμούς 
εργασίας, μέχρι και σε 78 την εβδομάδα, χωρίς πληρω¬ 
μή των έξτρα ωρών, και να τις μειώνουν αντίστοιχα 
στις περιόδους που πέφτουν οι ρυθμοί. Ο νόμος επιτρέ¬ 
πει στους επιχειρηματίες να πραγματοποιούν ατομικές 
συμβάσεις «με εκπρόσωπο επιτροπής των εργαζομέ¬ 
νων», υπονομεύοντας και καταργώντας έτσι τις συλλο¬ 
γικές διαπραγματεύσεις και άρα τα σωματεία. 

Η δυσαρέσκεια που εκφράστηκε στους δρόμους 
της Βαρσοβίας έχει βαθύτερα αίτια. Μετά από δύο δε¬ 
καετίες ανάπτυξης, η ανεργία έφτασε τον Φεβρουάριο 
στο 14,4%, οι μαζικές απολύσεις έχουν πολλαπλασια- 
στεί σε αναλογία με την πτώση του ρυθμού ανάπτυξης 
(που από 4,5% το 2011 έπεσε στο 0,1% στο πρώτο τέ¬ 
ταρτο του 2013), ως αποτέλεσμα κυρίως της επίδρασης 
της κρίσης της Ε.Ε. και κυρίως της πτώσης των ρυθμών 
ανάπτυξης της Γερμανίας. Από το 1990, οι πολωνοί ερ¬ 
γάτες έχουν δει τους μισθούς και την ποιότητα των ερ¬ 
γασιακών συνθηκών τους να πέφτουν συνεχώς. Παρό¬ 
λα αυτά, η ηγεσία των συνδικάτων δεν έχει καλέσει ούτε 
μία γενική απεργία τα τελευταία 25 χρόνια. Αντιμέτω¬ 
πη με την παρούσα επίθεση, αναγκάστηκε να προχω¬ 
ρήσει σε τετραήμερο κινητοποιήσεων, χωρίς όμως προ¬ 
κήρυξη απεργίας. Η ηγεσία των συνδικάτων τόσο της 
ΓΣΕΠ (η αντίστοιχη ΓΣΕΕ), όσο και της «Αλληλεγγύ¬ 
ης», όχι μόνο είναι πίσω από το μέγεθος της επίθεσης 
της κυβέρνησης αλλά δυσκολεύεται να παρακολουθή¬ 
σει και την αγανάκτηση των λαϊκών στρωμάτων λόγω 
της ύφεσης της πολωνικής οικονομίας και της αύξησης 
της ανεργίας. 

ΑΙΓΥΠΤΟΣ 

Το κίνημα αντιμέτωπο με την αντεπανάσταση και τον εμφύλιο 


Δ υόμιση περίπου χρόνια μετά την 
ανατροπή του Μουμπάρακ από 
τον εξεγερμένο αιγυπτιακό λαό και 
έναν περίπου χρόνο μετά τις πρώτες ελεύθε¬ 
ρες εκλογές και την ανάδειξη στην εξουσία 
των Αδελφών Μουσουλμάνων και του Μόρ- 
σι, η κατάσταση έχει πλήρως ανατραπεί: ο 
στρατός έχει ξαναπάρει την εξουσία, ασκώ¬ 
ντας τώρα τη διακυβέρνηση μέσω μιας μετα¬ 
βατικής κυβέρνησης-βιτρίνας, ο δικτάτορας 
Μουμπάρακ έχει αποφυλακιστεί (απαλλαγ¬ 
μένος από τις κατηγορίες για διαφθορά) και 
ο Μόρσι, με το σύνολο σχεδόν της ηγεσίας 
των ΑΜ, βρίσκονται προφυλακισμένοι και 
παραπέμπονται σε δίκη για υποδαύλιση «θα¬ 
νατηφόρας βίας», ενώ όλες οι δραστηριότη¬ 
τες και μαζικές οργανώσεις τους έχουν απα¬ 
γορευτεί, τα ΜΜΕ που τους στηρίζουν έχουν 
σφραγιστεί και τα περιουσιακά τους στοιχεία 
πρόκειται να κατασχεθούν. Μέσα στο καλο¬ 
καίρι, μετά την επιβολή της μεταμφιεσμένης 
στρατιωτικής δικτατορίας, που συγκαλυμμέ¬ 
να στηρίζουν όλοι οι ιμπεριαλιστές, η Αίγυ¬ 
πτος έζησε τη μεγαλύτερη αιματοχυσία στη 
σύγχρονη ιστορία της, με χιλιάδες θύματα, 
κυρίως άμαχο πληθυσμό. Τίποτα δεν δείχνει 
ότι βρισκόμαστε κοντά στον τερματισμό αυ¬ 
τής της ανελέητης διαμάχης για τον έλεγχο 
αυτής της χώρας με τον τόσο κομβικό ρόλο 
στην ευρύτερη περιοχή. 

Τα ζητήματα που απ’ την αρχή αντιμετώ¬ 
πισε το μεγαλειώδες λαϊκό κίνημα που ανέ¬ 
τρεψε τον Μουμπάρακ, με πρωτεργάτη τη 
νεολαία, οι αδυναμίες του που (αν και φυσι¬ 


ολογικές) οδήγησαν στο σημερινό αδιέξοδο, 
καθορίζουν και σήμερα τις εξελίξεις. 

Ο κρατικός μηχανισμός του καθεστώ¬ 
τος Μουμπάρακ δεν ξηλώθηκε ποτέ. Τον 
διατήρησαν τόσο το Ανώτατο Στρατιωτι¬ 
κό Συμβούλιο, που άρπαξε τον έλεγχο από 
τον επαναστάτημένο λαό προσπαθώντας 
να περισώσει συμφέροντα και ισορροπίες 
με τις ευλογίες των ιμπεριαλιστών, όσο και 
οι ΑΜ, που εκμεταλλεύτηκαν την οργάνω¬ 
ση και επιρροή τους στα φτωχά λαϊκά στρώ¬ 
ματα, πλασάροντας ταυτόχρονα τον εαυτό 
τους στους ιμπεριαλιστές, το στρατό και το 
αστικό καθεστώς ως νηφάλιο και διαλλακτι¬ 
κό συνομιλητή. Πίστεψαν, αφελώς, ότι μπο¬ 
ρούσαν να τον ελέγξουν και το πλήρωσαν 
με τη διαρκή υπονόμευση της διακυβέρνη¬ 
σής τους, που συνέβαλλε ανάμεσα στα άλλα 
στη λαϊκή δυσαρέσκεια και μια νέα εξέγερση, 
αυτή τη φορά εναντίον τους. 

Οι εκλογές, πέρυσι το καλοκαίρι, ανέδει- 
ξαν νικητή τους ΑΜ, που ούτε στην εξέγερση 
και το λαϊκό κίνημα πρωτοστάτησαν, ούτε τα 
αιτήματα για δημοκρατία, ελευθερία, κοινω¬ 
νική δικαιοσύνη και οικονομική ισότητα υι¬ 
οθέτησαν ποτέ. Κυριάρχησαν γιατί το κίνη¬ 
μα δεν είχε προλάβει να κατασταλάξει προ¬ 
γραμματικά, οργανωτικά, πολιτικά. Όμως 
όχι μόνο συνέχισαν και επέτειναν τη νεοφι¬ 
λελεύθερη, αντιλαϊκή, αντεργατική πολιτική 
του προηγούμενου καθεστώτος και διόγκω¬ 
σαν την ανεργία, τη φτώχεια και τα οικονο¬ 
μικά προβλήματα της χώρας, οδηγώντας την 
στην αγκαλιά του ΔΝΤ, όχι μόνο «τα βρή¬ 


καν» με τους ιμπεριαλιστές και το στρατιω¬ 
τικό κατεστημένο, αλλά και επιχείρησαν να 
εγκαθιδρύσουν ένα ισλαμικό, αυταρχικό κα¬ 
θεστώς, προσαρμόζοντας το σύνταγμα και 
συγκεντρώνοντας υπερεξουσίες στα χέρια 
τους. Παρουσίασαν ένα πρόσωπο σχεδόν 
εξίσου απεχθές με του καθεστώτος που μόλις 
ο λαός είχε αποτινάξει. Έδωσαν έτσι τη δυ¬ 
νατότητα στο στρατό και την άρχουσα τάξη 
ν’ αντεπιτεθούν, να εκμεταλλευτούν το αί¬ 
σθημα της προδοσίας και να χειραγωγήσουν 
την αγανάκτηση του κόσμου και το νέο κίνη¬ 
μα. Αυτοί άρπαξαν λοιπόν και πάλι την εξου¬ 
σία, πιο αδίσταχτοι και αιμοσταγείς από ποτέ 
αλλά και πιο ύπουλοι, με το φιλοδημοκρατι- 
κό μανδύα της μεταβατικής κυβέρνησης. 

Οι δυσκολίες του καθεστώτος, ευκαιρίες 
του κινήματος 

Όσο κι αν το θέλει το κατεστημένο της 
χώρας, η καπηλεία του λαϊκού κινήματος δεν 
μπορεί να συνεχιστεί για πολύ. Οι εργαζόμε¬ 
νοι και η νεολαία, οι πλατιές λαϊκές μάζες πα¬ 
ραμένουν δυόμιση χρόνια τώρα κινητοποιη¬ 
μένες και απαιτούν ικανοποίηση των αιτημά¬ 
των τους. Οι διεργασίες στο εσωτερικό του 
κινήματος συνεχίζονται, παρά την καταστο¬ 
λή και τις κάθε είδους προσπάθειες χειραγώ¬ 
γησης που πείθουν όλο και λιγότερους αγω¬ 
νιστές. Κάτω απ’ αυτή την πίεση, ο στρατός 
έχει δεσμευτεί να αποχωρήσει από τον έλεγ¬ 
χο της εξουσίας μόλις ψηφιστεί το νέο σύ¬ 
νταγμα (οι διαδικασίες έχουν αρχίσει), πράγ¬ 
μα που δεν φαίνεται ιδιαίτερα πιθανό. Η οι¬ 



κονομική ανάσα από την εισροή δισεκατομ¬ 
μυρίων από το Κουβέιτ, τα Ηνωμένα Αρα¬ 
βικά Εμιράτα και τη Σαουδική Αραβία, δεν 
θα κρατήσει για πολύ, πολύ δε περισσότερο 
από τη στιγμή που τα χρήματα αυτά δεν κα- 
τευθύνθηκαν στην ικανοποίηση των κοινω¬ 
νικών αναγκών. Οι στημένες αντιπαραθέ¬ 
σεις με τους ιμπεριαλιστές και τους συνεργά¬ 
τες τους στην περιοχή ελάχιστα κρύβουν την 
πρόθεση αγαστής συνεργασίας μαζί τους. 
Ένα ερωτηματικό είναι πως θα εξελιχθεί η 
αντιπαράθεση με τους ΑΜ, ποιος συσχετι¬ 
σμός θα δημιουργηθεί, αφού βέβαια αυτό 
το 30% του πληθυσμού πρέπει να εκπροσω¬ 
πείται (και να ελέγχεται) και οι σαλαφιστές 
ισλαμιστές του Αλ Νουρ, που προς το παρόν 
συνεργάζονται με το μεταβατικό καθεστώς, 
δεν φαίνεται να μπορούν να παίξουν αυτό το 
ρόλο. Το κεντρικότερο ωστόσο ζήτημα, που 
θα κρίνει αν η χώρα βυθιστεί σ’ έναν αιμα¬ 
τηρό εμφύλιο, αν η αντεπανάσταση θα πνίξει 
το λαϊκό κίνημα ή αν το κίνημα θα θριαμβεύ¬ 
σει, είναι το κατά πόσο το ίδιο το κίνημα θα 
καταφέρει να οργανώσει τις μάζες γύρω από 
ένα πραγματικά επαναστατικό πρόγραμμα. 


ΤΟΥΡΚΙΑ 

Ραγδαία οικονομική και πολιτική επιδείνωση 


Τ ρισήμιση μήνες μετά τις μεγαλύ¬ 
τερες κινητοποιήσεις στην ιστο¬ 
ρία της Τουρκίας, όπου 6 άνθρωποι 
έχασαν τη ζωή τους και τραυματίστηκαν πε¬ 
ρισσότεροι από 8.000, το κυβερνών κόμμα 
ΑΚΡ του Ερντογάν μοιάζει εγκλωβισμένο 
ανάμεσα στη Σκύλλα και τη Χάρυβδη. Μαζί 
με τις συγκρούσεις που αναζωπυρώθηκαν, 
έπειτα απ’ τη δολοφονία του 22χρονου Αχ- 
μέτ Ατακάν στις 9/9 από αστυνομική σφαί¬ 
ρα, τα ανοιχτά μέτωπα του ΑΚΡ είναι πολλά 
και συνεχώς διευρύνονται. Στα ήδη υπάρχο¬ 
ντα σοβαρά πλήγματα της πολιτικής Ερντο¬ 
γάν (κουρδικό, σταθεροποίηση του Άσαντ 
στη Συρία) έρχονται να προστεθούν τα σο¬ 
βαρά οικονομικά προβλήματα του τουρκι¬ 
κού καπιταλισμού, σημάδια μιας παρατετα- 
μένης κοινωνικής και πολιτικής κρίσης, που 
μια πρώτη εκδήλωση τους ήταν οι τεράστι¬ 
ες κινητοποιήσεις του Ιουνίου. 

Ο τουρκικός καπιταλισμός εδώ και και¬ 
ρό είχε βάλει «πλώρη» να γίνει η νέα υπερ- 
δύναμη της Ανατολικής Μεσογείου. Ως 
αποτέλεσμα επί μέρους στρατηγικών σε δι¬ 
άφορους τομείς, όπως το εξωτερικό εμπό¬ 
ριο, η πυρηνική τεχνολογία, η δορυφορική 
τεχνολογία κ.α., μέσα σε δέκα χρόνια οι εξα¬ 
γωγές της εκτινάχθηκαν από τα 36 στα 150 
δις δολάρια. Η ενίσχυση της αμυντικής της 
βιομηχανίας είχε σαν αποτέλεσμα την πα¬ 
ραγωγή μεταφορικού αεροσκάφους, φρε¬ 
γατών, υποβρυχίων, ενώ η αεροδιαστημι¬ 
κή και η αεροναυπηγική της εξελίχθηκαν σε 
βαθμό που μπορεί να εκτοξεύσει δικούς της 
δορυφόρους, να παράγει το δικό της επιθε¬ 
τικό ελικόπτερο και μαχητικό αεροσκάφος 
ενώ κύριος στόχος της παραμένει η από¬ 
κτηση υψηλής τεχνολογίας, όπου υστερεί. 

Μια έξαρση των κατασκευών, άνευ προ¬ 
ηγουμένου τα τελευταία 20 χρόνια, αποτέ- 


λεσε την ατμομηχανή της οικονομίας και 
οι μεγάλοι ρυθμοί ανάπτυξης στηρίχθηκαν 
κυρίως στην εσωτερική κατανάλωση. Αυτή 
όμως γνωρίζει τώρα μια τεράστια καθίζηση, 
λόγω της υπερχρέωσης των νοικοκυριών 
και της πτώσης της τούρκικης λίρας έναντι 
του δολαρίου, που έχει δημιουργήσει τερά¬ 
στια προβλήματα. Η πλειοψηφία των επι¬ 
χειρήσεων είχαν χρηματοδοτηθεί με άφθο¬ 
να φθηνά ομόλογα σε δολάρια, ενώ που¬ 
λούσαν σε τουρκικές λίρες και οι τράπε¬ 
ζες έδιναν φθηνά δάνεια σχεδόν χωρίς κα¬ 
μιά εγγύηση. Όσο πλησιάζει ο κίνδυνος να 
σπάσει η φούσκα, τόσο περισσότερο απει¬ 
λούνται με χρεοκοπία. 

Η αποπληρωμή αυτών των δανείων βέ¬ 
βαια είναι μάλλον αδύνατη, αφού τα εισο¬ 
δήματα των εργαζομένων έχουν πάρει την 
κάτω βόλτα ενώ ταυτόχρονα «ροκανίζο¬ 
νται» από έναν υψηλό πληθωρισμό (9%). 
Τα στοιχεία που βγαίνουν όλο και πιο συ¬ 
χνά στην επιφάνεια, είναι αποκαλυπτικά. 
Ενώ το 2011 το 20% του πληθυσμού ζούσε 
κάτω από το ελάχιστο όριο διαβίωσης, σή¬ 
μερα ο αριθμός αυτός έχει αυξηθεί στο 35%. 
Στα μεγάλα αστικά κέντρα, ξεπερνάει το 
40%. Σε σύγκριση με το 2011, όπου το 45% 
των κατοίκων των πόλεων δήλωνε πως δυ¬ 
σκολεύεται να επιβιώσει, σήμερα το ποσο¬ 
στό αυτό αγγίζει το 59%. 

Το επιτόκιο με το οποίο δανείζεται η 
Τουρκία ξεπέρασε το 10% - δηλαδή υψη¬ 
λότερο απ’ αυτό με το οποίο θα δανειζό¬ 
ταν σήμερα από τις αγορές η Ελλάδα. Η 
κεντρική τράπεζα αναγκάστηκε ν’ ανακοι¬ 
νώσει ότι δεν θα αυξήσει το βασικό επιτό¬ 
κιο από το 6,75%, αν ο πληθωρισμός δεν 
μειωθεί στο 6,2%. Αυτό είχε σαν αποτέλε¬ 
σμα τη μαζική απόσυρση κεφαλαίων, οδη¬ 
γώντας τη λίρα σε μία ακόμη πτώση. Ανα¬ 


ζητώντας εναγωνίως να στηρίξει την ισο¬ 
τιμία, η κεντρική τράπεζα ήδη έχει διαθέσει 
το 15% των συναλλαγματικών αποθεμάτων 
της (υπολογίζονται περίπου στα 8 δις δολά¬ 
ρια), χωρίς μεγάλη επιτυχία. 

Αυτό το οικονομικό υπόβαθρο ανάγκα¬ 
σε τον Ερντογάν να ανακοινώσει μια σειρά 
δημοκρατικών μέτρων, που όπως είπε «θα 
διευρύνουν τις ελευθερίες». Το μεγαλύτε¬ 
ρο μέρος τους χρειάζεται νομοθετική ρύθ¬ 
μιση, ενώ άλλα μπορούν να εφαρμοστούν 
με διοικητικές αποφάσεις. Τα κυριότερα εί¬ 
ναι: α) Αλλαγή στον εκλογικό νόμο, που μέ¬ 
χρι σήμερα θέτει όριο το 10% για την είσοδο 
στο κοινοβούλιο, β) Επέκταση της κρατικής 
ενίσχυσης στα κόμματα που συγκεντρώ¬ 
νουν πάνω από 3% στις εκλογές (από το 7% 
που είναι σήμερα, γ) Άρση της υφιστάμενης 
υποχρέωσης των κομμάτων να διαθέτουν 
οργανώσεις στο 50% των οικισμών μιας 
επαρχίας για να συμμετέχουν στις εκλογές, 
δ) Άρση των εμποδίων για την εγγραφή με¬ 
λών στα κόμματα, ε) Δυνατότητα πολιτικής 
προπαγάνδας σε διάφορες γλώσσες και δι¬ 
αλέκτους. ζ) Αύξηση των ποινών για εγκλή¬ 
ματα μίσους εναντίον της γλώσσας, της 
εθνότητας, του φύλου, των πολιτικών και 
θρησκευτικών αντιλήψεων, η) Δυνατότητα 
εκπαίδευσης σε διάφορες γλώσσες στα ιδι¬ 
ωτικά σχολεία, θ) Δυνατότητα αλλαγής το¬ 
πωνυμίων, κάτι που αφορά Κούρδους και 
αλεβίτες. ι) Κατάργηση του όρκου που είναι 
υποχρεωμένοι, από το 1933, να διαβάζουν 
οι μαθητές των δημοτικών σχολείων κ.α. 

Αυτές οι μεταρρυθμίσεις έρχονται 4 
εβδομάδες μετά την ανακοίνωση του ΡΚΚ 
(στις 6/9) πως παγώνει την απόσυρση των 
ενόπλων δυνάμεών του από τα τουρκι¬ 
κά εδάφη μετά την απουσία βημάτων από 
την κυβέρνηση «να λύσει το κουρδικό ζή¬ 



τημα», σύμφωνα με τα λόγια του Τσεμίλ 
Μπαγίκ, συνπρόεδρου της Ένωσης Κοινο¬ 
τήτων του Κουρδιστάν. Οι αντάρτες είχαν 
ξεκινήσει την αποχώρηση τους τον περα¬ 
σμένο Μάιο, αφού η Άγκυρα, στριμωγμέ- 
νη από τις εξελίξεις στη Συρία, αναγκάστη¬ 
κε να συρθεί σε διάλογο μαζί τους. Το ΡΚΚ, 
σαφώς ενισχυμένο από τις εξελίξεις, έκα¬ 
νε λόγο για «άτολμες πρωτοβουλίες» από 
την πλευρά της κυβέρνησης και ζητάει με¬ 
γαλύτερη αυτονομία για τη νοτιοανατολική 
πλευρά της Τουρκίας και αναγνώριση σει¬ 
ράς κοινωνικών και πολιτικών δικαιωμάτων 
για την κουρδική μειονότητα (20% του πλη¬ 
θυσμού). 

Η Άγκυρα, βλέποντας να δημιουργεί- 
ται ένα ντε φάκτο Κουρδιστάν στα νοτιο¬ 
ανατολικά της σύνορα, έχει δώσει την πλή¬ 
ρη υποστήριξή της όχι μόνο στον Ελεύθερο 
Συριακό Στρατό αλλά και στην Αλ Νούσ- 
ρα, «θυγατρική» της Αλ Κάιντα στη Συρία, 
προκειμένου να τσακίσει το Κόμμα της Δη¬ 
μοκρατικής Ένωσης (το «ΡΚΚ της Συρίας», 
όπως αποκαλείται), το πιο ισχυρό κουρδικό 
κίνημα στη Συρία, που έχοντας καταλάβει 
συνοριακές με την Τουρκία κουρδικές περι¬ 
οχές (αφού εκκενώθηκαν από τις δυνάμεις 
του Ασαντ) ξεκίνησε πρωτοβουλίες για την 
αυτονόμησή τους. Αυτή η εξέλιξη θα είναι 
ένα θανάσιμο πλήγμα για το καθεστώς Ερ¬ 
ντογάν και το κόμμα του. 

Το εργατικό κίνημα κατά τη 
διάρκεια της δικτατορίας 

■ Κώστας Σηφάκης 


Σ τις 21 Απριλίου 1967 η ελληνι¬ 
κή κοινωνία μπήκε σε γύψο. Σχε¬ 
δόν μία δεκαετία ορμητικής ανά¬ 
πτυξης του εργατικού κινήματος, 
αναγέννησης της αριστεράς και 
των επαναστατικών δυνάμεων, κοινωνικών 
εκρήξεων-εξεγέρσεων, που είχαν δημιουργήσει 
σοβαρά ρήγματα στο μετεμφυλιακό καθεστώς, 
οδηγήθηκαν σε αδιέξοδο. Σε αδιέξοδο και δι¬ 
αίρεση βρέθηκε και η αστική τάξη, η οποία με 
πληγωμένα όλα τα παλαιά πολιτικά της εργα¬ 
λεία (θρόνος, κυβέρνηση Ε.Ρ.Ε., αντικομουνι- 
στικός προσανατολισμός, καθεστώς αστυνο¬ 
μοκρατίας) δεν μπόρεσε να τα αντικαταστήσει, 
παρά τη δίχρονη, ερμαφρόδιτη προσπάθεια 
της Ένωσης Κέντρου. Η εσωτερική αυτή κατά¬ 
σταση μαζί με τη διεθνή αναστάτωση της λε¬ 
κάνης της Μεσογείου λόγω της αραβικής επα¬ 
νάστασης, η οποία απειλούσε να ανατρέψει τα 
τελευταία στηρίγματα του αμερικάνικου ιμπε¬ 
ριαλισμού στην περιοχή, κατέστησε τη χούντα 
των συνταγματαρχών ως τη μοναδική αντεπα- 
ναστατική καταφυγή της αστικής τάξης, ώστε 
να συνεχίσουν σε γενικές γραμμές το μετεμφυ- 
λιακό καθεστώς. Εξάλλου προετοιμασίες πρα¬ 
ξικοπημάτων και συγκροτήσεις ομάδων υπο¬ 
ψήφιων πραξικοπηματιών βρίσκονταν σε εξέ¬ 
λιξη ήδη από τα μέσα της δεκαετίας του 1950, 
πάντοτε εις γνώση του παλατιού, των αμερικά- 
νων και των αστών πολιτικών (είναι γνωστό 
πως ο Κωνσταντίνος προετοίμαζε το δικό του 
πραξικόπημα με τη «χούντα των στρατηγών»). 

Πρώτη πράξη της χούντας ήταν η διάλυ¬ 
ση όλων των κομμάτων, αριστερών (Ε.Δ.Α.) 
και αστικών και η σύλληψη των στελεχών 
τους. Αμέσως ακολούθησε η κατάργηση 270 
συνδικαλιστικών οργανώσεων, με κατάσχε¬ 
ση των περιουσιών τους, σφράγισμα των γρα¬ 
φείων τους και σύλληψη πάνω από 800 συνδι¬ 
καλιστικών στελεχών, που είτε φυλακίστηκαν 
είτε εξορίστηκαν. Σε δεύτερη φάση, ακολού¬ 
θησε το ξήλωμα-εξαναγκασμός σε παραίτηση 
των διοικήσεων όσων σωματείων είχαν απο- 
μείνει. Από εκεί και στο εξής τα εναπομείναντα 
σωματεία λειτουργούσαν (αρχαιρεσίες, εγγρα¬ 
φή νέων μελών κ.τ.λ.) υπό τον έλεγχο της γενι¬ 
κής ασφάλειας. Το σύνολο των πολιτικών κρα¬ 
τουμένων ή εξορισθέντων έφτασε τις 8.000 πε¬ 
ρίπου αντιφρονούντες, εκ των οποίων ο κύρι¬ 
ος όγκος ήταν αγωνιστές του εργατικού κινή¬ 
ματος. Ακολούθησε η εκκαθάριση του δημο¬ 
σίου από τους αριστερόφρονες εργαζομένους. 
Επιβλήθηκε προληπτική λογοκρισία στα πρω¬ 
τοσέλιδα και μεγάλο μέρος του περιεχομένου 
όλων των εφημερίδων συντασσόταν από γρα¬ 
φιάδες του καθεστώτος. Οι εφημερίδες της αρι- 
στεράς σφραγίστηκαν και καθ’ όλη τη διάρκεια 
της χούντας η απειλή του κλεισίματος στεκό¬ 
ταν πάνω από τις εφημερίδες. Τέτοια ήταν η 
ομοιομορφία που επιβλήθηκε στον τύπο, ώστε 
το τιράζ έπεσε στο τέλος του 1967 στο 40% της 
κυκλοφορίας πριν την 21η Απρίλη. 

Η χούντα, που ήρθε για να καλύψει τα 
κενά του μετεμφυλιακού καθεστώτος και να 
παγώσει την κίνηση προς την εξάρθρωσή του, 
καθώς δεν προερχόταν από μια αποτυχημένη 
για το προλεταριάτο επαναστατική κρίση ή αμ¬ 
φισβήτηση του αστικού καθεστώτος από ένο¬ 
πλες μάζες, δεν ήταν τόσο βίαιη και ωμή, συ- 
γκρίνοντας με τα πρώτα χρόνια του μετεμ- 
φυλιακού κράτους ή και με δικτατορίες όπως 
του Πινοσέτ στη Χιλή. Κατάργησε με βάναυ¬ 
σο τρόπο τις συνδικαλιστικές και πολιτικές ορ¬ 
γανώσεις του προλεταριάτου, όμως δεν προ¬ 
χώρησε σε πογκρόμ εναντίον τους, πόσο μάλ¬ 
λον ενάντια στην εργατική τάξη. Παρότι συ¬ 


νέχισε την υπερεκμετάλλευση των εργαζομέ¬ 
νων, δεν τόλμησε να αγγίξει οικονομικές κα¬ 
τακτήσεις της προηγούμενης περιόδου (7ωρο 
οικοδόμων, απόκλιση μισθών και μεροκάμα¬ 
των από τις συλλογικές συμβάσεις, δώρα Χρι- 
στουγέννων-Πάσχα). Αυτά όμως συνοδεύο¬ 
νταν αναγκαστικά, για να διατηρηθεί το κα¬ 
θεστώς, από δολοφονίες, αστυνομοκρατία, πι¬ 
στοποιητικά κοινωνικών φρονημάτων, βασανι¬ 
στήρια, απειλές εκτοπισμού και κυνηγητό αρι¬ 
στερών ή γενικά αντιφρονούντων. Υπήρξε και 
μια κατάρρευση του πολιτισμού, με την επιβο¬ 
λή της καθαρεύουσας, την απαγόρευση βιβλί¬ 
ων, φιλμ, θεατρικών και μουσικών έργων, και 
με την προσπάθεια να επιβληθούν ως ιδεολο¬ 
γία η γελοιότητα και οι ασυναρτησίες των δι¬ 
κτατόρων. 


Σε γενικές γραμμές, αν και η επιβολή της 
χούντας καθήλωσε απότομα και πάγωσε τις 
εργατικές κινητοποιήσεις, αυτές βρίσκουν ξανά 
τον δρόμο τους, ακολουθώντας μια συνεχόμε¬ 
να αυξητική πορεία μέχρι και το 1973, όταν οι¬ 
κονομικές και πολιτικές διεκδικήσεις εξερρά- 
γησαν στο Πολυτεχνείο. Ήδη τον Γενάρη του 
1968 καταγράφεται η πρώτη επιτυχημένη στά¬ 
ση εργασίας, για πληρωμή δεδουλευμένων στο 
τυπογραφείο «Ακροπόλεως». Οι πιλότοι της 
Ολυμπιακής προχωρούν το 1969-70 σε στά¬ 
σεις εργασίας για μισθολογικά αιτήματα, με 
τη συμπαράσταση της Διεθνούς Ομοσπονδίας 
τους. Υπάρχουν ακόμα περιπτώσεις, στις οποί¬ 
ες οι εργαζόμενοι κατέφυγαν στην επιβράδυν¬ 
ση του ρυθμού δουλειάς, όπως στα αστικά λε¬ 
ωφορεία το 1971, όπου για 4 μήνες καθυστε¬ 
ρούσαν τα δρομολόγια για ώρες (οι αποκαλού- 
μενες κηδείες) και μάλιστα κέρδισαν τις μισθο- 
λογικές τους διεκδικήσεις. Πριν φτάσουμε στο 
Πολυτεχνείο, εκδηλώνεται τον Αύγουστο του 
1973 ο αγώνας των εργαζομένων στα τρόλεϊ. 
Μια νέα φουρνιά νεαρών εργαζομένων, η ίδια 
που θα πρωταγωνιστήσει στο Πολυτεχνείο και 
στο εργατικό κίνημα μεταπολιτευτικά, στή¬ 
νει ένα καινούργιο σωματείο, αναδεικνύει νέα 
ηγεσία και στις 27 Αυγούστου απεργούν με με¬ 
γάλη επιτυχία (από τα 150 τρόλεϊ της Αθήνας 
μόνο τα 17 κινήθηκαν). Δύο μέρες από τη θύ¬ 
ελλα του Πολυτεχνείου απεργούν οι εργαζόμε¬ 
νοι της ΔΕΗ. 

Η ισορροπία της χούντας στηρίχθηκε στα 
οικονομικά αποτελέσματα της προηγούμε¬ 
νης περιόδου. Η βιομηχανική παραγωγή αύξα¬ 
νε αλματωδώς, η ανεργία ήταν περιορισμένη. 
Όμως το γύρισμα της οικονομικής κατάστασης 
το 1973 και η συμμετοχή του ελληνικού καπι¬ 
ταλισμού στο μακρύ κύμα κάμψης της καπιτα¬ 
λιστικής οικονομίας εκτινάσσει τον πληθωρι¬ 
σμό στο 30%, η ανάπτυξη ανακόπτεται απότο¬ 
μα και η αύξηση της βιομηχανικής παραγωγής 


επιβραδύνθηκε για πρώτη φορά μεταπολεμι¬ 
κά. Τα παραπάνω τραντάζουν τις οικονομικές 
βάσεις, στις οποίες στηρίχθηκε η χούντα. Ταυ¬ 
τόχρονα, ο απόηχος της πτώσης της δικτατο¬ 
ρίας του Σαλαζάρ στην Πορτογαλία, της φθο¬ 
ράς του Φρανκισμού, του Θερμού Φθινοπώ¬ 
ρου των ιταλών εργατών, του παγκόσμιου επα¬ 
ναστατικού κύματος, που λυσσομανά στις μη- 
τροπόλεις και όχι μόνο του καπιταλισμού, βο¬ 
ηθούν να ξεμπλοκαριστούν όλα τα παγωμένα 
και καταπιεσμένα από τη δικτατορία πολιτικά 
προχωρήματα των εργαζομένων, έτσι όπως εί¬ 
χαν εκφραστεί ήδη το 1965. Ακόμη και η ίδια η 
χούντα είχε αντιληφθεί ότι το ρολόι της ιστορί¬ 
ας άρχισε να γυρίζει. 

Γι’ αυτό και επιχείρησε μια ελεγχόμενη φι¬ 
λελευθεροποίηση του καθεστώτος. Αισθανό¬ 


μενη αρκετά ισχυρή μέσα στον κρατικό μηχα¬ 
νισμό, έχοντας ικανοποιήσει πλήρως την αστι¬ 
κή τάξη και καθώς η διάσπαση του ΚΚΕ σε δύο 
ίσα μέρη και η μετατόπιση και των δύο προς 
τα δεξιά, ιδιαίτερα του ΚΚΕ Εσωτερικού, έδινε 
την εντύπωση ότι το εργατικό κίνημα θα ήταν 
ευκολομεταχείριστος αντίπαλος. Επίσης, οι με¬ 
ρίδες του κεφαλαίου που επιθυμούσαν σύνδε¬ 
ση με την Ε.Ο.Κ. είχαν ισχυροποιηθεί και επει¬ 
δή κατά τη διάρκεια της χούντας οι διαδικα¬ 
σίες ένταξης είχαν παγώσει, μια αλλαγή προς 
μια δημοκρατικότερη εκδοχή του καθεστώ¬ 
τος ήταν απαραίτητη. Η αντίσταση του ελλη¬ 
νικού λαού, που ανάγκαζε το καθεστώς να κα¬ 
ταφεύγει διαρκώς σε απάνθρωπα βασανιστή¬ 
ρια, φυλακίσεις, εκτοπίσεις και στρατοδικεία 
ξεπερνούσε πολλές φορές τα όρια ανοχής των 
ιμπεριαλιστών, οι κυβερνήσεις των οποίων έρ¬ 
χονταν σε δύσκολη θέση και από κινητοποιή¬ 
σεις που πραγματοποιούνταν στο εξωτερικό, 
που είχαν πάντοτε την υποστήριξη των ευρω¬ 
παϊκών μαζών. Από τα παραπάνω προέκυψε η 
προσπάθεια φιλελευθεροποίησης της κυβέρ¬ 
νησης Μαρκεζίνη. 

Στις 16 Φλεβάρη του 1973 γίνεται η πρώ¬ 
τη κατάληψη της Νομικής, για τη διεκδίκηση 
ελεύθερων εκλογών στους φοιτητικούς συλ¬ 
λόγους, αίτημα που απασχολούσε ήδη δύο 
χρόνια τους φοιτητές. Στη δεύτερη κατάληψη 
(21-22 Φλεβάρη) συμμετείχαν τριάντα χιλιά¬ 
δες άτομα, ανάμεσά τους πολλοί εργαζόμενοι, 
και ακούστηκαν αντιχουντικά και αντιιμπερι- 
αλιστικά συνθήματα. Ακολουθεί το μνημόσυ¬ 
νο του Παπανδρέου στις 4 Νοέμβρη, το οποίο 
εξελίχτηκε σε λαϊκό αντιχουντικό συλλαλητή¬ 
ριο. Τα παραπάνω, μαζί με το ανερχόμενο κύμα 
εργατικών αγώνων, έδειχναν ότι η έκρηξη ήταν 
κοντά. 

Στις 14 Νοέμβρη καταλαμβάνεται το Πο¬ 
λυτεχνείο. Αντίθετα με την πλαστή συνείδη¬ 
ση και τη μυθολογία, που προσπαθούν να επι¬ 


βάλουν κατά τη μεταπολίτευση οι αστοί, επρό- 
κειτο για μια εργατική-λαϊκή εξέγερση, με πυ¬ 
ροδότη το φοιτητικό κίνημα. Από τις 866 συλ¬ 
λήψεις μετά την εισβολή στο Πολυτεχνείο, 475 
ήταν εργάτες και οικοδόμοι και 317 φοιτητές, 
ενώ από τους 882 δολοφονημένους και τραυ¬ 
ματισμένους μόλις 171 ήταν φοιτητές, οι υπό¬ 
λοιποι ήταν στην μεγάλη τους πλειοψηφία ερ¬ 
γαζόμενοι (Εθνικό Ίδρυμα Ερευνών, στοιχεία 
μετά το πόρισμα Τσεβά). Κομβικό ρόλο στην 
εξέγερση του Νοέμβρη έπαιξε η Εργατική Συ¬ 
νέλευση (Ε.Σ.). Αυτή ήταν το πολιτικό και ορ¬ 
γανωτικό κέντρο της εξέγερσης και όχι η Συ¬ 
ντονιστική Επιτροπή των φοιτητών που ελεγ¬ 
χόταν από τους ρεφορμιστές. Δημιουργημένη 
από την πρώτη μέρα της κατάληψης, συνεδρί¬ 
αζε καθημερινά αυτές τις τρεις μέρες, παίρνο¬ 
ντας αποφάσεις με άμεση ψηφοφορία για κάθε 
επίδικο ζήτημα, από την ύπαρξη προεδρεί¬ 
ου μέχρι το περιεχόμενο των προκηρύξεων. Η 
Ε.Σ. έριξε το σύνθημα της γενικής απεργίας δι¬ 
άρκειας, δίνοντας έτσι ένα όπλο και ένα άμεσο 
πρακτικό καθήκον στους εργάτες. Προπαγάν¬ 
δισε τη δημιουργία επιτροπών που θα κατέ¬ 
βαζαν τους εργάτες σε απεργία «ενάντια στην 
χούντα :, τα μονοπώλια και στους Αμερικανούς 
πάτρωνές της», όπως γράφει και η προκήρυξη 
της Ε.Σ. Η δράση της συντονιζόταν και διευ¬ 
θυνόταν από την 7μελή επιτροπή που εκλέχτη¬ 
κε από την ίδια. Τα κύρια ρεύματα που έδρα¬ 
σαν στο εσωτερικό της ήταν αυτά των τροτσκι- 
στών του Κ.Δ.Κ.Ε. και του Κ.Ε.Σ., των μαοϊκών 
του Ε.Κ.Κ.Ε. και των αναρχικών. 

Τα ρεφορμιστικά Κ.Κ.Ε. απούσιαζαν και 
εμφανίζονταν μόνο για να καταγγείλουν ως 
παράνομη και προβοκατόρικη την εργατική 
συνέλευση. Η στάση τους απέναντι στην ερ¬ 
γατική συνέλευση δεν ήταν ξεκομμένη από το 
συνολικό πολιτικό τους σχέδιο και πρόγραμμα. 
Δεκτικοί στην πρόταση Μαρκεζίνη για ομαλο- 
ποίηση του καθεστώτος, στόχευαν σε μια στα¬ 
διακή φιλελευθεροποίηση, κυνηγώντας τη συ¬ 
νεργασία αστών πολιτικών για μια εθνική αντι- 
δικτατορική ενότητα. Οι εκρηκτικές κινητοποι¬ 
ήσεις των εργαζομένων χάλαγαν τα συνοικέ¬ 
σια με τους φιλελεύθερους αστούς. Προσπα¬ 
θούσαν να κρατήσουν το Πολυτεχνείο, στου 
οποίου την κατάληψη είχαν αρχικά αντιταχθεί, 
στα όρια μιας φοιτητικής διαμαρτυρίας, χωρίς 
αντιχουντικά αντικαθεστωτικά και αντιιμπερι- 
αλιστικά συνθήματα και συνεπώς χωρίς συμ¬ 
μετοχή της εργατικής τάξης. Έτσι π.χ. προσπα¬ 
θούσαν να εμποδίσουν εργάτες από το να ει¬ 
σέρχονται στο Πολυτεχνείο, αρνούνταν να τυ¬ 
πώσουν την προκήρυξη της Ε.Σ. και, όταν τε¬ 
λικά αναγκάστηκαν να το κάνουν, την άλλα¬ 
ξαν ώστε να μην ζητά την πτώση της χούντας 
αλλά... του τιμάριθμου. 

Η κατάληψη του Πολυτεχνείου μπορεί να 
κράτησε τρεις μόνο μέρες, από την Τετάρτη 
14/11 μέχρι το Σάββατο 17/11 το ξημέρωμα, 
όμως ούτε τα σημαντικότερα γεγονότα δια¬ 
δραματίστηκαν μέσα στο Πολυτεχνείο, ούτε 
η χρονική διάρκεια της κατάληψης ταυτίζε¬ 
ται με τη διάρκεια της εξέγερσης. Πρώτον, 
η απόκριση των εργαζομένων στο κάλεσμα 
της Ε.Σ. ήταν μεγάλη. Ήδη από την Πέμπτη 
το απόγευμα η περιοχή γύρω από το Πολυ¬ 
τεχνείο είχε γεμίσει εργάτες, ενώ την Παρα¬ 
σκευή άρχισαν να κατεβαίνουν σε απεργία 
στις οικοδομές και σε διάφορα εργοστάσια, 
που συνεχίστηκε και το Σάββατο 17/11. Δεύ¬ 
τερον, από το πρωί της Παρασκευής γίνονται 
πορείες σε όλη την Αθήνα, που υπολογίζο- 

40 χρόνια από το πραξικόπημα στη Χιλή 


Σ τις 11 Σεπτέμβρη 1973, η δημο¬ 
κρατικά εκλεγμένη κυβέρνηση 
της αριστεράς στη Χιλή με επι¬ 
κεφαλής τον Σαλβαδόρ Αλιέντε 
ανατράπηκε από το πραξικόπημα του στρα¬ 
τηγού Πινοσέτ. Η εγκληματική αυταπάτη 
του «ειρηνικού» δρόμου προς τον σοσιαλι¬ 
σμό είχε διαψευστεί με τον πιο τραγικό τρό¬ 
πο. 

Τον Σεπτέμβρη του 1970 η «Λαϊκή Ενότη¬ 
τα» (Λ.Ε.) κέρδισε τις εκλογές, στηριζόμενη 
στο κοινωνικό και πολιτικό κλίμα που είχε 
δημιουργηθεί από την άνοδο των εργατι¬ 
κών αγώνων στα χρόνια που προηγήθηκαν. 
Η Λ.Ε. ήταν ένας συνασπισμός έξι ρεφορμι¬ 
στικών κομμάτων, με κυριότερα το Σοσια¬ 
λιστικό Κόμμα του Αλιέντε και το Κομμου¬ 
νιστικό Κόμμα Χιλής, με στόχο την ταξική 
συνεργασία με την «προοδευτική» αστική 
τάξη, την «κυβέρνηση της αριστεράς» και τη 
«φιλολαϊκή» διαχείριση του καπιταλισμού. 
Αξίζει βέβαια να σημειωθεί ότι το πρόγραμ¬ 
μα της Λ.Ε. ήταν σαφώς πιο ριζοσπαστικό 
από ανάλογα εγχειρήματα στην Ευρώπη, 
καθώς περιελάμβανε μεταξύ πολλών άλλων 
τη διανομή των τσιφλικιών στους αγρότες, 
την εθνικοποίηση των ορυχείων, των τραπε¬ 
ζών και των επιχειρήσεων στρατηγικής ση¬ 
μασίας και υποτίθεται, όπως με ειλικρίνεια 
πίστευε ο ίδιος ο Αλιέντε, ότι θα οδηγούσε, 
σε βάθος χρόνου, στον σοσιαλισμό. Ωστό¬ 
σο, η αχίλλειος πτέρνα όλων των ρεφορμι¬ 
στικών προγραμμάτων είναι το «ιερό δέος» 
απέναντι στο αστικό κράτος και τους μηχα¬ 
νισμούς του. Ο Αλιέντε, για να καθησυχά¬ 
σει τους καπιταλιστές, υπέγραψε τη λεγάμε¬ 
νη «Δέσμευση των έξι σημείων», ότι δηλαδή 


δεν θα θίξει το στρατό, την αστυνομία, τα 
δικαστήρια, την εκκλησία, την εκπαίδευση 
και τα ΜΜΕ, ουσιαστικά όλους τους πυλώ¬ 
νες της αστικής εξουσίας. 

Παρόλα αυτά, η κυβέρνηση της Λ.Ε. μπή¬ 
κε από την πρώτη στιγμή στο στόχαστρο 
της ντόπιας και ξένης αντίδρασης, όχι τόσο 
για τα μέτρα που πήρε, όσο διότι η εκλογή 
της πυροδότησε μια εκρηκτική άνοδο των 
κοινωνικών αγώνων. Αυτοί οργανώθηκαν 
από τις ίδιες τις εργαζόμενες μάζες, με δο¬ 
μές αυτοοργάνωσης που ξεπερνούσαν τους 
«παραδοσιακούς» γραφειοκρατικούς μη¬ 
χανισμούς του εργατικού κινήματος. Μέ¬ 
χρι το 1972 η Χιλή είχε κατακλυστεί από τα 
ΟοΓάοηεδ Ιπάιΐδΐπαΐεδ, δηλαδή τα συντονι¬ 
στικά των εργατικών εργοστασιακών επι¬ 
τροπών, και τα Ωοιηπιαηάοδ Ωοιηιηιιηαΐεδ, 
συντονιστικά των λαϊκών επιτροπών γειτο¬ 
νιάς. Παράλληλα, δημιουργήθηκαν οι λε¬ 
γάμενες ΙΑΡ, επιτροπές ελέγχου των τιμών 
των διάφορων προϊόντων, που συσπείρω¬ 
ναν μάλιστα τα πιο καταπιεσμένα στρώμα¬ 
τα, άνεργους, περιστασιακά εργαζόμενους 
και νοικοκυρές. 

Αυτή η ραγδαία ανάπτυξη αυθεντικών δο¬ 
μών αυτοοργάνωσης των μαζών δημιούρ¬ 
γησε μια κατάσταση δυαδικής εξουσίας 
απέναντι στην εξουσία των καπιταλιστών 
και κατά συνέπεια μια επαναστατική κα¬ 
τάσταση. Τέτοιες καταστάσεις στην ιστο¬ 
ρία δεν διαρκούν για πολύ και λύνονται είτε 
με την επαναστατική κατάληψη της εξουσί¬ 
ας από το προλεταριάτο είτε με την επιβο¬ 
λή ωμής δικτατορίας από την αστική τάξη. 
Κι αυτό βέβαια θα κριθεί αργά ή γρήγορα 
με τη δύναμη των όπλων. Η κυβέρνηση του 


Αλιέντε, την ίδια στιγμή που διακήρυσσε 
ότι ο στρατός και ο χασάπης Πινοσέτ ήταν 
«πιστοί στο Σύνταγμα και τη δημοκρατι¬ 
κά εκλεγμένη κυβέρνηση», ψήφιζε νόμους 
που κήρυσσαν παράνομο τον εξοπλισμό 
των εργατικών οργανώσεων για την αυτοά¬ 
μυνά τους ενάντια στις συμμορίες του κρά¬ 
τους και των αφεντικών. Η μοιραία κατάλη¬ 
ξη αυτής της προδοτικής πολιτικής ήταν μια 
από τις μεγαλύτερες τραγωδίες στην ιστο¬ 
ρία του παγκόσμιου εργατικού κινήματος. 
Μόνο τους πρώτους μήνες της χούντας του 
Πινοσέτ δολοφονήθηκαν πάνω από 30.000 
άνθρωποι, ενώ πολύ περισσότεροι εξορί¬ 
στηκαν, βασανίστηκαν ή «εξαφανίστηκαν». 
Τα δραματικά γεγονότα της Χιλής, όπως 
ήταν φυσικό, πυροδότησαν μια παγκόσμια 
συζήτηση μέσα στην αριστερά και το εργα¬ 
τικό κίνημα, γύρω από το ζήτημα του κρά¬ 
τους και της εξουσίας και το πόσο «ρεαλι¬ 
στική» είναι η λύση του προβλήματος μέσα 
από μια «κυβέρνηση της αριστεράς». Οι 
απανταχού ρεφορμιστές, με πρώτο το ΚΚ 
Χιλής, βασικό υπεύθυνο για την προδο¬ 
σία, είχαν το θράσος να ρίξουν το φταίξιμο 
στις μάζες, διότι ...«προχώρησαν πολύ μα¬ 
κριά» και «προκάλεσαν» τη βίαιη αντίδρα¬ 
ση του στρατού και του αμερικάνικου ιμπε¬ 
ριαλισμού. Ο ιστορικός ηγέτης του ιταλικού 
ρεφορμισμού Ενρίκο Μπερλίνγκουερ προ¬ 
σπάθησε να δώσει σε όλα αυτά και έναν θε¬ 
ωρητικό μανδύα. Κάνοντας τον παραλλη¬ 
λισμό ανάμεσα στην ωμή βία της χιλιανής 
αντίδρασης και τη «στρατηγική της έντα¬ 
σης» που χρησιμοποίησε η ιταλική αστι¬ 
κή τάξη ενάντια στη ραγδαία ενίσχυση του 
ιταλικού εργατικού κινήματος και του ΚΚ 


Ιταλίας τη δεκαετία του ’70, κατέληξε στο 
αυθαίρετο συμπέρασμα -αποκλείοντας φυ¬ 
σικά μετά βδελυγμίας κάθε ενδεχόμενο επα¬ 
ναστατικής νίκης και κατάληψης της εξου¬ 
σίας από την εργατική τάξη- ότι η αριστε¬ 
ρά είναι αδύνατο να κυβερνήσει «μόνη της», 
απλά με το κέρδισμα της πλειοψηφίας στις 
εκλογές, όπως έγινε στη Χιλή. Συνεπώς, εί¬ 
ναι απαραίτητος ο περίφημος «ιστορικός 
συμβιβασμός» με την αστική τάξη: στην πε¬ 
ρίπτωση της Ιταλίας, κυβερνητική συνερ¬ 
γασία με τη Δεξιά, ενώ παράλληλα το ΚΚ 
Ιταλίας αποκήρυσσε μετά βδελυγμίας το 
«άκρο» της άκρας αριστεράς και του ριζο¬ 
σπαστικού κινήματος, φτάνοντας να συνερ¬ 
γαστεί με το αστικό κράτος για την αντιμε¬ 
τώπισή τους. Η πολιτική αυτή πολύ γρήγο¬ 
ρα οδήγησε στην αποδυνάμωση, τον εκφυ¬ 
λισμό και τη διάσπαση και του ίδιου του ΚΚ 
Ιταλίας αλλά και του ιταλικού εργατικού κι¬ 
νήματος, που εκείνη την εποχή ήταν μακράν 
το ισχυρότερο της Ευρώπης. 

Το αξιοσημείωτο σε όλα αυτά είναι ότι, όπως 
προκύπτει από πρόσφατα άρθρα της «Αυ¬ 
γής», οι ανερμάτιστες απόψεις του Μπερ¬ 
λίνγκουερ βρίσκουν μεγάλη απήχηση στις 
τάξεις του ΣΥΡΙΖΑ. Σε συνδυασμό με τις 
δηλώσεις Τατσόπουλου περί πιθανής «ανα¬ 
πόφευκτης» συνεργασίας ΣΥΡΙΖΑ-ΝΔ, κα¬ 
ταλαβαίνουμε ότι η ηγεσία του ΣΥΡΙΖΑ εί¬ 
ναι διατεθειμένη να κάνει οποιαδήποτε υπο¬ 
χώρηση ώστε να «καθησυχάσει» την αστική 
τάξη και τους ιμπεριαλιστές. Καθήκον όλων 
μας, εργαζόμενων και νεολαίας, είναι να δη¬ 
μιουργήσουμε όσο το δυνατόν πιο γρήγο¬ 
ρα το δικό μας, ισχυρό επαναστατικό κόμ¬ 
μα, ικανό να φράξει τον δρόμο σε προδοσί¬ 
ες και τραγωδίες σαν αυτή της Χιλής. 

I Γιάννης Χαλάς 


Το εργατικό κίνημα 

κατά τη διάρκεια της δικτατορίας 

◄ συνέχεια από την προηγούμενη σελίδα 

νται ανάμεσα σε 150 με 300 χιλιάδες, στήνονται το απόγευμα τα 
πρώτα οδοφράγματα, καταλαμβάνεται η Νομαρχία Αττικής, γίνο¬ 
νται επιθέσεις και περικυκλώνονται πολλά υπουργεία, μεταξύ των 
οποίων και το Δημόσιας Τάξης. Ουσιαστικά το βράδυ όλο το κέ¬ 
ντρο των Αθηνών είχε καταληφθεί από διαδηλωτές που συγκρού¬ 
ονταν με την αστυνομία και τον στρατό, ενώ οι συγκρούσεις συ¬ 
νεχίστηκαν και το πρωί και μεσημέρι της επόμενης μέρας. Το γε¬ 
γονός ότι η χούντα αναγκάστηκε να καλέσει το στρατό, γνωρίζο¬ 
ντας φυσικά τις οδυνηρές συνέπειες που θα είχε αυτό για τη συ¬ 
νέχιση του καθεστώτος, αποδεικνύει ότι οι μάζες κατόρθωσαν να 
αντιμετωπίσουν τις αστυνομικές επιθέσεις με απόλυτη επιτυχία. 
Η αστυνομία δεν μπορούσε να αντιμετωπίσει τους διαδηλωτές. 

Το Πολυτεχνείο, παρά την επιτυχή καταστολή του από τον 
στρατό, μιας που η αστυνομία είχε ηττηθεί στον δρόμο, ήταν 
ένας τεράστιος σεισμός για τη χούντα, τέτοιος που την οδήγησε 
στην κατάρρευση εννιά μήνες αργότερα, μετά και το ανεπιτυχές 
πραξικόπημα στην Κύπρο. Άνοιξε τον δρόμο για την πιο φωτει¬ 
νή περίοδο της ελληνικής ιστορίας, τη Μεταπολίτευση. Μετατό¬ 
πισε όλη την ελληνική κοινωνία προς ριζοσπαστικότερες θέσεις, 
σχεδόν όλα τα πολιτικά κόμματα προς τα αριστερά, καταργήθη- 
καν όλοι οι αντισυνδικαλιστικοί νόμοι και απαγορεύσεις, ο συν¬ 
δικαλισμός επεκτάθηκε παντού και εμφανίστηκαν εργοστασιακές 
επιτροπές, προπλάσματα των οποίων ήταν οι επιτροπές δράσης 
που δημιουργήθηκαν τις μέρες της εξέγερσης. Υπήρξε μια συνο¬ 
λική ευαισθητοποίηση της ελληνικής κοινωνίας πάνω στα νέα κι¬ 
νήματα (γυναικείο, οικολογικό), θεσμική ισότητα της γυναίκας, 
με τη συμμετοχή στα κοινά και στην οικονομία. Το σημαντικότε¬ 
ρο δε ήταν η αναγέννηση της άκρας και επαναστατικής αριστε- 
ράς, της οποίας η πολιτική εφαρμόστηκε στο Πολυτεχνείο διαμέ¬ 
σου της Ε.Σ. και η οποία έπαιξε πρωταγωνιστικό ρόλο στους με¬ 
ταπολιτευτικούς εργατικούς αγώνες. Για πρώτη φορά στην ιστο¬ 
ρία του ελληνικού εργατικού κινήματος οι λαϊκό μετωπικές πολιτι¬ 
κές των ρεφορμιστών καταδικάστηκαν στην πράξη, όχι μόνο θε¬ 
ωρητικά, καθώς οι μάζες ακολούθησαν την πολιτική των δυνάμε¬ 
ων της άκρας αριστεράς. Το Πολυτεχνείο έδειξε έναν διαφορετικό 
δρόμο από αυτόν του Μάη του 4 36 και της περιόδου 1943-49, γι’ 
αυτό εξάλλου άνοιξε τον δρόμο για την πιο φωτεινή περίοδο της 
ελληνικής ιστορίας, τη Μεταπολίτευση. 


20 χρόνια χωρίς την Κατερίνα Γώγου 


Π ριν από 20 χρόνια στις 3 Οκτώβρη 1993 
έφυγε από κοντά μας η Κατερίνα Γώγου. 
Η Κατερίνα γεννήθηκε στην Αθήνα το 
1940. Από μικρή δούλεψε σαν ηθοποιός στο θέ¬ 
ατρο και στον κινηματογράφο. Σημαντικότερες 
ταινίες, στις οποίες και πρωταγωνίστησε είναι “Τι 
έκανες στον πόλεμο Θανάση” (1971), “Το βαρύ 
πεπόνι” (1977, κέρδισε το Βραβείο Ερμηνείας στο 
Φεστιβάλ Θεσσαλονίκης), “Παραγγελία” (1980), 
“Όσπρια” (1984, πήρε το Κρατικό Βραβείο Ερμη¬ 
νείας και μοιράστηκε το Βραβείο Σεναρίου με τον 
Α. Θωμόπουλο). Εκτός από ηθοποιός η Κατερίνα 
ήταν και σημαντική ποιήτρια, μάλιστα είχε χαρα¬ 
κτηριστεί σαν “ο Μαγιακόφσκι των Εξαρχείων”. 
Το πρώτο της βιβλίο με ποιήματα ήταν το “Τρία 
κλικ αριστερά” (1978). Έβγαλε επίσης τα βιβλία 
“Ιδιώνυμο” (1980), “Το ξύλινο παλτό” (1982), 
“Απόντες”(1986), “Ο μήνας των παγωμένων 
σταφυλιών”(1988), “Νόστος” (1990) μετά το θά¬ 
νατο της κυκλοφόρησε ακόμα μία ποιητική συλ¬ 
λογή, “Με λένε οδύσσεια” (2002). 

Η ατίθαση και σπαρακτική ποιητική φωνή της 
Γώγου έγινε, τόσο η φωνή της δικής της μεταπο¬ 
λεμικής γενιάς, όσο και της μεταπολιτευτικής γε¬ 
νιάς, αλλά και των ακόμη νεότερων. Μέσα από τα 
ποιήματά της, αυτή η ασυμβίβαστη και, συνάμα, 
ευαίσθητη ποιήτρια έκανε τον πόνο της στίχους 
και αποτύπωσε μέσα από τις ποιητικές της κραυ¬ 
γές την βαρβαρότητα και την αθλιότητα του κα¬ 
πιταλιστικού συστήματος που υπήρχε γύρω της. 
Η Κατερίνα έκανε ποίηση σε μια εποχή που άλ¬ 
λοι «ποιητές» έκαναν δημόσιες σχέσεις, γι’ αυτό και 
ήταν έξω από τα εκδοτικά και κάθε λογής κυκλώ¬ 
ματα και κλίκες. Παρόλα αυτά όμως, σύμφωνα με 
τις δηλώσεις του ίδιου του εκδότη της, τα ποιητι¬ 
κά της βιβλία πούλαγαν πάνω από 40.000 αντίτυ¬ 



πα)!), αριθμό που μέχρι τότε είχαν πιάσει μόνο ο 
Ελύτης και ο Ρίτσος τη μεταπολίτευση! 

Μέχρι το τέλος της ζωής της η Κατερίνα παρέ- 
μεινε αγωνίστρια και στα περισσότερα χρόνια της 
ζωής της ήταν στρατευμένη αριστερή και επανα- 
στάτρια. Αλησμόνητη θα είσαι για πάντα στη μνή¬ 
μη μας. Συντρόφισσα. 

I Γιώργος Θ. 

Γερμανικές εκλογές 

Χωρίς αντιπολίτευση η ΙΗέρκελ 


Ενισχνμένη η Μέρκελ και ο συνασπισμός Οΰυ/081]μετεκλογικά στη Γερμανία. 

Αποτυχία των σοσιαλδημοκρατών (8Ρϋ) - παραιτήθηκε ο υποψήφιος καγκελάριος Πέερ Στάινμπρουκ. 

Πανωλεθρία των ελεύθερων δημοκρατών (ΡΰΡ), που μένουν εκτός κοινοβουλίου για πρώτη φορά στην ιστορία τους. 

Ο γερμανικός ιμπεριαλισμός συνεχίζει να πορεύεται μέσα στην κρίση , προσπαθώντας να την φορτώσει στους εταίρους του σε ευρωζώνη και ΕΕ , 

αδιαφορώντας για τις συνέπειες και τα αδιέξοδα αυτής της πολιτικής. 

| Χρήστος Νομίδης 


Τ α αποτελέσματα των βου¬ 
λευτικών εκλογών στις 22 
Σεπτέμβρη έχουν ως εξής: 
Το μπλοκ της Χριστια- 
νοδημοκρατικής Ένωσης (ΟΌυ) και 
της Χριστιανοκοινωνικής Ένωσης της 
Βαυαρίας (0511) έλαβε το 41,5% των 
ψήφων και 311 έδρες, από 33,8% που 
είχαν λάβει στις εκλογές του 2009. Το 
Σοσιαλδημοκρατικό Κόμμα της Γερ¬ 
μανίας (5ΡΌ) έλαβε 25,7% των ψήφων 
και 192 έδρες, από 23% στις εκλογές 
του 2009 (ποσοστό το οποίο ήταν το 
χειρότερο στη μεταπολεμική ιστορία 
τους). Τρίτο κόμμα αναδείχθηκε η Ντι 
Λίνκε (άίε ΕίηΕε, δηλαδή η Αριστερά), 
αν και με πτώση σε ποσοστά και έδρες, 
αφού έλαβε το 8,6% των ψήφων και 
64 έδρες, από 11,9% στις εκλογές του 
2009. Οι Πράσινοι έλαβαν 8,4% και 63 
έδρες, από 10,7%. Εκτός βουλής μέ¬ 
νουν οι Ελεύθεροι Δημοκράτες (ΕΌΡ), 
που έλαβαν 4,8% (το όριο που θέτει ο 
γερμανικός εκλογικός νόμος για την 
είσοδο ενός κόμματος στο ομοσπονδι¬ 
ακό κοινοβούλιο είναι 5%), από 14,6% 
στις εκλογές του 2009. Το κόμμα 
Εναλλακτική για την Γερμανία (Α£Γ>), 
που ιδρύθηκε πριν από έξι μήνες με κύ¬ 
ριο σύνθημα την έξοδο της Γερμανίας 
από το ευρώ, απέσπασε ένα ικανοποι¬ 
ητικό εκλογικό ποσοστό, συγκεντρώ¬ 
νοντας το 4,7%, ωστόσο δεν κατάφε- 
ρε να περάσει το όριο του 5%. Οι Πει¬ 
ρατές έλαβαν 2,2%, μένοντας ουσια¬ 
στικά στάσιμοι (2% είχαν λάβει στις 
εκλογές του 2009) και διαψεύδοντας 
τις προσδοκίες που είχαν καλλιεργη¬ 
θεί πριν από μερικούς μήνες, όταν στις 
δημοσκοπήσεις συγκέντρωναν υψηλά 
-μέχρι και διψήφια- ποσοστά. Η συμ¬ 
μετοχή στις γερμανικές εκλογές ανήλ¬ 
θε στο 73% και ήταν ελαφρά αυξημένη 
από αυτή του 2009, που ήταν 70,8%. 
Οι έδρες στην ομοσπονδιακή βου¬ 
λή διαμορφώνονται σε 630 από 620 
που ήταν στις εκλογές του 2009 και η 
απαραίτητη κοινοβουλευτική πλειο- 
ψηφία διαμορφώνεται στις 316 έδρες 
(οι έδρες της ομοσπονδιακής βουλής 
δεν είναι σταθερές, αλλά προκύπτουν 


ανάλογα με την κατανομή της διπλής 
ψήφου στις περιφέρειες). 

Το χριστιανοδημοκρατικό κόμμα 
της Μέρκελ είχε τα μεγαλύτερα εκλο¬ 
γικά οφέλη και άνοδο σχεδόν 8%. Η 
επιτυχία αυτή μετριάζεται από το γε¬ 
γονός ότι οι εταίροι τους στην κυβέρ¬ 
νηση, οι Ελεύθεροι Δημοκράτες, ήταν 
το κόμμα με τις μεγαλύτερες απώλει¬ 
ες, σχεδόν 10%. Συνολικά η κυβέρνη¬ 
ση έχασε σε ποσοστά (από το 48,5% 
έπεσε στο 46,2%) και το κυριότερο 
έχασε την κοινοβουλευτική πλειοψη- 
φία, αφού το ΕΌΡ δεν μπήκε στη βου¬ 
λή. Το ΕΌΡ, από το 1948 που ιδρύθηκε, 
εκλέγει πάντα βουλευτές στην ομο¬ 
σπονδιακή βουλή και παραδοσιακά 
συμμετέχει στις κυβερνήσεις, τόσο με 
τους Χριστιανοδημοκράτες/ Χριστια- 
νοκοινωνιστές όσο και με τους Σο¬ 
σιαλδημοκράτες. Είναι το κόμμα που 
βρίσκεται στην κυβέρνηση (έστω και 
από τη θέση του μικρότερου κυβερ¬ 
νητικού εταίρου) περισσότερα χρό¬ 
νια από κάθε άλλο κόμμα της Γερμα¬ 
νίας. Στις προηγούμενες εκλογές είχε 
καταγράψει το μεγαλύτερο ποσοστό 
στην ιστορία του, συγκεντρώνοντας 
το 14,6% των ψήφων. 

Η Μέρκελ αρνήθηκε να βοηθή¬ 
σει τους Ελεύθερους Δημοκράτες να 
μπούνε στο ομοσπονδιακό κοινοβού¬ 
λιο, καλώντας τους ψηφοφόρους της 
να ψηφίσουν και με τις δύο ψήφους 
που διαθέτουν τους Χριστιανοδημο¬ 
κράτες (αντίθετα από ό,τι έκανε στις 
προηγούμενες εκλογές, δήλωσε απε¬ 
ρίφραστα ότι χρειάζεται και τις δύο 
ψήφους για το κόμμα της), επιδιώκο¬ 
ντας να βγει όσο το δυνατόν περισ¬ 
σότερο ενισχυμένη μετεκλογικά, κάτι 
που κατάφερε. Δεν πέτυχε αυτοδυνα¬ 
μία, αφού εξέλεξε 311 βουλευτές, δη¬ 
λαδή πέντε λιγότερους από όσους 
χρειαζόταν. Την τετραετία 2005-2009 
το χριστιανοδημοκρατικό κόμμα συ- 
γκυβερνούσε με τους Σοσιαλδημο¬ 
κράτες (μάλιστα ο υποψήφιος για την 
καγκελαρία εκ μέρους των Σοσιαλ¬ 
δημοκρατών Πέερ Στάινμπρουκ ήταν 
τότε υπουργός Οικονομικών της Μέρ¬ 

κελ). Στις εκλογές του 2009 οι Σοσι¬ 
αλδημοκράτες γνώρισαν το χειρότε¬ 
ρο εκλογικό αποτέλεσμα στη μεταπο¬ 
λεμική ιστορία τους. Το ίδιο σενάριο 
επαναλήφθηκε στις τελευταίες εκλο¬ 
γές με τους Ελεύθερους Δημοκράτες 
στη θέση των Σοσιαλδημοκρατών. 

Κατά την προεκλογική περίοδο τα 
θέματα γύρω από την οικονομική κρί¬ 
ση ήταν ψηλά στην ατζέντα. Τα ιδε¬ 
ολογήματα της Μέρκελ και του Σόι- 
μπλε ότι για την κρίση φταίνε οι «τε¬ 
μπέληδες» και «σπάταλοι» του νότου, 
ενώ οι «εργατικοί» και «ενάρετοι» Γερ¬ 
μανοί δικαιώνονται σήμερα και αντέ¬ 
χουν στην κρίση, δεν είχαν ουσιαστι¬ 
κά αντίπαλο. Η κρίση δεν έχει εκδη¬ 
λωθεί ακόμα στην ίδια τη Γερμανία με 
τον καταστροφικό τρόπο που αυτό γί¬ 
νεται στην Ελλάδα, την Κύπρο, την 
Πορτογαλία, την Ισπανία, την Ιρλαν¬ 
δία ή ακόμα όπως στην Ιταλία ή τη 
Γαλλία. Όμως, η κρίση στην ευρωζώ¬ 
νη είναι πρώτα και πάνω από όλα κρί¬ 
ση του ευρωπαϊκού πυρήνα και όχι της 
ευρωπαϊκής περιφέρειας, είναι δηλα¬ 
δή μια κρίση και του γερμανικού ιμπε¬ 
ριαλισμού και του σχεδίου με βάση το 
οποίο οικοδομεί τις τελευταίες δεκα¬ 
ετίες την ΕΕ και το ευρώ. Πιο συγκε¬ 
κριμένα, τα χαρτοφυλάκια των γερμα¬ 
νικών τραπεζών κάθε άλλο παρά υγιή 
είναι και πολλές από αυτές είναι πρα¬ 
κτικά ήδη χρεοκοπημένες. Όταν έρθει 
η ώρα να καταρρεύσουν, όταν δηλαδή 
η πολιτική της μετάθεσης της κρίσης 
στην περιφέρεια της ευρωζώνης φτά¬ 
σει στα όριά της, η καταστροφή που 
θα προκληθεί στη Γερμανία όσο και 
στην ευρωζώνη θα είναι πολλαπλάσια 
αυτής που βιώνουμε σήμερα. Όμως 
και σήμερα οι ρυθμοί ανάπτυξης της 
Γερμανίας είναι αναιμικοί και οι μισθοί 
πέφτουν διαρκώς, με αποτέλεσμα να 
μεγαλώνουν τα τμήματα της εργατι¬ 
κής τάξης που, αν και εργάζονται, ζουν 
κάτω από το όριο της φτώχειας. Μπο¬ 
ρεί το ποσοστό ανεργίας να βρίσκεται 
σχετικά υπό έλεγχο, όμως τα ποσοστά 
της πρόσκαιρης, επισφαλούς και ανα¬ 
σφάλιστης εργασίας αυξάνονται ρα¬ 
γδαία. 

Οι μεγάλες αδυναμίες του εργα¬ 
τικού κινήματος στη Γερμανία (που 
ελέγχεται σε ασφυκτικό βαθμό από το 
5ΡΌ) καθώς και η ρεφορμιστική πολι¬ 
τική και ιδεολογία του Ντι Λίνκε (το 
οποίο προέρχεται από μια διάσπαση 
του 5ΡΌ και το Κομμουνιστικό Κόμ¬ 
μα της πρώην Ανατολικής Γερμανί¬ 
ας) δεν έκαναν εφικτό να αναδειχθεί 
αυτή η πραγματικότητα και να ραγί¬ 
σει η επίπλαστη εικόνα σταθερότητας 
και αντοχής στην κρίση. Το γερμανικό 
εργατικό κίνημα δεν προετοιμάζεται 
για να αντιμετωπίσει το ξέσπασμα της 
κρίσης και αυτό αποτελεί έναν μεγάλο 
κίνδυνο για όλο το ευρωπαϊκό κίνημα. 


Με αυτά τα δεδομένα, η Μέρκελ 
και ο Σόιμπλε αναδείχθηκαν πολιτικά 
κυρίαρχοι σε όλη την προεκλογική πε¬ 
ρίοδο και εμφανίστηκαν δικαιωμένοι 
για την πολιτική που ακολούθησαν 
και τη διαχείριση της κρίσης χρέους 
του νότου. Σε κάθε περίπτωση, δεν 
προβλέπεται αλλαγή πολιτικής -ειδι¬ 
κά μετά από αυτό το εκλογικό αποτέ¬ 
λεσμα - όσον αφορά τα ευρωπαϊκά θέ¬ 
ματα και την κρίση της ευρωζώνης. Η 
γερμανοκεντρική προσέγγιση των ευ¬ 
ρωπαϊκών θεμάτων αναμένεται να συ¬ 
νεχιστεί, φέρνοντας σε δύσκολη θέση 
τους ιδεολογικούς τους συμμάχους 
στο Ευρωπαϊκό Λαϊκό Κόμμα αλλά 
και όλες τις κυβερνήσεις που βλέπουν 
να υποβαθμίζονται διαρκώς σε αυτή 
τη φάση έναντι του Βερολίνου. 

Με βάση τις έδρες των κομμάτων 
στην ομοσπονδιακή βουλή, κοινοβου¬ 
λευτική πλειοψηφία μπορεί να σχη¬ 
ματιστεί είτε με συνεργασία Χριστια- 
νοδημοκρατών/Σοσιαλδημοκρατών, 
είτε με συνεργασία Χριστιανοδημο- 
κρατών/Πράσινων, είτε με συνεργασία 
Σοσιαλδημοκρατών/ντι Λίνκε/ Πρά¬ 
σινων. Οι Σοσιαλδημοκράτες έχουν 
απορρίψει πρόταση της Ντι Λίνκε για 
τη συγκρότηση τριπλού κυβερνητι¬ 
κού συνασπισμού, ενώ έχουν ήδη ξε¬ 
κινήσει επίσημα διαπραγματεύσεις με 
τους Χριστιανοδημοκράτες για τη συ¬ 
γκρότηση του λεγάμενου μεγάλου συ¬ 
νασπισμού. 

Ο συσχετισμός των δυνάμεων 
ανάμεσα στους Χριστιανοδημοκράτες 
και τους Σοσιαλδημοκράτες είναι τέ¬ 
τοιος που δεν αφήνει και πολλά περι¬ 
θώρια για πιέσεις και σκληρά παζάρια. 
Άλλωστε, οι πολιτικές διαφορές είναι 
ουσιαστικά ανύπαρκτες. Το μόνο θέμα 
που με κάποια επιμονή προβάλλουν οι 
Σοσιαλδημοκράτες είναι μια ανακα¬ 
τανομή στη φορολογία, με ελάφρυν¬ 
ση της φορολογίας στη βάση και αύ¬ 
ξηση στην κορυφή της εισοδηματικής 
πυραμίδας. Όπως δήλωσε και ο ίδιος ο 
Σόιμπλε: «Οι απαιτήσεις του 5ΡΌ για 
το φορολογικό δεν αποτελούν ανυ¬ 
πέρβλητο εμπόδιο». Παρόλα αυτά, 
ο συνασπισμός δεν θα είναι εύκολη 
υπόθεση για το 5ΡΌ, που κινδυνεύει 
να συρρικνωθεί ακόμα περισσότερο. 
Σύμφωνα με σφυγμομέτρηση, το 67% 
των μελών του 5ΡΌ δεν θέλουν τη συ¬ 
γκυβέρνηση με το ΟΌυ, ενώ το ποσο¬ 
στό αυτό είναι ακόμα μεγαλύτερο στα 
στελέχη του κόμματος. Βέβαια, ο λό¬ 
γος για αυτή την άρνηση δεν είναι οι 
πολιτικές διαφορές, αλλά ο φόβος για 
τη συρρίκνωση και διάλυση του κόμ¬ 
ματος. Ωστόσο, όσες δυσκολίες και αν 
έχει η συμμετοχή του 5ΡΌ στην κυβέρ¬ 
νηση με το ΟΌΙΙ είναι μάλλον απίθα¬ 
νο να μην υποκύψει στον πειρασμό να 
συμμετάσχει στην άσκηση της εξουσί¬ 
ας. 
































